
1.11. O Blaženoj Djevici Mariji 

Srce Isusovo, br. 4, travanj 1884., str. 79.-86. 

Poslanicu je nadbiskup Stadler uputio svećenicima i vjernicima banjalučke biskupije 
i priopćava da je, nakon dvije godine njegova upravljanja ovom biskupijom papa 
“upravu biskupije stalno povjerio Presvijetlomu Otcu Marijanu Markoviću”, 
Stadler iznosi svoju radost zbog konačnog popunjavanja biskupske stolice u Banjoj 
Luci te poručuje vjernicima i svećenicima ove biskupije da će i dalje biti uz njih 
molitvom. Posebno ističe pobožnost prema djetetu Isusu i njegovoj Majci , navodeći 
primjere crkvenih otaca. 


Broj 86/B. 

Josip, 

po milosti Božjoj i svete apostolske stolice nadbiskup vrhbosanski svoj velečastnoj braći 
svećenikom i svim vjernikom, koji su u svoj banjalučkoj biskupiji, blagodat i mir od 
Boga Otca našega i gospodina Isusa Krista. 

1. Upravo su danas dvie godine, što je preuzvišeni gospodin nadbiskup Serafin 
Vanutelli, apostolski nuncij iz Beča (br. 3278, 25. travnja 1882) meni dojavio, da me je sveti 
Otac Leo XIII. imenovao privremenim upraviteljem biskupije banjalučke. Ja sam tako sretan 
te vam mogu dojaviti, da je sveti Otac u konsistoriju držanu u Rimu dne 27. ožujka upravu 
biskupije banjalučke stalno povjerio Presvietlomu otcu Marijanu Markoviću, čovjeku 
velezaslužnu, od svih poštovanu i svim poznatu. Ljubav k Bogu, kojom ste se vazda 
odlikovali i za najtužnijih vremenah, sjedinit će vas čim uže s vašim novim pastirom, 
postavljenim od Duha svetoga, da ravna povjerenom si crkvom. Pa kao što ovce rado idu za 
svojim pastirom, jer poznaju glas njegov, tako ćete bez dvojbe i vi paziti na glas svojega 
novoga pastira, koji će ići pred vami, koji će vas voditi putem spasa riečju i činom, koji će 
vam davati hranu nebesku, kruh života, Isusa Gospodina. A ja, vaš dosadanji upravitelj, 
ostavljajuć upravu neostavljam vas, jer sam vas neizbrisivimi slovi ljubavi upisao u srce svoje 
te ću i odsele kao i do sada prigibati koljena svoja pred Isusom Gospodinom, moleći ga, neka 
ime vaše upiše u svoje presveto Srce te nedopusti, da se ikada iz njega izbriše. 

2. Ali Isus naš Gospodin nije na ovaj sviet drugče došao nego Po Mariji. K Isusu dakle 
imamo pristup samo po Mariji. Zato je od potrebe da spoznamo, da ljubimo, da tražimo i 
nadjemo blaženu Djevicu Mariju, želimo naći Isusa, njezin plod, a naš put, istinu i život. I eto 
što ću vam na razstanku na srce staviti: Nitko nemože k Isusu bez Marije. To ću tim radje 
učiniti, što je pred vrati mjesec svibanj, koji je, jer najkrasniji u godini, posvećen Mariji. 

3. Sveti Augustin veli, da sviet nije bio vriedan primiti Sina Božjega neposredno iz 
ruke Otca nebeskoga, i zato da ga je dao Mariji, neka bi ga po njoj sviet primio. Sin Božji 
postao je čovjekom, ali samo u Mariji i od Marije. On nije hotio stupiti u ovaj sviet u 
muževnoj dobi i kao čovjek neodvisan o drugih; nego je postao nejako djetešce, koje je 
ovisilo o njegi i brigi majke Marije. On je bezkrajna mudrost, koja je dobro poznavala, kako 
se Bog može najbolje proslaviti, a čovjek najlaglje spasiti; i gle on je za najmudrije držao, u 
svem pokorit se blaženoj Djevici, i to ne samo kroz jednu ili dvie godine, nego kroz punih 
trideset godinah. Sin Božji je ovisio o Mariji u svojem začetku: jer nije htio prije čovjekom od 
nje postati, dok nije prieko arhangjela Gabriela njezinu privolju zatražio; on je o njoj ovisio u 
svem svojem skromnom životu: jer joj je bio pokoran; i to toliko vriedno, da sveto pismo o 
svem tom životu samo to spominje, da joj je bio pokoran; on je počeo svoja čudesa na njezinu 
molbu: on je posvetio svetoga Ivana u utrobi svete Elizabete, ali na rieč Marijinu. Jedva je 

Marijin pozdrav dopro do ušijuh Elisabetinih, i već bi posvećen sveti Ivan u utrobi materinoj: 
A to je prvo i najveće čudo, što je Isus učinio u redu milostih. Kod svadbe u Kani Galilejskoj 
pretvorio je Isus vodu u vino, ali na molbu svoje matere Marije, A to je prvo čudo, što je Isus 
učinio u redu naravi. U čas njegove smrti trebalo je da bude polag križa i majka Marija, da se 
s njezinom privoljom Otcu nebeskomu prikaže za spas roda ljudskoga. A i sada na nebu naš 
gospodin Isus, jer je uviek Sin Marijin, kao što je to bio i na zemlji, uztrajao je biti 
najpokomiji od svih sinovah napram svojoj najboljoj majki, te su mu i sada njezine molbe reć 
bi zapovjed, jer joj nemože nikada uzkratiti što od njega išće, pošto to uviek odgovara 
njegovoj svetoj volji. 

4. Nije zato čudo, što sveti Bernardin tvrdi: “Svi darovi, krieposti i milosti Duha 
svetoga daju se po rukuh Marijinih, komu ona hoće, i kada hoće, i kako hoće i koliko hoće”. 
Poznata je i ona tvrdnja svetoga Bernarda: “Jer si nevriedan, da se tebi dade, dano je Mariji da 
po njoj dobiješ, što imaš”. Krasno upravo veli sveti Bonaventura: “Dva su u Marije sina, Bog 
- čovjek i puki čovjek; jednomu je Marija majka tjelesna, a drugom je duhovna”. 

Pa zbilja ako je Isus Krist, kao što zaista i jest, glava svih ljudih, rodjen od Marije 
Djevice, onda su bez dvojbe od nje i u njoj rodjeni svi ljudi, koji su udi one glave. Jedna te 
ista majka neradja glave bez ostalih udah, niti udah bez glave. Tako su dakle i u redu milostih 
od jedne te iste majke i glava Isus i ostali udi tiela Isusova, što su svi vjernici u crkvi. Isus je 
naime i sada kao i uviek plod Marijin; zato kad se Isus u čije srce useli, mora biti zahvalan i 
Mariji, jer da nije nje, nebismo imali Isusa; a da ga imamo zasluga je njezina, njezin je plod. 
Prema tomu kao što imamo po tielu otca i majku, tako i kod vrhunaravnoga preporodjaja 
imamo Boga za otca, a Mariju za majku. I tako tko nema Marije za majku, nema ni Boga za 
otca, a ni Isusa za brata. Zar nas nezove svojom braćom sam naš Gospodin Isus? Javite, reče, 
mojoj braći (Mat. 28. 10). Ako smo braća Isusova, onda smo i sinovi Marijini. Zato veli sveti 
Ambrozij: “Ako je Krist brat vjernikah, kako onda da nije Marija, koja je Krista rodila, ujedno 
majka vjernikah? O da, predragi, svi se sad veselimo, svi s veseljem vapimo: Blagoslovljen 
brat, po kojem je Marija naša majka; i blagoslovljena majka, po kojoj je Isus Krist postao naš 
brat”. 

5. Blažena Djevica Marija naša je posrednica kod Isusa, kao što je Isus naš posrednik 
kod Otca nebeskoga. Po Isusu molimo mi u zajednici sa svimi vjernici Otca nebeskoga. Po 
Isusu i oslanjajuć se na njegove zasluge stupamo mi pred veličanstvo Božje. Ali zar mi 
netrebamo koga, da nas kod istoga posrednika zagovara? zar smo dosta čisti, da se o sebi s 
njim sjedinimo? Nije li on Bog i u svem Otcu jednak, presvet i svakoga počitanja dostojan 
kao i Otac? On je istina od bezkrajne ljubavi postao naš posrednik kod Otca svoga, da 
njegovu srčbu ublaži, da za nas plati što smo se mi zadužili; ali zar ga se nemoramo ipak 
bojati, kada njegovo veličanstvo, njegovu svetost promatramo? Zato nam je sa svetim 
Bernardom reći, da nam je od potrebe posrednik kod posrednika, a ta je posrednica blažena 
Djevica. Po njoj je Isus Krist došao k nam, po njoj valja nam doći k njemu. Ako se bojiš 
stupiti pred Isusa, Boga svoga ili sbog njegova veličanstva, ili sbog svojih griehah, a ti stupi 
pred Mariju, majku i zagovornicu svoju. Ona je dobra, ona milostiva; u nje nema ništa oštra, 
ništa stroga; ona je sva milosrdje, i nikoga od sebe neodbija, ni najvećega griešnika ne. Sveti 
Alfonso Ligori, da nas potakne na pobožnost k blaženoj Djevici, kada se bojimo Isusa, jer 
smo ga težko uvriedili, veli, da diete, ako je prieko dana bilo dobro, na večer rado ide i k otcu 
i majki; ali kada je bilo zločesto, onda se istina boji ići k otcu, jer ga je uvriedilo, ali tim radje 
onda utiče se i ide k majki, da ga ona brani. Tako i mi griešnici čim smo veći griešnici, čim 
smo Isusa više uvriedili, tim više moramo uteć se k svojoj majki Mariji, da nas ona kod Isusa 

u zaštitu uzme. Razmatrajuć isti sveti Alfonso, da je Marija skrovište siromašnih griešnikah, 
ganutljivo zavapi: “Evo me, gdje se k tebi utičem. Sveta Marijo, ja sam izgubio Otca, ali ti si 
mi majka, i treba da me opet odkupiš. U tako velikoj nevolji zazivam te u pomoć, pomozi mi. 
Zar ću ostati bez utjehe? Ne ... Tko te je ikada za što zaprosio, a da ga nisi uslišala i pomogla? 
Tko se je ikada izgubio, ako se je k tebi utekao? Samo onaj pogine, koji se k tebi neutekne. 
Daj mi zato, moja kraljice, ako hoćeš da se spasim, da te uviek zazivam i u te se uzdam”. 
Prema tomu ako hoćemo k Isusu, valja nam ići k Mariji, ona je naša posrednica, jer nas kod 
njega zagovara; A ako hoćemo k Otcu nebeskomu, valja nam k Isusu ići; on je naš posrednik 
kod njega, jer nas je odkupio. 

6. To se u veliko potvrdjuje onim mjestom iz svetoga pisma, gdje se veli, da je Bog 
stavio neprijateljstvo medju Marijom i sotonom. Najveći neprijatelj, što je Bog u našu obranu 
proti sotoni postavio, jest upravo Marija. Bog joj je toliku moć dao proti sotoni, da je se 
djavao više boji, nego svih angjelah i ljudih, pače u njekom smislu više nego samoga Boga; 
ne zato, kano da Božja moć nije veća od Marijine, jer je Božja moć bezkonačna, a Marijina je 
ograničena, nego zato, što djavla to puno više boli i njegovu oholost većma muči, da ga prosta 
i ponizna službenica Božja prevladava, bije i kazni, nego kada bi ga sam Bog kaznio; sotonu 
više ponizuje i ništi poniznost Marijina, nego li Božja moć. Odatle se vidi, od kako je velike 
potrebe Mariju kano našu posrednicu i zagovornicu kod Isusa Krista u svem u pomoć zazivati. 
I zato Svetci nemogu da nas dosta na to nagovaraju, da Mariju u pomoć zazivamo. Sada o njoj 
veli sveti Bonaventura: Proti tebi grieše, koji te nemole; sada opet Dionisij Kartusijski: 
Zagovara Marija sve griešnike, koji se k njoj utiču. A sveti Alfonso govori sa svetim Tomom 
Vilanovskim: Deder, zagovornice naša, dužnost svoju izpuni, uzmi me u obranu. Ja sam istina 
pred Gospodinom svojim velik krivac, jer sam ga iza tolikih primljenih dobročinstva i 
milostih uvriedio; ali zlo je već učinjeno; ti me možeš spasiti; dostaje, da Bogu svomu kažeš, 
da me ti u obranu uzimaš, i bit ću spašen”. 

7. I tako tko god promatra Mariju, mora ju štovati, mora joj počitanje izkazivati, mora 
ju hvaliti i slaviti; jer je ona majka Božja, i zato vriedna većega štovanja, nego li svi angjeli i 
svetci. Tko god ju promatra, mora se u njem poroditi veliko pouzdanje k njoj; jer joj je Bog 
dao te su joj moć i dobrota bezkonačne, i zato valja da ju u svih svojih potrebah i nevoljah u 
pomoć zazivamo. Tko god ju promatra, mora ju kao najbolju svoju majku djetinjom i 
nježnom ljubavlju ljubiti; jer nam ona kao prava naša majka sveudilj daje dobročinstvah u 
izobilu. Tko god ju štuje, on će se diviti njezinoj visokoj časti, i razplamtit će mu se srce od 
ljubavi k njoj, i žarka će ga želja obuzeti, da se sasvim njoj posveti i njoj ugoditi gleda; pa da 
je i najveći grešnik, neće izgubiti ufanja, nego će se nadati oproštenju griehah po zagovoru 
njezinu, toga utočišća griešnikah. 

8. Ali ako je Marija more milostih, kako veli sveti Petar Damascenski; vrelo milostih i 
sve utjehe, kako o njoj govori sveti Efrem; punina svega dobra i ladja, u kojoj se spašavamo 
od brodolomja, kako nauča sveti Bernardo; onda je najpametnije, da sebe i svoje predamo u 
ruke Marijine, i tako da po njoj pristupimo pred Boga bez straha, da će nas odbiti. Pa zbilja 
sva je naša savršenost u tom, da slični postanemo Isusu Kristu, da se s njim sjedinimo i njemu 
prikažemo. Prema tomu ona je pobožnost najbolja, koja nas najsigurnije do toga dovodi, da 
Isusu postanemo slični, da se snjim sjedinimo i njemu se prikažemo. Ali Marija je izmedju 
svih stvorovah Isusu Kristu najsličnija; i zato čim tko više Mariju štuje, tim više štuje i 
samoga Isusa. Predati dakle sebe i sve svoje u ruke Marijine jest pobožnost Mariji najmilija, 
jer se njoj skroz prikazujemo i Mariji kao posrednici, koju je Isus odabrao, da se prieko nje i s 
njim sjedinimo, i samomu Isusu kao svojemu spasitelju i Bogu, komu imamo sve zahvaliti. 

Predati sebe i sve svoje u ruke Marijine, njoj se skroz prikazati: to je zato i njoj najmilije, jer 
tim obnavljamo svoj zavjet i svoje obećanje učinjeno na svetom krstu. 

Pa zbilja svaki kršćanin bio je prije svetoga krsta rob grieha i djavla. Po svetom krstu 
odrekao se je djavla i njegovih djelah, te si je odabrao Isusa za svojega naučitelja i gospodara, 
postao je rob njegove ljubavi. A to je upravo ono, što mi činimo, kada sebe i sve svoje 
predajemo u ruke Marijine; jer posvećujuć se Mariji, odričemo se djavla, svieta, grieha, samih 
sebe, i podajemo se skroz Isusu po rukuh Marijinih. Zavjet učinjen na svetom krstu, zavjet i 
najveći i najnuždniji. A tko je, koji čuva taj zavjet? Tko drži, što je obećao na svetom krstu? 
Odakle dolazi, da malo ne svi krše obećanje, što su Isusu učinili na svetom krstu? Bez dvojbe 
dolazi to odatle, što ljudi zaboravljaju na dužnosti, koje su primili na svetom krstu, što na njih 
nemisle, za njih nemare. A tomu zlu nemože se doista doskočiti drugče, nego da se taj sveti 
zavjet opet obnovi. A kako ćemo ga bolje obnoviti, ako ne tako, da sebe i sve svoje po rukuh 
Marijinih Gospodinu Isusu predamo? Ni Otac nebeski nije svietu dao drugče Isusa, nego po 
rukuh Marijinih; ni Sin nije drugče čovjekom postao, nego od Marije; ni Duh sveti nedaje 
svojih milostih, nego po Mariji. Sveti Bemardo veli: “Volja onoga, koji nam je po Mariji dao, 
što je imao najdragocjenije, svojega predragoga Sina Isusa Krista, odredila je, da nam se po 
njoj daju i svi drugi dari, koji su samo posljedica onoga prvoga i u istinu jedinoga dara”. Ako 
su se dakle sve tri osobe božanske služile Marijom, da dobijemo Isusa i sve druge darove, 
nismo li mi upravo dužni posvetit se Mariji, i o njoj ovisiti i njoj se pokoravati, hoćemo li 
pred Boga stupiti, njemu se prikazati i od njega darovah dobiti? Pravo je dakle, da za darove, 
koje smo od Boga po Marji primili, Bogu po Mariji i zahvalimo. A to mi upravo činimo, kada 
sve svoje misli, sve svoje želje, sva svoja dobra i sebe same po Mariji Bogu prikažemo. Mi 
priznajemo, da smo sami po sebi nevriedni stupiti pred veličanstvo Božje, pa zato sebe i sve 
svoje predajemo u ruke Marjine, da nas ona Bogu prikaže, koje Bog od sebe nemože odbiti. 
Ona čisti naša samoljubljem okaljana dobra djela; ona ih svojimi zaslugami, svojimi 
kriepostmi resi. Krasno upravo to opisuje velik štovatelj Marijin (Grignon) govoreći: “To je, 
kao kada bi seljak hoteć u prijateljstvo i milost doći kralju, došao kraljici, te joj sav svoj plod 
prikazao, koji sav njegov imetak sačinjava, neka bi ga ona kralju prikazala. Kada bi kraljica 
dar seljakov primila te ga u velikoj i prekrasnoj zlatnoj posudi u ime seljakovo kralju prinesla: 
onda bi taj plod, bio u sebi taj dar neznam kako nevriedan za kralja, njegovu veličanstvu 
dolikovao kako sbog zlatne posude, u kojoj je, tako sbog osobe, koja mu ga prinosi. Marija 
predaje dobra djela Isusu Kristu; ona sebi nepridržaje ništa od svega, što se daje; ona sve 
Isusu daje vjerno. Kada joj dajemo, nuždno Isusu djemo; kada nju hvalimo i slavimo, hvalimo 
i slavimo ujedno Isusa. Kao njekada, kada ju je Elizabeta hvalila, tako ona i sada pjeva, kada 
ju hvalimo i slavimo: Veliča duša moja Gospodina! Ona nagovara Isusa, neka bi ta dobra 
djela primio, bio to ma kako malen i neznatan dar za njega sveta nad svetimi, za njega kralja 
nad kralji. Kada mi sami po sebi Isusu što god prinesemo oslanjajuć se na svoju marljivost i 
svoje plemenite misli, onda Isus izpituje tu žrtvu, te ju često zabacuje sbog mrljah, što su na 
njoj od samoljublja; upravo kao što je njekoč zabacio žrtve židovah, kada su svoju volju 
sliedili. A kada mu nješto po čistih i djevičanskih rukuh njegove predrage majke prinesemo, 
onda ga držimo, da tako reknemo, kod njegove slabe strane. Onda on negleda toliko na dar što 
se prinosi, nego na majku, koja mu ga prinosi; negleda on od koga potiče, nego od koga se 
podaje dar. I tako Marija sve bilo malo ili veliko, što prinosi, čini veličanstvu Sina svoga 
ugodno, jer je on nemože od sebe odbiti, nego ju uviek milostivo prima. Da Isus šta primi i da 
mu omili, dosta je, da mu Marija to prinese. To je onaj važni savjet, što je sveti Bernardo 

običavao dati svim, koje je putem savršenosti vodio: “Kada ćeš Bogu šta prikazati, gledaj da 
to po ugodnih i prevriednih rukuh Marijinih prineseš, ako nećeš, da budeš odbijen”. 

Nedaje li taj savjet sama narav siromahom glede velikašah, kako to spomenusmo? Zar 
da nas negoni milost, da isto glede Boga činimo, koji je neizmjerno nad nami, pred kojim smo 
mi manje od praška? osobito jer imamo tako moćnu zagovornicu, te je Bog nikada neodbije; 
tako pronicavu, te sve tajne pute poznaje, kako da osvoji Srce Božje; tako milostivu i 
dobrostivu, te nikoga od sebe neodbije, bio ma kako malen i nevoljan”. 

Zato, braćo moja, ako želite pravi put naći, koji k Isusu i u nebo vodi, A vi sebe i sve 
svoje skroz Mariji podajte. To je put, kojim je Isus Krist, utjelovljena mudrost, naš Gospodin i 
naša glava hodio; mi njegovi sluge i udi nemožemo se prevariti, ako podjemo istim putem. 
Taj put je lahak, jer pun milosti Duha svetoga. Tim putem tko hodi, nikada se neumara, 
neuzmiče nikada. To je put, koji nas u kratko vrieme dovodi k Isusu. Savršen je to put, jer 
nema blata, nema praha, ni kakove mrlje grieha. Taj put je napokon siguran, jer nas ravno i 
sigurno vodi k Isus Kristu i u život vječni. Podjimo zato svi tim putem, nezakrenimo s njega 
nikada, nego hodimo po njem danju i noćju, dok nedospijemo k Isus, te neprestanimo nikada 
govoriti: “O moja Gospojo, moja Majko, svega ti se skroz prikazujem, a da ti pokažem, koli te 
ljubim, prikazujem ti danas svoje oči, svoje uši, usta svoja, svoje srce, osobu svoju svu. Jer 
sam dakle sav tvoj, dobra moja Majko, čuvaj me i brani kao svog”. 

Ovaj pastirski list ima se puku banjalučke biskupije pročitati prve nedjelje, iza kako se 

primi. 


U Sarajevu, dne 25. travnja 1884. 


f Josip v. r. 

nadbiskup vrhbosanski. 

1.12. O slobodnim zidarima 

Srce Isusovo, br. 1, siječanj 1885., str. 1.-13. 

Ova poslanica je upućena svećenstvu Vrhbosanske nadbiskupije. Ovdje Stadler 
ukazuje na širenje racionalističkih strujanja u Europi , čije su ideje preko literature 
počele zapljuskivati i bosanskohercegovačko podneblje. On veli “umom se koristimo 
kod vjere dokle god možemo služiti se” a kad je naš razum nemoćan trebamo se 
podvrći “Najvećem Umu ” tj. Bogu. Stadler poziva na poslušnost crkvenom 
učiteljstvu, s posebnim osvrtom na okružnicu Leona XIII. protiv “slobodnog 
zidarstva”. U toj borbi svećenicima preporuča da puku tumače katekizam i da pri 
tom poslu “ne osjećaju nikakove dosade”, jer je tumačenje katekizma najbolje 
oružje protiv racionalističkih ideja. 


Br. 64. 


Josip, 

po milosti Božjoj i svete apoštolske stolice nadbiskup vrhbosanski i metropolita svoj ve- 
lečastnoj braći svećenikom, koji su u ovoj nadbiskupiji vrhbosanskoj blagodat i mir od 

Boga Otca našega i Gospodina Isusa Krista. 

1. Nastao je i veoma se po svietu razprostro onaj nauk racionalisma ili naturalisma, 
koji protiveć se u svem vjeri kršćanskoj kao ustanovi nadnaravnoj, svom silom nastoji, da 
Krista koji je jedini Gospodin i Spasitelj naš, iz uma čovječjega, iz života i ćudorednosti 
naroda odstrani, te ustanovi tako zvano kraljestvo cigloga uma ili naravi. A odmetnuvši se od 
vjere kršćanske i odbacivši ju, te zaniekavši Boga i Krista njegova, mnogi napokon umom 
padoše u bezdno panteisma, materialisma, ateisma, tako da već istu razložnu narav i sve čim 
se razpoznaje što je pravedno i uredno nieču te čovječjemu družtvu temelje podkopati kušaju. 
A uslied toga bezbožtva dogodi se na nesreću, da su mnogi od sinova katoličke crkve zašli sa 
puta prave pobožnosti, te da je u njih slabio duh katolički, dok su malo po malo odbacivali 
istine. Jer raznimi i krivimi nauci zavedeni, u bludnji pomiešaše narav i milost, znanost 
čovječju i vjeru Božju, te se opazi, da pravi smisao dogma, kojega se drži i koji nauča sveta 
crkva, kvare te cjelovitost i istinitost vjere u pogibelj dovode. 

2. Timi riečmi predočuje nam sveti koncil vatikanski podpunu sliku današnjega svieta. 
Isus Krist naš Gospodin, naš jedini Gospodin i Spasitelj, ustanovio je svetu vjeru našu 
odkrivši nam istine o Bogu, duši i svietu, do kojih čovjek sebi pripušten nikada nebi mogao 
doći, od kojih mnoge nemože shvatiti ni poslie kako su nam objavljene. Utro nam je put, koji 
vodi u blaženu vječnost obećanu svim, koji se drže njegovih svetih zapovjedi. Ali sviet Isusu 
nevjeruje; jer Isus istinu govori, a sviet nesluša rieči Božje, odbacuje od sebe milost, te mu 
mjesto vjere služi um, a mjesto milosti narav, i tim Isusa odstranjuje iz uma čovečjega, 
odstranjuje ga iz srca, iz života, nestaje vjere, preotima mah narav, zla narav. Nije onda čudo, 
što je sviet odmetnuvši se od Isusa i njegove svete vjere i umom duboko pao, u iste bludnje 
pao, u kojih su i stari pogani tumarali, te je od prevelike prosvjete, kojom se diči, kada se od 
vječnoga svjetla odvraća, izgubio i svaki naravni razbor, te, dok podkapa temelje svakomu 
družtvu ljudskomu, misli, da je družtvo ljudsko na noge postavio. 

3. A to bezbožtvo, braćo, što uzrokuje? Na žalost izpovieda sveta crkva naša, da su 
mnogi njezini sinovi sa puta prave pobožnosti zašli, da je u njih u onom stepenu duh katolički 
počeo hladniti, u kojem su odbacivali njezine svete istine. Oni su istina raznom i krivom 
naukom onih bezbožnika zavedeni u bludnju, ali nisu zato manje pogubni, jer su u toj bludnji 

krivo pomiešali narav i milost, znanost čovječju i vjeru Božju; jer su počeli kvariti pravi 
smisao dogma, kojega se sv. crkva drži, te samu vjeru i njezinu cjelovitost i njezinu istinitost 
dovoditi u pogibelj. 

4. Ne davno je sveti Otac u svojoj prekrasnoj okružnici “Humanum genus” od 20. 
travnja 1884. slobodnim zidarom i njihovim sljedbenikom skinuo s lica krinku te ih svietu 
prikazao u pravoj slici, protumačivši, kako oni istina jezikom gledaju vazda pokazati, da žele 
tražiti jedino, što je bolje za obćinstvo te čim većoj množini saobćiti, što je dobra u državnom 
družtvu; ali kako im je prava namjera: da sav red skroz unište, što su vjera i država osnovale, 
a koji je nastao po kršćanskih ustanovah, a novi red da uvedu po svojoj volji, ništeći 
naturalismom temelje i zakone. Jer postavivši čovječiji razum glavnim naučiteljem, a narav 
glavnim izvorom istina, dužnosti naprama Bogu zanemaruju ili izopačuju mnienji 
neistinnitimi i dvojbenimi; oni nieču, da je Bog šta god očitovao, nepriznaju nijednoga članka 
vjere, nijedne istine, koje um čovječiji neshvaća, nijednoga naučitelja, kojemu bi valjalo 
vjerovati sbog ugleda njegove službe. I tako slobodni zidari, držeći se naturalisma idu za tim, 
da unište i crkvu i državu. Tim prespanosnu snagu vjere odstranjuju od zakona, od državne 
uprave, te ne prestaju udarati na crkvu govorom, pismom, naukom; neštede njezinih prava; 
vriedjaju njezine dužnosti, nametnute joj od Boga. 

5. Te ozbiljne misli u ovo ozbiljno korizmeno vrieme prihvatimo braćo; promozgajmo 
ih pomno, razsudimo zrelo, uporavimo dosljedno. Slobodni zidari lukavo razprostrieše mrieže 
svoje posvuda: ti ovčom kožom zaodjenuti vuci grabežljivi, nebi li koje nevino janje umorili. 
Nećemo sada iztraživati, ima li, nema li slobodnih zidara i u Bosni; dosta je spomenuti, da su 
mnogi i u Bosni u velikoj pogibelji, pasti u njihove ruke; dosta je, da Vas, braćo, sjetim 
trgovaca, koji putiju u veće gradove, gdje ako sami takovu priliku i netraže, ali traže slobodni 
zidari i njihovi pristaše takove putnike, nebi li im pošlo za rukom, zahuknut ih svojom 
naukom te ih zavesti na stranputice; da se je to kušalo sa po kojim trgovcem i iz Bosne, znao 
bih Vam i pripoviedati, kada bi sada bilo od potrebe. Nećemo se ni u to upuštati, da Vam 
spomenem, kako je lahko moguće, da su mnogi od inostranaca, koji se po Bosni šire, slobodni 
zidari, prem je od potrebe, imati to na pameti, da budemo bolje na oprezu. Jedno je ipak bez 
dvojbe, a to je, da nema većega mjesta ni u Bosni, gdje nebi bio po koji, kojemu je razum 
glavni pače jedini naučitelj, kojemu je narav glavni, pače jedini izvor svih istina. A odatle 
dolazi, kako to sveti otac Lco III. tumači, da takovi ljudi dužnosti napram Bogu zanemaruju, 
ili izopačuju mnienji neistinitimi i dvojbenimi; odatle dolazi, da takovi ljudi nieču, da je Bog 
šta god očitovao, da nepriznaju nijednoga članka vjere, nijedne istine, koje um čovječji 
neshvaća, nijednoga naučitelja, kojemu bi valjalo vjerovati sbog ugleda njegove službe. Kako 
i z razi ti mi crtami pogodjene su mnoge osobe, inače mudre i pametne, netrebam Vam istom 
spominjati, pošto te pojave i vi sami i ja s Vami gorko oplakujem. I čim silnije takovi primjeri 
na naš puk djeluju, tim nam ga je većma čuvati u svetoj vjeri, koja mu ujedno zapovieda, 
savjestno vršiti zapoviedi i takovih osoba, ako im je svjetska vlast povjerena. 

6. Neće Vam, braćo, biti težko, tražiti i naći dokaza iz svetih otaca, kojimi ćete moći 
razbiti svaku bludnju, svaki zločest primjer, koji se puku nudja uglednom kojom osobom. Bila 
je sveta naša crkva u puno većih kušnjah, gdje se podigli proti njoj njezini najugledniji sinovi, 
pa je ipak ostala, što je i bila, sveta. Sjetite se Tertulijana, spomenite se Origena; za njih veli 
sveti Vincencij lerinski: “Sicut ille (Origens) apud graecos, ita hic (Tertullianus) apud latinos 
nostrorum omnium facile princeps judicandus est”. (Comm. c. 18.). Tolika je to kušnja bila za 
crkvu, te je isti sveti Vincencij zavapio: “Quotus enim quisque tanti ingenii, tantae doctrinae, 
tantae gratiae virum, ut facile deponeret, ac non illa potius uteretur sententia, se cum Origine 

errare malle quam cum aliis vera sentire?” (Comm. c. 17.). Pa ipak uza sve to nisu se pravi 
pastiri smeli, nego su gledali svojemu puku razložiti, ut omnes vere catholici noverint se cum 
Ecclesia doctores recipere, non cum doctoribus Ecclesiae fidem deserere debere. Mi 
razsudjujemo osobe po vjeri, a ne vjeru po osobah. Prema tomu ono je pravi i čestit katolik, 
koji istinu Božju, koji crkvu, koji ljubi tielo Kristovo, koji vjeri Božjoj, koji katoličkoj vjeri 
nepredpostavlja ništa, ni čiji ugled, ni ljubav, ni um ni rječitost, ni mudrost, nego koji, sve to 
prezrevši i stojeć u vjeri nepomičan i stalan, odluči, onoga se samo držati i ono vjerovati, za 
što zna, da se je katolička crkva od vajkada posvuda držala (Comm. c. 20.). Nesmiju se dakle 
vjernici smutiti, ako vide, gdje drugi nehode putem, koji nam je Isus naznačio, ma inače bili i 
neznam kako pametni i ugledni. Quid enim si exciderunt a fide quidam illorum, numcjuid 
infidelitas illorum fidem Dei evacuavit? Absit. Est enim Deus verax, omnis autem homo 
mendax. (Rom. 3.3.). 

7. Ali nije dosta, da povjereno si stado samo u tom podučimo, kako ga ne smije smesti 
zločest primjer ni najpametnijih ljudi; od potrebe je povrh toga, da ga utvrdimo u svetoj vjeri, 
predočujuć mu prema njegovu umu i razloge, koji posvjedočuju, kako je razložita naša sveta 
vjera. Sicut rectus ordo exigit, ut profunda christinae fidei credamus, priusquam preasumamus 
ratione discutere, ita negligentiae mihi videtur, si postquam confirmati sumus in fide, non 
studemus quod credimus intelligere (S. Ans. contr. Rose. 1. 1. c. 2.). Pa ako i nije od potrebe, 
da se svi razlozi puku navedu, koji vojuju za razložitost naše svete vjere, od potrebe je ipak, 
da mi sve te razloge točno poznajemo, da i mi sami sve bolje uvidimo, na kako čvrstih i 
nepokretnih temeljih naša sveta vjera počiva, i za puk da laglje i razborito izmedju različitih 
dokaza upravo one odaberemo, koje puk laglje može shvatiti; i da sigurnije i točnije te dokaze 
puku tumačimo, a protivnike, koji gledaju riečju i primjerom puku vjeru oduzeti, da 
uzmognemo kako treba suzbiti. Fides nostra contra impios ratione defendenda est ... illis 
rationabiliter ostendendum est, quam irationabiliter non contemnant. (S. Ans. 1. 2. ep. 4.). 

8. Rationabile obsequium vestrum (Rom. 12. 1). Nitko nemože vjerovat, ako nevidi, 
da je dužan vjerovati. Koli je razložita i krasna sveta vjera! Umom se služimo kod vjere, 
dokle god možemo njim služit se; a onda nam prestaje rabiti, kada i sam razum uvidja, da je 
razložito, podvrći se većemu i uzvišenijemu umu, koji puno više istina spoznaje, ma ih onaj 
neshavtio. Kada učen čovjek tumači razne istine, mnogi ih pojme, a mnogi nepojme. 
Neznanjem ovih istine negube svoje istinitosti; jer je nerazložito tvrditi, da je samo ono 
istinito, što ja uvidjam. Što uvidjamo, pojmimo, a što neuvidjamo, nezabacujemo, nego 
pametnijemu od sebe vjerujemo. Ima istina u naravi, kojih nepoznaje nitko; one tim negube 
svoje istinitosti. Bog iz neizcrpiva svoga blaga istina, dostojao se je čovjeku kazati puno 
istina, od kojih mnoge shvaća, a drugih nepojmi, koje tim negube ništa, što ih čovjek nemože 
pojmiti. Pače tim se upravo Bog ukazuje kao Bog, što se njegov neizmjerni um neda 
obuhvatiti umom ograničenim. Stara je zato rieč: Ex toto Ecclesiae dogmate, quod intellectu 
capi potest, capiant; quod non potest, credant. (S. Vine. comm. c. 20.). 

9. Prema tomu dvojako može se spoznati istina: ili tako, da proniknemo u stvar, 
njezine vlastitosti, njezine sveze s drugimi stvarmi i njihovu medjusobnu ovislost spoznamo; 
ili tako, da stvari po njezinih nutarnjih razlozih i vlastitostih istina nespoznajemo, ali ipak da 
smo se po svjedocih za nju nedvojbeno uvjerili, da se je tako sbila, i nikako drugče. Prvim 
načinom pribavljamo si znanje raznih znanosti naravnih, a drugim spoznajemo sve, što god se 
je u istinu u prošlosti dogodilo. Isus, koji je u krilu Otčevu, koji se nevara ni može prevariti 
očitovao je istine naše svete vjere apoštolom, apoštoli povjerili su sve te istine svetoj našoj 
crkvi, a crkva ih očituje nam. I tako je skroz razložno, prihvatiti kao istinu, što je Bog objavio, 

i jer je on to kazao; on sve zna i vidi, jer je mudrost neizmjerna, te se nemože prevariti; on je 
istina vjekovita, i zato nas nemože prevariti. Nitko nemože svojim umom bolje služit se, nego 
držeći za istinu, što je sam Bog očitovao. 

10. Pa kao što je razložno veoma i sigurno, vjerovati Bogu, kada šta očituje; tako je 
lahko i saznati, da li se je Bog objavio. “Nam ut fidei nostrae obsequium rationi 
consentaneum esset, voluit Deus cum intemis Spiritus sancti auxiliis externa jungi 
revelationis suae argumenta, facta scilicet divina, atque imprimis miracula et prophetias, quae 
quum Dei omnipotentiam et infinitam scentiam luculenter commonstrent, divinae revelationis 
signa sunt certissima et omnium intelligentiae accommodata'’. (Conc. vat. sess. III. c. III.). Pa 
u istinu! Da seje Bog objavio, svjedoci su: svetost nauke kršćanske, koja i osudjuje svaku vrst 
grieha i preporuča svaku kriepost; stalnost i čvrstoća vjere, koje neoslabiše ni krvava 
progonstva, ni pad mnogih vjernika, ni razkolničtva razna; razširenje vjere po svem svietu 
prieko ljudi priprostih, neukih, slabih, siromašnih; nauka spojena s pobožnošću bezbrojnih 
svetaca, spojena s tolikom požrtvovnošću, te prevoliše bezbrojni mučenici sve muke pretrpjeti 
i istu smrt podnieti, nego se vjere odreći; proročtva, koja se izpuniše na začetniku naše svete 
vjere, Kristu Gospodinu; čudesa, koja su se u crkvi našoj sbivala vazda, i još danas sbivaju, da 
se opazi ruka Božja, koja rukovodi svoju crkvu. A sve to bez dvojbe posvuda sjaji s tolikim 
sjajem Božje mudrosti i moći, da svačiji um i misao lahko uvidja, da je kršćanska vjera djelo 
Božje. Covječiji dakle um iz tih kako prejasnih tako i veoma čvrstih dokaza jasno i odprto 
uvidja, da je Bog začetnik vjere, te nemože ići dalje, nego odbacivši i odstranivši skroz svaku 
težkoću i dvojbu, od potrebe je, da se istoj vjeri pokori, pošto mu je bezdvojbeno, da je Bog 
naviestio, što god sama vjera predlaže ljudem vjerovati i činiti (Pii IX. encycl. “Qui pluribus” 
9. Nov. 1846). Promatrajući Rikardo Viktorin (1. 1. Trin. c. 2.) dokaze, koji vojuju za 
vjerodostojnost naše svete vjere, zavapi: “Domine, si error est, a te decepti sumus. Nam ista 
(fidei nostrae dogmata) in nobis tantis signis et prodigiis confirmata sunt et talibus, quae non 
nisi per te fieri potuerunt. 

11. Prem pristati uz vjeru spada na um, od potrebe je za vjeru ipak pobožna volja, jer 
ako um i pomno promotri sve dokaze, koji našu vjeru vjerodostojnom i očevidno istinitom 
pokazuju, još ostaje u moći volji vjerovati ili nevjerovati. Svi su dužni vjerovati: “Qui 
crediderit et beptizatus fuerit, salvus erit, qui vero non crediterit, condcmnabitur’’. (Marci 16. 
16). Farizeji vidješe, gdje Isus velika čudesa tvori, te izjaviše: “Quid facimus, quia hic homo 
muha signa facit?” (Jo. 11. 47), nu nepridodaše ipak: Credamus. A drugi opet vjerovaše u 
Krista “videntes signa ejus, quae faciebat” (Jo. 2, 23; 3,2; 11, 45). I zato hvali Bog one, koji 
vjeruju, a kudi one, koji neće da vjeruju. Kako bez Božje milosti nitko nemože vjerovati, tako 
nikoga nema, koji te milosti dobio nebi. Ali premnogi nevjeruju, jer jedini od njih odvraćaju 
um svoj od dokaza, koji posvjedočuju, da je vjera naša očevidno istinita i vjerodostojna, 
preplašeni od težkoća, koje bi im valjalo nadvladati, kada bi vjeru prihvatili i tim dužnost na 
se uzeli, živiti po vjeri; a drugi opet uvidjaju u sebi drugi opet uvidjaju u sebi vjerodostojnost i 
istinitost vjere te dužnost pristati uz nju, ali ju ipak vanjski nieču iz vremenitih obzira. Krasno 
veli sv. Augustin: Nemo potest venire ad Christum, nisi Pater, qui misit eum, traxerit illum. 
Magna gratiae commendatio. Nemo venit nisi tractus; et tamen credere nemo potest nisi 
volens. Unde non sunt ab accusatione eruti quos non trahit Pater: indigemus enim etiam ea 
quae ex nobis est voluntate ad credendum. 

12. Tko dakle nevjeruje Kristu, onaj krši zapovied Otca nebeskoga, koji gaje poslao. 
Od potrebe je zato, da volja zapovjedi umu, neka pristane uz vjeru, jer poštenje od nas 
zahtieva, da Boga, kao prvu istinu, koja nam šta god vjerovat predlaže, poštujemo te joj se 

pokorimo, vjerujući njegovu ugledu, redigentes scilicet intellectum in captivitatem libere 
credendo unice in obsequium primae Veritatis. 

13. I razboritost i poštenje dakle zahtievaju, da se vjeruje Bogu. Velika je zato ne 
samo nerazboritost, nego i ludost nehtjeti vjerovati. Sto sve nemoraju bezvjerci vjerovati, dok 
u njekakav sklad svoje bludnje i svoja protuslovlja sprave. Oni moraju tvrditi, da mogu sami 
sve uviditi, a Bog da nemože znati više od njih; jer inače nebi tvrdili, daje nemoguće, da Bog 
šta god objavi, čega oni nerazumiju. Oni moraju tvrditi, da ništa nevriedi načelo, po kojem se 
ima smatrati za istinito, što svi ljudi kroz sva vremena i posvuda drže za istinu, drugimi 
riečmi, da se živa neprekidna predaja ima zabaciti; jer inače nebi onako nerazborito zabacivali 
temeljite dokaze, koji očevidno istinom prikazuju Božju objavu. Oni moraju tvrditi da se 
samo jednim putem pribavlja spoznaja koje stvari; jer se inače nebi mogli uviek pozivati na 
svoj um i na svoju uvidjavnost izključivši vjeru. Oni moraju tvrditi, da imaju razloga dvojiti o 
mudrosti i istinitosti Božjoj; jer inače nebi tajne svete vjere stavljali pred sudište uma, da 
razsudi, što je istine u njih. I tako bezvjerci nerazboritost kršćanom predbacujuć sami u svojih 
tvrdnjah najnerazboritije rade i najveća protuslovja brane, dočim mi katolici služimo se 
umom, dokle god možemo, te pomoćju njegovom trudimo se, spoznati istinitost objave Božje; 
a kada sile našega uma više nedotiču, kada naš um pred sobom vidi istine, koje očitovati Bog 
sam si pridržao, onda volja in obsequium et revrentiam erga Deum, primam Veritatem, 
imperat assensum fidei. I tako možemo u istinu kazati: Magna insania est evangelium non 
credere, cujus veritatem sanguis maryrum clamat, apostolicae resonant voces, prodigia 
probant, ratio corfirmaat, elementa loquuntur, daemones confitentur. (Pico della Mirandola 
ep. 1.). 

14. Da se zapriječi širenje bezvjerja, da to bezvjerje nezahvati naš puk, kako je 
naobražene današnjega vremena zahvatilo: od potrebe je sačuvat ga od zlih knjiga, koje se na 
žalost našu već i po selih šire. Da i nespominjem pogibelj, što nastaje od širenja protestanskih 
izdanja svetoga pisma, a što nadjosmo i u seljaćkih ruku, dosta je spomenuti, da ni Vi, braćo, 
sama neznate, preko koga tja u sela seljakom u ruke dospijevaju male knjižice, koje se sbog 
zavedljiva svojega naslova veoma razprostranjuju, i tim dublje otrov, što je sakriven u tih 
knjigah, prodire u srce, čim je prividna pobožnost zavoj, u kojem se srdcu podaje. Treba, 
braćo, i one ljude odkriti, koji takove knjige šire, pače i sudu ih predati, jer smetaju puk u 
izvršivanju svojih vjerskih dužnosti, i svietu protumačiti, kako takove knjige um zasljepljuju, 
srce truju, poštenje podkapaju, vjeru uzimaju, ćudorednost kvare, spas duše i blagostanje iste 
države pogibelji izvrgavaju. Pij IX. u svojoj okružnici od 8. prosinca 1849 (Nostis et 
Nobiscum) sjeća te pogibelji veleći: “Inter diversa insidiarum genera, quibus vaferrimi 
Ecclesiae humanaeque societatis inimici populos seducere annituntur, illud certe in praecipuis 
est, quod nefariis consiliis suis jamdiu paratum in novae Artis librariae pravo usu invenerunt. 
Itaque in eo toti sunt, ut impios libellos et Ephemerides ac Pagellas mendacii, calumniarum et 
seductionis plenas edere in vulgus, ac multiplicare quotidie non intermittant. Immo et 
praesidio usi Societatum Biblicarum, quae a Sancta hac Sede jamdudum damnatae sunt, Sacra 
etiam Biblia praeter Ecclesiae regulas in vulgarem linguam translata, atque adeo corrupta, et 
in pravum sensum infando ausu detorta diffundere, illorumque lectionem sub Religionis 
obtentu fideli plebi commendare non verentur”. A ustuk proti tomu jest, kako malo niže u 
istoj okružnici navodi Pij IX: “Ad ipsam vero pravorum Librorum contagionem 
comprimendam perutile erit, Venerabiles Fratres, ut quicumque penes Vos sint insignis, 
sanaeque doctrinae Viri, alia parvae item moliš scripta, a Vobis scilicet antea probata, edant in 
aedificationem Fidei, ac salutarem populi instructionem. Ac Vestrae hine curae erit, ut eadem 

scripta, uti et alii incorruptae partier doctrinae, probataeque utilitatis libri ab aliis conscripti, 
prout locorum ac personarum ratio suggesserit, inter fideles diffundantur”. 

15. Sveti Otac Leon XIII. u svojoj okružnici o slobodnih zidarih navodi način, kako im 
se može čovjek oprieti. Taj način nam je upotrebiti proti bezvjerju u obće. Na koncu navedene 
okružnice navodi 4 sredstva: 1) valja slobodnim zidarom, dakle i drugim bezvjercem odkriti 
lice, kaneć se osobnosti, te svakomu zabraniti kao član k njim se pridružiti; 2) valja revno 
propoviedati, opominjati, te poticati puk, da marljivo uče zapoviedi Božje: u koju svrhu jako 
se svjetuje, da svećenici sgodnimi spisi i propovjedmi protumače temeljna sveta načela o 
kojih govori kršćanska filozofija; preporuča se 3. red sv. Franje; 3) škole i družtva zanatlija, 
koje treba povući u družtva poštena, da ih nepovuku u nepoštena; 4) uzgoj mladeži. 

16. Ako kod nas i nema toliko slobodnih zidara, koliko drugdje, ima ih ipak puno, koji 
se njihovih načela drže ili svih ili bar njekojih, kako sam to već s početka naveo. Pogibeljni su 
i jedni i drugi osobito onda, kada k prostu puku pristupaju te pod izlikom, da ništa nežele van 
priteć mu u pomoć, tim sigurnije šire svoje pogubne nauke. Ako bi se u kojem mjestu pojavili, 
odmah treba ovamo stvar prijaviti. Valja na njih udariti svimi dopuštenimi sredstvi, da 
sačuvamo od Boga nam povjereno stado. A dobro je, da župnici zamole sve trgovce, neka im, 
osobito kad polaze na put, obećaju, da se neće bez znanja njihova u nikakovo družtvo osobito 
ne u tajno družtvo upisati, ma se činilo neznam kako dobro. Dobro bi takodjer bilo, da i 
odrasli na jedan dan u godini obnove svoj krsni zavjet, i da se to čim svečanije obavi. Dan za 
to najprikladniji mogao bi biti dan Presvetoga Trojstva. Mutatis mutandis moglo bi se to 
obaviti onako, kako to običavaju djeca činiti na bielu nedjelju. Svakako je to sgodan predmet 
za razmišljavanje i pretresavanje na svećeničkih sastancih. 

17. Kod svih ostalih točaka najnuždnije nam se čini revno tumačenje katehisma. 
Župnik, koji kako valja svom dušom katehisam tumači mladeži i odraslim, imat će dosta 
prigode u školi i crkvi i uzgajat mladež i radnikom dužnosti na srce stavljati i sve hranom 
Božje nauke nahraniti. Dobro se veli o katehismu rimskom: “Tot sunt utilitates catechismi 
Tridentini, quot possunt numerari necessitates Ecclesiae: si haeresis, ne expuatur ab inferis et 
Catholicos interturbet, occludenda est, a parochis saepius explicitur hic Cateshismus: si 
haeresis ominoso et infausto quodam abortu jam exorta suffocanda sit, a parochis saepius 
explicetur hic Catechismus; sincera sicubi est et illibata conservanda Religio, a parochis 
saepius explicetur hic catechismus: si Clerici adolescentes in seminariis aut privatim ad 
munera quaelibet ecclesiastica subeunda sint apparandi, praelegatur illis saepius hic 
Catechismus: sacramenta sicut par est, pie et cum proximorum aedificatione si quis 
administrare voluerit, unus illi sit prae manibus hic Catechismus: denique si qui sacerdotes 
confessionibus exerpiendis, habendis concionibus, dirigendis animabus accingere sese 
cupiant, hoc uno utantur Catechismo” (Apparatus ad. Cat. Trid. art IV.). 

18. Katehisam svojom sadržinom najbolje izražava, kako je koristno, kako potrebno 
njegovo tumačenje. Sav nauk katolički, sav moral katolički, sve potrebno o sakramentih, tih 
sredstvih milosti, i o molitvi, kojom izprašamo milosti: sve to nahodimo u katehismu. I zato je 
od potrebe, da svećenici vazda imaju pri ruci katehisam rimski, te ga puku tumače, pošto je 
sve u njem, što god treba puku razlagati. Krasno upravo veli se (in apparatu ad Catech. rom. a. 
1.): “Manifeste constat ... tantae esse auctoritatis hunc Catechismum, ut caeteris omnibus 
debeat anteponi; (et) minime unquam a Pastorum manibus recedere debere: ipsis enim est 
verae Theologiae promptuarium et totius ecclesiasticae disciplinae penus refertissima ”. Puno 
kasnije još o tom katehismu piša kardinal Valerij, prijatelj sv. Karla Boromejskoga: 
Catechismus abhine triennium est editur Pii V. Pontificis Maximi jussu: quem ad juvandam 

rempublicam Christianam, et restituendam veterem Ecclesiae disciplinam nobis divintus 
videmus datum esse. Opus tam praeclarum, si sentetiarum gravitatem, et lumina etiam 
verborum spectemus ut nullum praeclarius, multis abhinic saeculis editum docti homines 
judicent: sunt enim explicata omnia quae ad instituendas animas pertinent, tanto ordine, tanta 
prespicuitate, tantuque cum majestate: ut sancta mater Ecclesia, Špiritu sancto edocta, non 
homo quispiam voćem emittere, et omnes docere videatur”. 

19. Zato, braćo moja, ako kada komu dodje na pamet, da mu se neće tumačiti 
katehisma, da nemože ni same rieči katehisam podnieti, jer da je sramota mjesto tako zvane 
propoviedi razlagati puku katehisam: neka drži takove misli za prave napasti djavolske, jer 
djavlu nemože biti ništa povoljnije, nego ako se puku danas ovo sutra ono bez reda govori, 
mjesto da se solidna nauka tumači; ako se traže knjige bez ikakove valjane sadržine, samo ako 
u sebi sadržavaju ma kakve propoviedi, mjesto da se nauka Kristova iz katehisma nauči i 
tumači. Želimo li dakle, braćo, podići kršćanstvo; želimo li uzpostaviti staru stegu medju 
katolici? Catechismum rom. ad juvandam rempublicam Christianam, et restituendam veterem 
Ecclesiae disciplinam nobis divinitus videmus datum. Želimo li imati pri ruci knjigu, koja sve 
sadržaje, što god je od potrebe za pouku duša nam povjerenih? Uzmite katehisam rim.; jer su 
u njem explicata omnia, quae ad instituendas animas pertinent. 

20. Velika je napast za svećenika, što mora njeku dosadnost prevladati, kada se 
pripravlja iz katehisma; velika je napast i to, što mu se nemili ono što je iz katehisma naučio, 
a još mu se manje mili, što je puku kazao tumačać nauk iz katehisma. Braćo! nedajmo se 
prevariti. Čim se djavao viša trudi, nas odvratiti od učenja i tumačenja katehisma, tim većma 
naprezajmo sve svoje sile, da svojoj dužnosti čim bolje zadovoljimo, upirući oči svoje u 
nadpastira duša naših Krista Gospodina. A da Vas na učenje i tumačenje katehisma čim 
većma potaknem, navest ću njeka remedia iz sv. Augustina (de catechisandis rudibus) proti 
navedenoj dosadnosti, koju je gledao odstamiti od njekoga diakona u Krtagi, kada mu se je 
bio potužio. Saepe autem tibi (piše Aug. diakonu de catech. rund. c. 1) accidisse confessus 
atque conquestus es, ut in sermone longo et tepido tibi ipse vilesceres, essesque fastidio, 
nedum illi, quem loquendo imbuebas, et ceteris, qui audientes aderant”. 

21. Odgovara na taj prigovor sveti Augustin: “Quod ad tuam proprie considerationem 
pertinet, nolim te moveri ex eo, quod saepe tibi abjectum sermonem fastidiosumque habere 
visus es. Fieri enim potest, ut ei, quem instruebas, non ita sit visum, sed quia tu aliquid melius 
audiri desiderabas, eo tibi quod dicebas videretur indignum auribus aliorum. Nam et mihi 
prope semper sermo meus disciplicet. Melioris enim avidus sum, quo saepe fruor interius, 
ante quam eum explicare verbis sonantibus coepero: quod ubi minus, quam mihi notus est, 
evaluero, contristor linguam meam cordi meo non potuisse sufficere” (de catech. rund. c. 2.). 
Kad i kad ona dosadnost, koju ćutimo, kada neuke podučavamo, dolazi odatle, što držimo, da 
slušatelji nas nebi mogli razumjeti, kada bismo govorili prema svojoj želji, te što smo 
prinuždeni prilagodit se svojim slušateljem. Ta dosadnost naravno raste, kada si tko zabije u 
glavu, da je bolje što drugo tumačiti, nego li pučki katehisam. Da se ta dosadnost razbije 
nekaže sv. Augustin, da netreba tumačiti nauka kršćanskoga prema duševnim silam 
slušajućega puka, nego veli: “ secundum Deum sunt quaerenda remedia, quibus relaxetur, et 
fervore spiritus exultemus et jucundemur in tranquillitate boni operis; Hilarem enim datorem 
diligit Deus” (2. Cor. 9. 17.). 

22. Od potrebe je dakle savladati svaku dosadnost, svaku zapreku, koja bi nas 
odvraćala od tumačenja kršćanskoga nauka, te svaki valja da sam sebe bodri upirajući oči 
svoje na Boga, komu valja sa veselim srcem služiti, te se radujući dobru djelu, ma se 

pokvarenoj i slaboj našoj naravi to nemililo. Pa kada nam je i tako dosadno tumačiti kršćanski 
nauk, da bi nam draže bilo šutjeti, nego li govoriti, (taedet loqui et libet tacere, kako kaže sv. 
Aug.) ni onda nesmjemo šutjeti, već nam je po savjetu sv. Augustina ugledat se na Sina 
Božjega, koji je čovjekom postao te se našim slaboćam prilagodio i prema našim silam nas 
podučavao, a quam ob causam, nisi quia factus infirmis infirmus, ut infirmos lucrificaret (1. 
Cor. 9. 22.)? Valja nam se ugledati na sv. Pavla, koji veli: Sive enim mente excessimus, Deo; 
sive temperantes sumus, vobis. Caritas enim Christi compellit nos, judicantes hoc, quia unus 
pro omnibus mortuus est, (2. Cor. 5., 13., 14.). Kako bi se moglo kazati za Pavla, da je bio 
pripravan i svoj život žrtvovati za njihove duše (2. Cor. 12.,5.), kad bi ga mrzilo, spustit se do 
njihovih ušiju? Hine ergo factus est parvulus in medio nostrum, tamquam nutrix fovens filios 
suos (1. Thess. 2. 7.); valja nam se ugledati na majku, koja se i govorom i jelom prilagodjuje 
dojenčetu, kada mu govori, kada ga hrani. Zar joj se mili žvakati jelo, rieči na pol izgovarati? 
Ljubav to čini napram djetetu. Num enim delectat, nisi amor invitet, decurtata et mutilata 
verba immurmurare? Et tamen optant homines habere infantes, quibus id exhibeant: et suavius 
est matri minuta mansa inspuere parvulo filio, quam ipsam mandere ac devorare grandiora. 
Non ergo recedat de pectore etiam cogitatio gallinae illus, quae languidulis plumis teneros 
foetus operit, et susurrantes pullos confracta voće advocat (Matth. 23., 37.) cujus blandas alas 
refugientes superbi praeda fiunt alitibus” (de catech. rud. c. 10.). Ljubav dakle napram Bogu 
neka obuzme srce naše, očinska briga za spas duša učinit će, da će nam i omiliti katehisam i s 
veseljem da ćemo ga puku tumačiti. “Si enim intellectus delecat in penetralibus sincerissimis, 
hoc etiam intelligere delectet, quomodo caritas, quanto officiosius descendit in infima, tanto 
robustius recurrit in intima per bonam conscientiam nihil quaerendi ab eis, ad quos descendit, 
praeter eorum sempiternam salutem” (de cat. rud. c. 10.). 

23. Kada je izraelski narod hodio pustinjom, udare na nj Amaličani. A Mojsij reče 
Josui: Izaberi ljude, izadji i bij se proti Amaliku; ja ću sutra stati na vrh onoga brda, sa štapom 
Božjim u mojoj ruci. Josua učini, kako mu reče Mojsij, i pobi se s Amalikom, a Mojsij i Aron 
i Hur izadjoše na vrh brda. I dokle Mojsij držaše u vis ruke nadbijahu Izraelci; a kako bi ih 
samo malo spustio, nadbijahu Amaličani, (II. Moys. 17., 8-12.). I tako bi održana bitka i 
borbom i molitvom. Tako braćo, i mi, hoćemo li u borbi sa bezvjerjem pobjediti, treba da se 
borimo trudeć se i mučeć za spas duša; ali uza sav trud nećemo uspjeti ništa, ako svojih ruku u 
vis nepodignemo u molitvi. Pobjeda Izraelićana održana nad Ameličani slika je pobjede sv. 
crkve nad njezinimi neprijatelji, koja se nikada bez oružja svete molitve održati nemože. Nisi 
Dominus custodierit civitatem frustra vigilat, qui custodit eam. Orate ergo et laborate. A onda 
možete smjelo boriti se, znajući, da je pobjeda Naša. Isto na koncu svakomu na srce 
privezujem, što je sv. Pavao sv. Timoteju na srce stavio, te velim: Certa bonum certamen 
fidei, apprehende vitam aeternam, in qua vocatus es, et confessus bonam confessionem coram 
multis testibus. Praecipio tibi coram Deo, qui vivificat omnia, et Christo Jesu, qui 
testimonium reddidit sub Pontio Pilato, bonam confessionem; ut serves mandatum sine 
macula, irreprehensibile usque in adventum Domini nostri Jesu Christi: Quam suis 
temporibus ostendet beatus et solus potens, Rex regum, et Dominus dominiantium: Qui solus 
habet immortalitatem, et lucem inhabitat inaccessibilem: quem nullus hominum vidit, sed nec 
videre potest: cui honor, et imperium sempiternum. Amen. (1. Tim. 6., 12-17.). 

U Sarajevu na Presveto Ime Isusovo dne 18 siečnja 1885. 

f Josip v. r. 
nadbiskup vrhbosanski. 

1.13. Poslušnost Crkvi i njezinom učiteljstvu 

Srce Isusovo, br. 1, siječanj 1885., str. 13.-20. 

Poslanica je namijenjena puku a tematski je povezana s prethodnom što je upućena 
svećenstvu. Stadler, o protucrkvenim gibanjima , govori jezikom koji je razumljiv i 
blizak puku. Racionaliste naziva “neprijateljem koji kradjom pristupa” i 
“popravljačima koji hoće sami da zapovjedaju ”. Nasuprot tomu iznosi da jedina je 
glava Crkve i onaj tko zapovijeda Krist, koji je ovdje na zemlji u osobi svoga 
namjesnika. Nijedno društvo ne može opstojati, ako nema upravitelja. “Taj 
upravitelj jest Crkva, koja je sa svojom tradicijom i učiteljstvom jedina čuvarica i 
tumačiteljica objave ”. 


Broj 65. 


Josip, 

po milosti Božjoj i svete apostolske stolice nadbiskup vrhbosanski i metropolita svim 
vjernikom, koji su u vrhbosanskoj nadbiskupiji blagodat i mir od Boga Otca našega i 

Gospodina Isusa Krista. 

1. Isus Krist naš Gospodin zapovieda nam, da budemo bezazleni kao golubovi i mudri 
kao zmije, a tim što nam htjede drugo staviti na srce, nego da budemo oprezni i budni, 
gledajući razpoznati zasjede lukava neprijatelja i očuvat so od prikora, kano da neznamo 
braniti spas, mi, koji obukosmo Krista, mudrost Otca nebeskoga? Netreba se bojati jedino 
progonstva i onoga, što očito napada sluge Božje, da ih podkopa i uništi. Laglje se je čuvati 
onoga, što očito strah zadaje, a i duh se unapred sprema na borbu, kada se protivnik očituje. 
Više se treba bojati i čuvati neprijatelja, koji kradom pristupa. Tamo smiera njegova lukavost, 
tamo zakučasta varka, da ljude prevari i zavede. Tako je odmah od početka svieta prevario i 
laskajuć se lažnimi riečmi zaveo neizkusne duše, koje mu neoprezno povjeravaše; tako je 
kradom došao istomu Gospodinu gledajući ga staviti na kušnju, da ga iznenadi i prevari; ali bi 
opažen, odbijen i zato prevladan jer bude pripoznat i odkriven. (S. Cypr. de unit. Eccl. c. 1.). 

2. A ima ih medju nami, braćo, i sveudilj se množe, koji si stvaraju i vjeru i crkvu i 
njezina prava u svojoj pameti, ne kakovo je sve to u istinu, nego kako im pokvareno srce želi, 
da bude. Dolazeć tim s crkvom u protuslovje, zavedeni svojom mišlju, prevoljuju povodit se 
svojimi strastmi, nego li slušati glas crkve; pače nepozvani stavljaju se istoj crkvi za 
popravljače, te mjesto da se njezinim zapoviedim pokoravaju, hoće, da sami zapoviedaju; 
nepitaju, što Bog kroz usta svete matere crkve govori, nego drzovito zahtievaju, da se njihova 
volja izpuni, ma se protivila Božjoj volji. Naravno je onda, da neštujući crkve nepaze ni na 
glas njezinih službenika, nego pomnim i budnim okom izpituju njihov život, nebi li šta zla u 
njem opazili, ne da se tim okoriste i sami toga zla čuvaju, nego da svoju zlu sviest ušutkaju te 
im u zlu otvrdne srce. 

3. U ovo ozbiljno korizmeno vrieme vriedno je doista promisliti, da svatko samoga 
Boga prezire i njegove naredbe zametava, tko god prezire crkvu i zametava njezine naredbe; 
vriedno si je uzeti k srcu, da se sama vjera podkapa, kada se zapoviedi crkvene nogama gaze. 
A svrha je tomu, da uztrajemo na pravoj stazi, koju nam pokazuje sam Isus Krist naš 
Gospodin, taj put, istina i život. 

4. Nijedno družtvo nemože obstojati, ako u njem nema nikoga, koji zapovieda. 
Prodjite sva držtva u pameti, počmite od obitelji, što je dmžtvo najmanje, pa završite Kinom, 
što je družtvo svjetsko najveće, i nećete naći nijednoga družtva bez ravnatelja, bez koga god, 

koji družtvu zapovieda. Kao što nema obitelji bez glavara, vojske bez vodje, države bez 
oblasti: tako nemože ni crkva, to najveće družtvo na svietu, biti bez oblasti i bez svega onoga, 
čim se družtvo uzdržava. A tu oblast povjerio je Bog ne puku ni državi, nego svetomu otcu 
papi i svim biskupom, tako da su im svi katolici dužni poslušnost i pokornost. Posluhnite 
samo, kako naš Gospodin Isus o tom govori. On podučava Petra, neka bi najprije brata na 
samu opomenuo, u slučaju ako ga je uvriedio. - Ali ako se takav opire opomeni, ako se 
nepopravi, što mi je, Gospodine, onda činiti? Pita Petar. A Gospodin? uzmi reče jednoga ili 
dvojicu svjedoka, i pred njimi ga opomeni: ako li ni njih neposluša, kaži crkvi. Ali ako 
neposluša ni crkve, što onda? Opet će Petar. Ako neposluša ni crkve, onda ga više nepriznaj 
za brata, onda ga drži za odpadnika od vjere, neka ti bude kao neznabožac i carinik. Evo, kako 
taj dogodjaj opisuje sveti Matej (18. 15-19.): Ako li ti sagrieši brat tvoj, idi i poharaj ga medju 
sobom i njim samim. Ako te posluša, dobio si brata svojega. Ako li (te) neposluša, uzmi sa 
sobom još jednoga ili dvojicu, da se svaka stvar odluči na rieči dvojice ili trojice svjedoka. 
Ako li njih ne posluša, kaži crkvi; a ako li neposluša ni crkve, da ti bude kao neznabožac i 
carinik. Zaista vam kažem: Sto god svežete na zemlji, bit će svezano (i) na nebu; i što god 
razriešite na zemlji, bit će razriešeno (i) na nebu. Timi riečmi iztaknuo je Isus moć danu 
crkvi. Jer nema li crkva nikakve vlasti, čemu nam je brata prijavljivati crkvi? Ako crkva nema 
vlasti nikakove, kako bi mogao tko vezan biti, pokorit se njezinim odlukam? Da nije u nje 
nikakove moći, bi li mogla slomiti opornost neposlušnih, kraj učiniti neslogi, neposluhu, 
razdoru? Ima dakle crkva pravu vlast od Boga, zakone izdavati, pravicu krojiti, oporne i 
neposlušne kazniti. Tu moć crkva kako ima od Boga, tako ju mjesto Boga i vrši, i zato što ona 
odrieši, uredi na zemlji, ima valjanost ne samo na zemlji, nego i u samom nebu, ima valjanost 
ne samo za ovo vrieme, nego i za istu vječnost. Tko nesluša dakle crkve, to jest tko nesluša 
svetoga otca pape, biskupa, župnika kao svojih duhovnih pastira, nesluša ni samoga Boga, 
koga svi oni zastupaju; tko njihove moći nepriznaje, nepriznaje ni vlasti Božje, koji je 
podielio crkvi svu moć, kojom se ona služi. Zato je Isus za apostole i njihove nasljednike i 
rekao: Tko vas sluša, mene sluša; tko vas prezire, mene prezire. Nije onda ni čudo, što nam je 
zapovjedio, svakoga, koji nesluša crkve, držati za odpadnika od vjere, za neznabožca, za 
carinika. 

5. Ima dakle crkva pravu moć, koja je od Boga, koju je Bog glavi crkve, biskupom, i 
drugim duhovnim pastirom povjerio. Jednoć sv. Pavao iz Mileta posla u Efes i dozva biskupe. 
I kad dodjoše k njemu, reče im medju ostalim: (Djela ap. 20. 28.). Pazite na sebe, i na sve 
stado, u kojem vas Duh sveti postavi biskupi, da vladate crkvom Božjom. Sveti Pavao 
zapovieda biskupom, neka paze na se i na sve svoje vjernike, koje naziva stadom, da 
biskupom dozove na pamet, da su dužni smatrat se njihovimi pastiri i glavari, kojim je sam 
Duh sveti podielio moć, da vladaju i upravljaju crkvu Božju. A rieč vladati predpostavlja 
pravu moć, pravu oblast. A sveti Pavao, sam vodjen Duhom svetim, eto kazuje, da je isti Duh 
sveti biskupe postavio, da upravljaju crkvu. Znao je on dobro, što je Isus dao Petru, kao mu je 
dao ključe kraljevstva nebeskoga, da razrješuje i veže spone; kako mu je povjerio ovce i 
janjce, da ih pase, da se za njih brine; znao je on dobro, kako je Isus kazao, da ta njegova moć, 
i moć biskupa ima valjanost za nebo, za vječnost. A zar riešavati i vezati spone, pasti ovce 
neznači pravu moć, vlast pravu? Zar nije tu moć sam Isus povjerio Petru, apostolom i 
učenikom, a prieko njih njihovim nasljednikom svetom Otcu papi, biskupom, svećenikom? U 
crkve je dakle prava oblast, prava moć, koju je sam Bog predao u ruke glavi crkve i ostalim 
duhovnim pastirom; moć, kojom vam se, braćo, netumači samo vjera, kojom se takodjer 
stvaraju zakoni, koje ste dužni obdržavati; moć kojom se veže naša savjest, kojom se kazni 

vaš neposluh, opornost vaša. Vlast ta dakle i čuva vjeru, i pazi na ćudorednost, i uzdržava red 
i stegu, i ravna vjernike, i propisuje im, kako će Boga štovati, pokoru činiti posteći i čineći 
druga pokornička djela, i mienja te propise, ublažuje ih i pooštruje kako se već misli, daje za 
njih hasnavito. Toj vlasti dužni ste vi, braćo moja, pokorit se; njezine naredbe i odluke morate 
prihvatiti, niti ih smijete, a niti možete koriti ili prezirati, a da neuvriedite tim samoga Boga, 
koji je crkvi tu vlast dao, njoj jedinoj dao. Tako neka nas drži čovjek kao sluge Kristove i 
upravitelje tajna Božjih, veli sveti Pavao (1. Kor. 4. 1.). 

6. Tom vlašću dobivenom od Boga služila se naša crkva kroz sve vjekove, te je njom 
uredila naše bogoslužje; njom ustanovila, kako valja živiti po vjeri; njom sve opredielila, što 
god je od potrebe za naše hramove. I zakoni, koji vežu sve kršćane; i obredi, po kojih Boga 
štujemo; i razne mužke i ženske zadruge, koje su prekoristne za rod ljudski; i katehismi, po 
kojih vam se odkrivaju tajne naše svete vjere, po kojih vam se predočuje krasota kršćanskoga 
ćudorednoga života: sve to ima se zahvaliti brižnoj skrbi svete matere crkve, koja je s 
vremenom sve više i više razvijala svoju moć dobivenu od Boga. A koliku pomnju 
upotrebljuje ona, kada joj je što god promieniti za vjernike! I iztražuje se potanko stvar; i 
izpituju se pobliže razne okolnosti; i godine treba, dok se izvidi, je li, nije li šta koristno za 
koga. I samo iza dugoga razmišljavanja i izpitivanja dozvoljuje se, da u pojedinih crkvenih 
pokrajinah i biskupijah postoje drugči običaji, više ili manje svetkovina, stroži ili blaži post, 
stanovite pobožnosti. 

7. A znate, što namjerava crkva, kada zakone stvara, naredbe izdaje, propise ublažuje, 
pooštruje? Znate, što joj je na pameti kod svih pobožnosti, obreda, bogoslužja? Ona hoće, da 
javno posvjedoči svoje štovanje napram Bogu; ona hoće, da vjernici, koji su sdruženi tielom, 
po tjelesnih stvarih podignu pamet svoju k Bogu; ona hoće, da njezina djeca Boga štuju ne 
samo srcem, nego da um i vanjsko štovanje izkazuju i tim da se kao vjernici pokažu i pred 
svietom, te se nestide svoje vjere, te se pravi kršćani razpoznaju od mlakih i nevaljalih; ona 
hoće, da se vanjskim raznim štovanjem uzčuva kako vez vjere, tako i vez medjusobne ljubavi 
medju svimi kršćani. I tako svim tim izkazuje crkva Bogu čast, promiče njegovu slavu, 
pokazuje svoj velik mar za spas povjerenih si od Boga duša. I zbilja. Sve, što god je u naših 
hramovih, svaka crkvena ustanova promiče vaš spas, jer vas sjeća Boga, sjeća vaše duše, sjeća 
kršćanske pravednosti, jer vas potiče na dobro. I najneznatnije stvari crkvene kriju u sebi 
velike tajne; lahko će ih spetiti vjernik, koji ih motri okom vjere. Gle eno vam na vaših 
žrtvenicih usadjeno drvo križa; tim drvom što vam doziva crkva na pamet? sjeća vas 
dragocjene krvi, koju spasitelj vaš proli za spas svega roda ljudskoga. Evo vam slika i kipova, 
razmetanih po zidinah, ponamještenih po oltarih; što vam tim crkva predočuje? predočuje 
vam krieposti svetaca i vrline njihove te vas poziva, da i vi idete njihovim putem. Evo kako 
crkva prigodom svečanih dana njeki sjaj razvija u svojih obredih, pa šta hoće drugo, nego da 
vam sjaj i veličanstvo Božje predoči te vam osladi rad za spas svojih duša? A kada crkva 
obustavi svečanosti, kada iz hrama odstrani svaki sjaj, kada u cmo zavije svoje oltare, kada 
umuknu vesele pjesme, te se začuju žaobni pjevi: i onda crkva ima na pameti vaš spas, te 
hoće, da žalost obuzme vaša srca, nebi li se razkajali zbog uvrieda griehom Bogu nanesenih; 
nebi li pokoru činili, postom i drugimi dobrimi djeli Bogu zadovolji za svoje griehe; nebi li 
razmišljavali muku i smrt našega Gospodina, razmišljavali muku i žalosti Marije, da se jednoć 
s njimi uzveselite, kao što se s njimi sada žalostite. Prodjite tako mišlju sve u crkvi od 
najnesjetnije stvari pa sve do najveće, i nema dvojbe, da će vam Bog pomoćju tih stvari 
razsvietliti pamet, a ugrijati srce, te će vam možda takovo razmišljavanje biti početak vašemu 
obraćenju, vašemu spasu. 

8. Vlast dakle i moć, kojom se naša sveta mati crkva to jest sveti otac papa sa biskupi i 
svećenici služi, proizviru od samoga Boga; tom vlašću crkva sve redi, a sva ta njezina uredba 
Bogu je mila i draga, i samo tamo smjera, da vi svoj spas čim laglje postignete. Što je dakle 
svete crkve, to je ujedno Božje. I zato crkve nitko nemože uvriediti, nitko njezine moći 
prezreti, a da tim neuvriedi Boga, da neprezre same moći Božje. Odakle onda, braćo moja, 
dolazi, da se mnogi vas crkvi stavlja za sudca, za propravljača; odakle dolazi, da joj mnogi od 
vas hoće nametnuti svoje mienje, svoje nazore? Jednomu se nemili, kako se moli kod službe 
Božje, kako se tumači nauk Božji, a drugomu nije drago, što se u nječem olahkotio post. 
Jedan neće nikako da posti, a drugi posti al po svojoj volji samo da nebude prema naredbi 
crkvenoj. Pače mnogi su od vas tako daleko došli, te se miešaju u samu upravu crkvenu, te se 
neustručavaju suditi o svećenicih, o načinu podučavanja, o ustrajanju novih župa. Tko vam je 
dao pravo, suditi o svem tom? Da tko o tih stvarih sudi kako valja, da kori i popravlja što 
nevalja, da uvede, što je dobro i po crkvu koristno, od potrebe je veliko znanje, bogato 
izkustvo, duboko iztraživanje, oprezno postupanje, dugotrajno razmišljavanje, zrelo 
prosudjivanje: a ima li sve to u vas? zar nije upravo sve to, čega u vas nema? Idite i pokušajte 
svoje misli i nazore proturati kod svjetovne oblasti, pokušajte njezinim činovnikom 
savjetovati, što im činiti, kakove zakone stvarati, kakove naredbe izdavati, pa ćete vidjeti, što 
ćete dobiti za odgovor, pa ćete vidjeti, nećete li podpasti pod pravednu kaznu. Ali, kada biste 
imali i dostatno znanje, sve jedno nebiste se smjeli miešati u poslove crkvene, pošto je Bog to 
pravo podielio jedino crkvi naučajućoj, a vam je strogo zapoviedio, da imate o tih stvarih 
šutiti, da ste dužni i srcem se pokoriti, da ste vezani crkvene zakone i naredbe upravo tako 
savjestno obdržavati, kao i sve ostale zapoviedi Božje; jer je jedna od najjasnijih, 
najočevidnijih i najstrožih zapoviedi Božjih, koja zapovieda, da je od potrebe crkvi pokoravat 
se. Tko vas sluša, mene sluša; tko vas prezire, mene prezire, reče sin Božji. I što je Bog 
jednoć kazao Samuelu, to i dan danas kazuje svojim svećenikom, kada ih nesluša puk: Oni 
neodbaciše tebe, nego mene (1. Kralj. 8. 7.). Uvredu nanesenu smatra Bog za svoju, i on će u 
svoje vrieme kazniti svakoga, koji moći crkvene nepoštuje: Oni neodbaciše tebe, nego mene. 
Duboko neka si svatko u srce zasadi, da se svaka zapovied crkvena, neizuzam ni post, može 
svesti na zapovied Božju; jer je Bog zapoviedio, kako sam već spomenuo, slušati crkvu. Ali i 
sa drugih razloga crkvene zapoviedi zapoviedi su Božje. Uzmimo samo za primjer post, koji 
se tako lahko dan danas bez grižnje savjesti krši. Isus je sam rekao, da će svi poginuti, da će 
svoj spas izgubiti, koji god nebudu činili pokore; kazao je: tko hoće ići za menom, neka zataji, 
to jest neka mrtvi samoga sebe; kazao je da ima vrst djavla, kojega se možemo osloboditi 
jedino molitvom i postom. Božja je dakle ne samo volja, nego upravo zapovied, da pokoru 
činimo, da se mrtvimo postom, a crkva, od Boga ustanovljena opredjeljuje način, kako valja 
postiti; a po tom tko nebude pokore činio, tko nebude postio, neće uljesti u kraljevstvo 
nebesko. Onaj koji je kazao: Neubij, nesagrieš bludno, neukradi, kazao je ujedno: da se bez 
pokore neće nitko spasiti, da valja postom mrtviti tielo, da treba crkvu slušati. Nije jelo zlo, 
bilo meso ili šta drugo; ali je jako zločest neposluh proti Bogu, koji će se kazniti paklom. Nije 
ni plod onoga stabla u raju zemaljskom bio zao, niti su sbog toga kažnjeni Adam i Eva; nego 
je zločest neposluh, koji ih je potaknuo, te su pohotu svoju i glas djavolski više slušali, nego li 
zapovied Božju. I sada ljudi vole tielu ugadjati, nego li posluhnuti glas Božji, koji zapovieda 
slušati crkvu i njezine zapoviedi obdržavati. No neće izbjeći kazni Božjoj, kao što joj 
neizbjegoše ni Adam i Eva. 

9. Ima ih, koji, kada crkvu izpravljaju i njezinim službenikom njihove pogreške 
predbacuju, misle, da tim ništa zla nerade. Već je to zlo, što si usvajaju pravo, koje je Bog 

podielio jedino crkvi naučajućoj. Nego znate li, braćo moja, tko si je do sada u crkvi kroz sva 
vremena svojatao pravo osim crkve naučajuće stavljati se njoj za sudca, za popravljača? oni 
za koje sveti Pavao suznima očima kazuje, da su neprijatelji križa. Sto je do danas bilo 
krivovjeraca, svi do jednoga nametnuše se crkvi za popravljače i sudce, te prezreše vjeru 
Kristovu, ostaviše krst častni, iztupiše iz crkve jaganjca Božjega, pa si sami podigoše 
žrtvenike proti Bogu. Na toliko je to istinito, da su se tako zvani kalvini prozvali 
popravljenici, jer su reć bi htjeli crkvu popraviti, a to mišljahu nesretnici tim postići, da su 
crkvu i Krista ostavili pa se poveli svojimi bludnjami na stranputice, koje vode u propast. 
Prije Kalvina učinio je to već Luter, koji je bio u Njemačkoj zaosnovao novu crkvu proti Isusu 
Kristu, kada mu se nije dozvolilo, da se crkvi stavi za sudca, nego kada se od njega tražilo, da 
ju sluša kao svoju dobru majku. Nijedan dobar sin neće iznositi u sviet ni prave zle čine svoje 
majke, a još će manje o njoj izmišljati, što se nije dogodilo, pa te izmišljotine propoviedati 
kao prave dogodjaje. Isto tako valja i nam činiti glede svoje matere crkve, za koju je Isus Krist 
naš Gospodin prolio dragocjenu krv; koju on toli ljubi, te ju zove svojom zaručnicom bez 
ljage. Za vrieme, dok je naš gospodin boravio na zemlji, o kako zla bješe sinagoga, kako li zli 
bijahu njezini svećenici? Pa što reče Isus za njih svojim učenikom? Je li im naložio, da ih 
rešetaju, kore, ruže, ozloglasuju? Nipošto. Evo što im je kazao: Sve, što vam reknu da držite, 
držite i tvorite (Mat. 23., 3.). Priznajte njihovu vlast, slušajte njihove zapoviedi i izpunite ih; 
samo u jednom odstupite od njih, a to je, da se nepovedete njihovim zlim primjerom. 
Nečinite, reče Isus, što oni čine, jer govore a nečine. To se i vam kazuje. Pokorite se crkvi i 
obdržavajte njezine zakone i naredbe; a ako bi se koji službenik Božji našao, koji bi na 
stranputice zašao, nečinite, što takav čini, a što činiti zabranjuje i sama crkva. Živite sami 
pobožnije, dajte nam primjer sveta, požrtvovna, poštena i ponizna života: i eto vam načina, 
kako možete, kako smijete naš život kazniti, nas poboljšati. 

10. Zato, braćo moja, duboko si u srce usadimo rieči našega Gospodina: Ako želiš uči 
u život, drži zapoviedi (Mat. 19. 17.), a zapovied je Gospodnja, da slušamo crkvu, ako 
nećemo da se upropastimo. Držat nam se je dakle rieči našega Gospodina Isusa; što god je i 
naučao i činio, valja nam se naučiti, valja nam činiti. A kako može tko kazati, da vjeruje u 
Krista, ako nečini, što Krist činiti zapovieda? I kako će onaj zadobiti nagradu, koju vjera 
obećaje, ako neće da drži zapoviedi, koju vjera nalaže? Nuždno će on kolebat se i bluditi, i 
bludnjom zaveden poput praha što vjetar raznosi upropastit se; niti će tim putem hodeć doći 
do spasa, kad se nedrže istine, koja privodi na pravu stazu. - Kao što majka čedo svoje draga, 
tako i s nami radi crkva, koja je naša majka; ona nas je rodila, ona mliekom dojila, ona duhom 
svojim nas zadahnula; ona nas čuva za Boga, ona nam sinovom, koje je rodila, nebo 
pripravlja. Tko da zaboravi na ljubav, tko da zaboravi na suze majke svoje? Ako zaboravim 
na te, sveta crkvo katolička, zaboravilo se na desnicu moju. Radujte se, braćo, i veselite se u 
crkvi svi, koji ju ljubite. Jer gle Bog će kao rieku dovesti k njoj mir i slavu naroda kao potok 
bujan; bit ćete nošeni na prsih i milovani na koljenih. Kao kad koga mati njegova tješi, tako će 
vas Bog tješiti. Vidjet ćete i obradovat će se srce vaše i kosti vaše će se pomladit kao trava, i 
znat će se ruka Gospodnja na slugah njegovih i gniev na neprijateljih njegovih (Is. 66., 10 - 
15.). 

Ovaj na puk upravljeni pastirski list ima se po svih župah puku pročitati prve 
korizmene nedjelje. 

U Sarajevu na Presveto Ime Isusovo dne 18. siečnja 1885. 

f JOSIP v.r. 
nadbiskup vrhbosanski. 

1.14. Pronalazak ostataka Jakova apostola 

Srce Isusovo, br. 2, veljača 1885., str. 41.-44. 

Ovo je popratno pismo uz okružnicu pape Leona XIII. koju je papa 1. studenoga 
1884. uputio svim biskupima svijeta da je objave puku. U papinoj okružnici govori 
se o pronalaženju relikvija .sv. Jakova Starijeg i njegovih učenika Atanazija i 
Teodora u hodočasničkom mjestu Campostela u Španjolskoj. Stadler se poziva na 
papino pismo u kojem se govori o ispunjavanju uvjeta za dobivanje potpunog 
oprosta. Uz to Stadler upozorava na katastrofu koja je pogodila Španjolsku, 
nazivajući je “Božjim pohodom”, te poziva na solidarnost i pomoć katolicima u 
Španjolskoj. 


Broj 123. 


Josip, 

po milosti Božjoj i svete apostolske stolice nadbiskup vrhbosanski i metropolita svoj 
velečastnoj braći svećenikom blagodat i mir od Boga Otca našega i Gospodina Isusa 

Krista. 

1. Gornji list apostolski razposla sveti Otac Leon XIII. još 1 studenog prošle godine na 
biskupe svega svieta, naloživši im, neka bi sadržinu njegovu saobćili svim vjernikom, da svi 
saznadu, kako je Gospodin Bog svoju crkvu upravo sada, kada odasvud na nju navaljuju i 
vlastiti sinovi, razveselio, davši joj, daje mogla dragocjene ostanke sv. Jakoba starij. apostola 
i njegovih učenika Athanasija i Theodora pronaći. Po tvrdnji sv. Ivana Damascenskoga tjelesa 
svetaca nepresahnjivi su vrutci u crkvi, iz kojih kao spasonosni potoci izlijevaju se na 
kršćanske narode darovi nebeski, dobročinstva, i sve ono, što nam je najvećma od potrebe. 
Prieko njih djavli se tjeraju, bolesti se odstranjuju, bolestnici se lieče, sliepci vid dobivaju, 
gubavi se očišćavaju, napasti i žalost se prevladavaju i svako drugo dobro po njihovih 
zaslugah dobivamo. A buduć da je naš Gospodin svetoga Jakoba osobito odlikovao, odabrao 
ga je naime skupa sa svetim Petrom i Ivanom za vanrednoga svjedoka svojega preobraženja i 
svoje smrtne stiske na gori maslinovoj; nazvao ga je skupa s Ivanom Boanerges, što znači 
sinovi gromovi, jer su svojom silnom riječju imali sviet i razsvietlili kao munja i uzdrmati kao 
grom; buduć da su i apostoli svetoga Jakoba sa Petrom i Ivanom na toliko štovali, te se ovi 
brojahu da su stupovi, kao što to sveti Pavao pišuć Galaćanom svjedoči (2, 9); buduć daje naš 
Gospodin tako znamenita čudesa od vajkada činio na grobu svetoga Jakoba u Kompostelli u 
Španiji, te ga je sva crkva od starih vremena onako štovala, kao što se štuju ostanci svetoga 
Petra i Pavla u Rimu; buduć da je sama sveta crkva to štovanje svetoga Jakoba toliko cienila, 
te je odredila, da zavjet, kojim se tko obvezuje, pohoditi grob svetoga Jakoba, nitko u crkvi 
nemože razriešiti, do li jedini sveti Otac papa: nije onda čudo, što je sveti Otac Leon XIII., 
poslije kako je dugim izpitivanjem same stvari, svjedoka, vještaka, skroz posvjedočeno, da su 
u Kompostelli u istinu pravi ostanci svetoga Jakoba pronadjeni, sve biskupe, sve svećenike, 
sve vjernike pozvao, neka se vesele tomu dogadjaju, što je Bog u svojoj providnosti pridržao 
ovim tužnim vremenom, kada su kršćanom od potrebe jača poticala na kriepost. 

2. A da čim uspješnije postignemo, da sveti Jakob i njegovi učenici svu crkvu i sve 
vjernike kod Boga zagovaraju: to je sveti Otac dao obilato proštenje svim vjernikom, koji se 
izpovjede, pričeste i na namjenu istoga svetoga Otca pomole onaj dan, koji naznače dotični 
biskupi. I taj oprost upravo je razlog, zašto nisam prije korizme gore navedeni apostolski list u 
našoj nadbiskupiji objelodanio. Želim naime, da svi vjernici obilato oproštenje zadobiju, kada 

budu obavljali uskrsnu izpovied. Zato ovim nalažem svim župnikom, da apostolsko pismo, 
koje se na prvom mjestu današnjega službenoga lista saobćuje, prouče i jedne nedjelje u 
korizmi svoje vjernike ob iznašašću svetih ostanaka svetoga Jakoba prema želji svetoga Otca 
pouče. Ujedno opredjeljujem sve korizmene nedjelje, dan sv. Josipa i blagoviest ili 
navješćenje bi. dj. Marije kao one dane, na koje može obilat oprost dobiti, svatko, koji god se 
na koji od tih dana izpovjedi, pričesti i u svojoj župnoj crkvi na namjenu svetoga otca pomoli. 
U slučaju, ako bi koji vjernici bili zapriečeni u rečene dane u crkvu doći, dajem ovim svim 
župnikom i izpovjednikom vlast, da mogu svojim župljanom ili pokornikom drugi koji za njih 
prikladniji dan za pohod crkve i za izpovjed i pričest opredieliti. 

3. Čitali ste, braćo, ili ste od drugih čuli, kako je Gospodin Bog pohodio Španiju. 
Zemlja se pod nogama trese; tutnjava pod zemljom ko gromovi silni čuje se; raztvara zemlja 
utrobu svoju, te kuće, crkve, ljude povlači u se; cieli gradovi pretvaraju se u ruševine, koje 
pokrivaju lješine umrlih na stotine; zima grozna vlada; a glad mnoge mori. Jedni utekoše 
bezdnu, kada se zemlja raztvarala, ali ih ruševine pokopaše. Drugi izbjegoše ruševinam, ali ih 
nemila zima pokosi. Eno ih opet, koji se i pred zimom zakloniše, ali ih glad umori. A tko će 
prebrojiti one, koji istina ostadoše u životu, ali u velikoj biedi trpeći strašne protivštine svoje 
kukavne dane sprovode? Posvuda dobri katolici gledaju po mogućnosti svojoj braći u Španiji 
pomoći, jer pomoć pružena im od samih Španjolaca nedotječe. Sveti naš Otac papa Leon 
XIII., prem sam trpi veliku oskudicu, poslao je znamenitu svotu novca u Španiju, neka se 
stradalim bjednikom porazdieli. Podjimo i mi za stopami svojega Otca. Dielimo sa svojom 
braćom u nevolji svoje siromaštvo, da joj bude naš darak pravi blagoslov, a nam prava sjetva 
vječnih dobara. Sjetite se, kako je sveti Pavao Korinćane (II. 9) savjetovao, neka obilnu 
milostinju udiele kršćanom u Palestini. “Tko malo sije,” reče “malo će i žeti; A tko obilato 
sije, obilato će i žeti. Svaki neka daje po volji svojega srca, a ne sa žalošću ili od nevolje; jer 
Bog ljubi onoga, koji dragovoljno daje. A Bog je kadar učiniti, da svaka milost vam bude 
izobilna, da u svem svagda svako dovoljstvo imajuć izobilujete za svako dobro djelo” (2 Cor. 
9, 6-10). Krasno naziva sv. Pavao svaku milostinju sjetvom. Prava su sjetva djela milosrdja, 
jer su do žetve sakrivena u krilu nebeske nagrade, te će djelitelju milostinje puno više unieti, 
nego li je sam izdao. Čini se, istina, da mi sami siromašimo, kada drugomu dielimo; a ipak 
nije tako. Jer Gospodin Bog obilno nam može našu milostinju nagraditi; pače on će ju u 
izobilju nagraditi na toliko, te ni onomu neće svega nestati, koji i najobilnije dieli, nego će i 
opet moći dieliti, jer će uviek obilnije od Boga dobivati. Pa zato i nastavlja sveti Pavao: “A 
koji daje sjeme sijaču, dat će i hljeb za jelo i umnožit će sjeme vaše, i dat će da uzrastu žita 
pravde vaše” (2 Cor. 9. 10). Sveti Pavao je na toliko cienio milostinju davanu siromahom, da 
je sam glavom hotio ići u Jerusalem, da ju ondješnjim kršćanom uruči. To se je upravo onda 
dogodilo, kada je bio naumio, ići u Španiju. “Cum in Hispaniam proficisci coepero, spero 
quod praeteriens videam vos, et a vobis deducar illuc, si vobis primum ex parte fruitus fuero. 
Nunc igitur proficiscar in Jerusalem ministrare sanctis. Probaverunt enim Macedonia et 
Achaia, collationem ali quam fac ere in pauperes sanctorum qui sunt in Jerusalem ... Hoc 
igitur cum consummavero, et assignavero eis fructum hunc, per vos proficiscar in Hispaniam” 
(Rom. 15., 24-29). 

4. Sjetimo se braćo, da je sam Gospodin kazao: Beatius est dare quam accipere. 
Sjetimo se rieči Salomonovih:” Conclude eleemosynam in corde pauperis, et haec pro te 
exorabit ab omni malo”. I opet: Qui obturat aures ne audiat imbecillum, et ipse invocabit 
Deum, et non erit qui exaudiat eum” (Prov. 21, 13). Prema tomu uvjeren budući, da ćemo 
svetomu Jakobu i njegovim učenikom Athanasiju i Theodoru najbolje omiliti, i njihov si 

zagovor kod Boga najprije i najbolje zaslužiti, ako Španjolcem, koje su oni vanredno ljubili i 
koje još i sada ljube, prema svojemu siromaštvu pritečemo u pomoć: dajem ne zapovjed već 
bratski savjet, da svaki župnik one nedjelje, koje će njegovi župljani primiti obilato oproštenje 
sbog ostanka sv. Jakoba, Athanasija i Theodora, na korist postradalim u Španiji saberu u crkvi 
milostinju te ju odmah ovamo pošalju. Dobro je vjernikom protumačiti, kako su oni, koji se 
danom polakšicom od posta služe, dužni kakovu milostinju dati, te im savjetovati, da tu 
milostinju udiele stradalim Španjolcem. 

5. Buduć da se je Propaganda ovih dana pritužila, kako joj nedotiču sredstva, da 
pripomogne svim misijam, kako bi i sama želila i kako bi bilo od potrebe, te vjernike svega 
svieta zamolila za kakovu podporu: to mislim, da ću vašu volju pogoditi, koji dobro znate, što 
sva Bosna i Hercegovina Propagandi duguju, ako milostinju, što pošaljete mjeseca ožujka t.g., 
razdielim na dvoje: Polovinu dat ću za postradale u Španiji, a polovinu za propagandu. Samo 
u slučaju, ako svota poslana bude odviše malena, svu ću dati za postradale Španjolce. Ijednu i 
drugu svotu poslat ću odmah Nunciju u Beč, daju odpremi na svoje mjesto. 

6. Nemojte se, braćo, stiditi ma i najmanju svotu novaca poslati. Bogu za ljubav ju 
dajemo, koji gleda više na srce, nego na sam dar. Duboko si usadimo u srce rieči svetoga 
pisma: “Qui dat pauperibus, nunquam egebit; qui autem avertit oculum suum, in magna 
penuria erit” (Prov. 28, 27); pa će nam onda lahko biti držati se savjeta: “Frange esurienti 
panem et egenos sine tecto induc in domum tuam. Si videris nudum, vesti eum, et domesticos 
seminis tui non despicias. Tune erumpet temporaneum lumen tuum, et vestimenta tua cito 
orientur, et praeibit ante te justitia, et claritas Dei circumdabit te. Tune exclamabis, et Deus 
exaudiet te. Dum adhuc loqueris dicet: Ecce adsum” (Isa. 58,7). 


U Sarajevu dne 2. veljače. 1885. 


f Josip v. r. 
nadbiskup vrhbosanski. 



89 


1.15. O svetoj braći Ćirilu i Metodu 

Srce Isusovo, br. 3, ožujak 1885., str. 69.-72. 

Stadler upućuje ovu poslanicu svećenicima povodom tisućite godišnjice smrti sv. 
Metoda i proglašavanjem svete braće Cirila i Metoda zaštitnicima europskog Istoka. 
Stadler uspoređuje te slavenske apostole s Abrahamom, koji je, povjerovavši Bogu 
da će od njega st\’oriti veliki narod, napustio svoj zavičaj, tako su i oni napustili svoj 
zavičaj i posvetili se propovijedanju evanđelja među Slavenima. Stoga Stadler 
poziva svećenike da na obljetnice njihove smrti (6. travnja i 5. srpnja) služe svečanu 
službu Božju te da se, njima u čast, otpjeva Te Deum. Stadler poziva svećenike da se 
ugledaju na ova dva kršćanska gorostasa koji su sve žrtvovali za katoličku vjeru. 


Broj 218. 


Josip, 

po milosti Božjoj i svete apostolske stolice nadbiskup vrhbosanski i metropolita, svoj 
velečanstvenoj braći svećenikom, koji su u ovoj nadbiskupiji vrhbosanskoj blagodat i 
mir od Boga Otca našega i Gospodina Isusa Krista. 

1. U prvoj knjizi Mojzijevoj (c.12. 1-5.) čitamo, kako je Gospodin Bog, hotjevši 
odabrati porodicu, iz koje će se obećani spasitelj naroditi, rekao Abrahamu: “Idi iz zemlje 
svoje i od roda svojega, i iz doma otca svojega, i dodji u zemlju, koju ću ti pokazati. I učinit 
ću od tebe velik narod, i blagoslovit ću te, i ime tvoje proslavit ću, i ti ćeš biti blagosloven. 
Blagoslovit ću one, koji tebe uzblagoslivljaju, i proklet ću one, koji tebe uzproklinju, i u tebi 
će biti blagoslovena sva plemena na zemlji. Tada podje Abraham, kao što mu kaza Gospodin, 
i s njim podje Lot”. 

Gospodin Bog, čija se providnost nevara, kad upravlja narodi, videći narode 
slavjanske, kao ovce bez pastira, na molbu kneza moravskoga Rastislava, a na usta cara 
Mihaela reče braći Cirilu (filozofu Konstantinu) i Metodiju: Idite iz zemlje svoje i od roda u 
zemlju, koju ću vam pokazati. I učinit ću od vas velik narod, i blagoslovit ću vas, i ime vaše 
proslavit ću, i vi ćete biti blagosloveni. I braća Ciril i Metod odu u Moravsku, kamo stignu g. 
863. 

I glete, braćo, kako je Gospodin Bog od braće Cirila i Metodija učinio velik narod. 
Njihovim trudom spoznaše našega spasitelja i njegovu svetu vjeru plemena slavenskoga roda. 
Kamo sami nemogoše dospjeti, onamo dospješe njihovi učenici. Gdje vjere nenadjoše, rodiše 
ju; gdje ju nadjoše, ondje je uzpiriše, ako je jedva tinjala, učvrstiše ako je bila slaba; umirućoj 
života dadoše, a mlakoj topline. I tako je Gospodin Bog od braće Cirila i Metodija, u istinu 
učinio velik narod, jer gdje nepriznavahu Krista Gospodina ili ga neštovahu, kako bi trebalo, 
ondje procvate sveta vjera naša te Slavjani postanu njihovim trudom narod Gospodnji. 

2. Nije sad od potrebe, da vam braćo pripoviedam trude i muke, koje podnesoše braća 
Ciril i Metodij šireći Kristovu vjeru; neću da spominjem ona progonstva, koja Metodij poslie 
kao nadpastir imaše podnositi od istih susjednih biskupa; neću da vas sjećam njihovih napora, 
kojim gledahu prevesti sveto pismo, urediti sv. bogoslužje u slavjanskom jeziku, samo da se 
čim više Bog proslavi, a koje protivnici njihovi smatrahu vriednimi obtažbe, dok su vriedni 
bili svake hvale: dosta je samo pripomenuti, da je sveta stolica odobrila njihov rad i 
bogoslužje, njih proglasila nevinimi, njihove protivnike osudila, njihove progonitelje kaznila, 
a njih same odlikovala, izkazavši veliku čast sv. Cirilu, koji je za to vrieme u Rimu umro, a 
imenovavši nadpastirom Moravske svetoga Metodija. I tako dok je sv. Ciril za pogrde ljudske 

i muke ovoga vieka dobio slavu vječnu: htio je Bog sv. Metodija ostaviti na zemlji, da se i 
nadalje bori za svetu stvar, da navale vidivih i nevidivih neprijatelja odvrati od svojega stada. 
I premda je i sada imao sveti Metodij mnogo trpjeti, primiše ga i sami Moravci s veseljem, jer 
u njem dobiše svoga branitelja, pomoćnika i posrednika. Pun zasluga iza velikog truda, što 
uloži za spas Slavjana preda duh svoj u ruke Gospodina Boga dne 6 travnja 885. 

Izvanredne časti izkaza mu rimska crkva. Svoj toj časti dostojnu krunu stavi Leon 
papa XIII., koji je razširio i razprostranio štovanje sv. Cirila i Metodija, naloživši svećenikom 
svega svieta, da se njihova svetkovina ima svake godine slaviti po svem svietu. Leon papa 
XIII. stavio je sav istok pod zaštitu braće Cirila i Metodija želeći goruće, da se tim katolici 
utvrde u svojoj svetoj vjeri, a oni, koji su svoju majku crkvu ostavili, da dobiju želju i volju s 
njom se opet u svezi i miru sjediniti. 

3. Braćo, ako je želja sv. Otca pape, da svi narodi svega svieta hvale i slave svetoga 
Cirila i Metodija, koliko je to više za nas od potrebe, koji smo kao Slavjani upravo dužni čast 
im izkazivati kao svojim duhovnim roditeljem? Pa ako ih vazda moramo ljubiti, koliko više 
moramo tu ljubav svoju i/kazat im ove godine na dan 6 travnja, kada se sav rod slavjanski 
sprema, da njihovu tisućgodišnjicu proslave dostojno prema njihovim velikim zaslugam? 

Da toj dužnosti bar kako god odgovorimo te dan smrti sv. Metodija prema svojim 
slabim silam proslavimo, naredjujem, da se na dan 6 travnja po svih crkvah župnih obsluži 
svečana služba Božja de die cum oratione SS. Cyrilli et Methodii sub una conclusione, te se 
rekne propovied o njih, a na koncu mise odpjeva Te Deum laudamus. To isto neka se učini i 5 
srpnja t.g. s opazkom, da je onda i sva misa de SS. Cyrillo et Methodio. 

4. Jedno se osobito izriče u životu sv.braće Cirila i Metodija, a to je njihova vanredna 
ljubav k svetoj stolici, rimskoj crkvi, toj majci Urbis et orbis. Znali su oni dobro, da nemože 
imati Boga za Otca onaj, koji nema sv. crkve za majku; znali su oni, da je Isusu trebalo 
umrieti, da razsijanu djecu Božju skupi u jedno, znali su, da svi sljedbenici Kristovi treba da 
jedno misle, to jest da jedno budu vjerom, da jedno ćute, to jest da jedno budu srcem 
obdržavajući jedne zapoviedi i upotrebljavajući jedne sakramente, da jedno govore, to jest, da 
jednu vjeru i javno izpoviedaju: pa zato su rimskomu papi, na kom se kao na pećini osniva 
sva vjera, po kom se kao u reguli fidei et morum mora ravnati svaka druga crkva. 

U tom jedinstvu utvrdimo sebe, utvrdimo sebi podvrženi narod. Sva poviest viekova 
prije Cirila i Metodija, kao što je njih u tom učvrstila, i nas neka u tom utvrdi. U tom neka nas 
bodri njihov prekrasan primjer. U tom neka nas utvrde i viekovi, koji su protekli od njihovih 
vremena do danas. Na rimskom papi počiva ona rieč svemožnoga Isusa Krista: Petre, za tebe 
sam ja molio. Tom molitvom utvrdjen preživio je on sve promjene, sve ustanke, sve borbe, 
sve bludnje. Kroz tolika stoljeća u Rimu sve se promienilo, obnovilo sve, samo jedno ostalo je 
u njem isto: Papa s crkvom. Novi narodi, novi jezici, nova crkva i kraljestva, novi zakoni, 
novi običaji, novi ustavi: sve se to izvan Rima izmjenjivalo i obnavljalo, samo rimska crkva i 
Petrova stolica ostaše nepromienjene; nepromienjen osta njezin ustav. Rim je išao i ide pred 
svimi narodi, ali nije išao s vremenom, niti u njihovu duhu: najbolji znak, da je Krist, da je 
Duh njegov s rimskom stolicom, jer da je od puka čovjeka, davno bi je nestalo. I zato sv. Ciril 
i Metod, da vjera i njihova i povjerena im naroda ostane čvrsta, prislonili su ju na pećinu, čim 
su uz sve promjene tolikih viekova njihova prava djeca zadržala nepovriedjenu nauku 
Kristovu, dočim su ona djeca temelje vjere podkopala, koja su s pećine Petrove zašla. 

5. Kada su dva učenika išla u Emaus, približi se k njim Isus, a poslie došavši blizu 
sela, u koje idjahu, činjaše se on da hoće dalje da ide; a učenici ustavljahu ga govoreći: ostani 
s nami, jer se smračilo. A kašnje, kada Isusa učenici spoznaše i Isusa izpred njihovih očiju 

nestade, govorahu oni jedan drugomu: negoraše li naše srce u nama, kad nam govoraše putem 
i kad nam kazivaše pismo? (Luk. 24. 13-36). Smračilo se posvuda po kršćanskom svietu, jer 
narodi zaklapaju svoje oči pred Kristom, koji je sunce pravde; odkrenuli su se od svjetla, od 
istine, a prigrlili bludnju, kojom tumaraju po tminah. I u slavjanskih zemljah nije u tom puno 
bolje. Opaki sviet kada govori o prosvjeti, ne samo nemisli na uzvišeni nauk Kristov, nego 
upravo božanske istine drzko naziva mračnjačtvom, te svom snagom sile svoje napreže, da iz 
prosvjete izključi svjetlo, koje obasjava svakoga čovjeka, koji dolazi na sviet. Doista smračilo 
se i dan je nagao. Hoćemo li osloboditi narod svoj od tmina, da ga nezahvate, a mi se 
ugledajmo na Isusa Gospodina, ugledajmo na Cirila i Metodija. Dok učenici idući u Emaus 
nisu još podpuno vjerovali, ukori ih Isus veleći: O bezumni, i sporoga srca za vjerovanje 
svega što govoriše proroci; a onda im protumači, kako je trebalo, da on trpi i tako udje u slavu 
svoju, te počevši od Mojzije i od svih proroka kazivaše im, što je za njega u svetom pismu. 
Isto učiniše i sv. Ciril i Metodij. I oni najprije odvratiše slavljanske narode od bludnje, 
prevladaše njihov odpor svojom uztrpljivošću te ih razsvietliše tumačeć im Isusa i njegov 
sveti nauk, kako je u svetom pismu. Pa kao što je gorilo srce onim učenicima kad im je Isus 
govorio i kazivao pismo; tako je i Slavjanom gorilo srce od ljubavi napram Isusu, kada im je 
sv. Metodij tumačio sv. pismo te im ga u njihovom jeziku skupa sa svetim bogoslužjem kao 
svetu baštinu ostavio, da se sjete njegovih rieči i nikada nezaborave na svete nauke, što su u 
njem sadržane. 

Da se našemu narodu nesmrači pred očima, i mi po zagovoru i zaštiti sv. Cirila i 
Metodija tumačimo neumorno Krista gospodina i njegov sveti nauk, te počevši od Mojzije i 
svih proroka, kazivajmo mu, što je za njega u svetom pismu. A da nam trud nebude bez 
uspjeha, molimo preko naših apoštola Isusa Gospodina, neka dade rast našemu radu te 
neprestanimo mu govoriti: Gospodine Isuse ostani s nami, jer je noć blizu, te nedaj da nas 
tmine zahvate, nego nam užgi srce naše gorućom ljubavi svojom. 


U Sarajevu dne 17. ožujka 1885. 


fJOSIP 

nadbiskup vrhbosanski. 

1.16. Svećenička pastirska služba 

Srce Isusovo, br. 8, kolovoz 1885., str. 157.-164. 

Ova poslanica je upućena svećenstvu Vrhbosanske nadbiskupije. Stadler govori o 
svećeničkoj pastirskoj službi te traži od svećenika da budu svjesni dužnosti koju im je 
Isus povjerio rekavši: “Pođite dakle i učinite mojim učenikom sve narode krsteći 
ih... (Mat 28, 19)”. Od pastira se traži da budu teološki obrazovani jer “dokle god, 
braćo, nam bogoslovna knjiga ne omili ... dotle neka se ne čudi što mu je narod 
zaostao u vjeri i ćudorednosti”. Nadalje govori o ispitima za župnike, koje će, u 
Vrhbosankoj nadbiskupiji, polagati svake šeste godine i dijecezanski i redovnički 
svećenici. 


Broj 591. 


Josip, 

po milosti Božjoj i svete apoštolske stolice nadbiskup vrhbosanski i metropolita, svoj 
velečastnoj braći svećenikom, koji su u ovoj nadbiskupiji vrhbosanskoj blagodat i mir 
od Boga Otca našega i Gospodina Isusa Krista. 


1. Euntes docete omnes gentes, baptizantes eos in nomine Patris, et Filii, et Spiritus 
sancti; docentes eos servare omnia, quaecunque mandavi vobis: et ecce, ego vobiscum sum 
omnibus diebus, usque ad consummationem saeculi (Matth. 28, 19.20). Tako glasi temeljna 
zapovied izdana od našega Gospodina na apostole, na biskupe i svećenike svih vremena. Timi 
riečmi postavio ih je naučitelji svih naroda, da ih poduče u najvišoj znanosti, koja nas uči 
poznavati Boga i koga je poslao Isusa Krista, koja nas upoznaje s nami, s našimi dužnostmi i 
vječnim našim ciljem. Timi riečmi zapovjedio je naš Gospodin Isus svim nam svećenikom, da 
učimo narode, da sve drže, što god je Gospodin zapovjedio. Ništa drugo, nego to, ali sve to, 
štogod je zapovjedio. I ako budemo sve navieštali, štogod nam je Gospodin naložio, te ništa 
nezatajimo, onda će on sam s nami biti, kada naučamo, i to bez prestanka biti. 

Ali braćo moja, ako smo dužni sve istine navieštati svojemu puku, koje god je naš 
Gospodin objavio, zar nije onda s tom dužnošću ujedno skopčana i druga, da mi sami prije 
moramo poznavati tu objavu i sve istine, što su u njoj? Ako smo dužni naučati narode, da drže 
sve zapoviedi, koje je naš Gospodin proglasio, da vrše sve krieposti, u kojih se mora vježbati 
svaki čovjek: nismo li onda ujedno obvezani sami upoznat se prije sa svimi timi zapoviedmi i 
kriepostmi? Ako nas je Bog postavio posrednici izmedju sebe i naroda; ako je ustanovio, da 
mu prinosimo žrtvu nevina jaganjca; ako je naredio, da se milosti diele po molitvi i svetih 
sakramentih: zar nam nije onda time već nametnuo dužnost, da nam je točno poznavati, što je 
molitva, što su sakramenti, što je žrtva novoga zakona, što sve vodi k spasu, što li od njega 
odvraća? Sveti Petar Damjanski motreći, kako svećenici sami zanemaruju ono naučiti, što bi 
ne samo sami morali znati, nego što bi dužni bili tumačiti svojemu narodu tako dugo, dokle i 
on isto nenauči, povikne (opere contra inst.cleric): Quid jam populo in suis supplicationibus 
supplicat, qui, quod loquitur, ipse velut alienus ignorat? Quomodo illic rationabile erit 
obsequium; qui offert, oblationis suae non capit intellectum? 

2. Tko dakle nezna omnia, quaecunque mandavit Dominus, onomu valja dan i noć 
mučit se i trudit, dokle god svega toga nenauči, jer mu je ujedno dužnost docere omnia. A tko 
je od nas, koji smje kazati: ja znam sve to; meni nije više od potrebe učit se? Presretna li 
učenika Timoteja! Izučen u školi svetoga Pavla, toga naučitelja naroda, toli je vješt postao u 

svih vjerskih stvarih te je zaslužio zamjeme hvale od svojega učitelja. Ništa nije sv. Pavao 
propustio, da mila si učenika kako valja poduči u svem, što mu bješe od potrebe za njegovo 
veliko znanje; sve je učinio, samo da Timoteja upozna sa blagom Božjega znanja, Božje 
mudrosti, koju je sam obilno primio od samoga Gospodina Isusa. Pa šta mislite, da je sv. 
Pavao privezao na srce svetomu Timoteju, kada ga je poticao na to, da gleda postati dostojan 
službenik Božji? Evo što mu na srce stavlja: Attende lectioni, exhoratationi et doctrinae (I. 
Tim. 4, 13.). Punim pravom mora svaki nas sam sebi govoriti: Ako to valja za Timoteja, 
koliko više za mene? 

3. Prispodobimo li sada, braćo, illa omnia, što treba puku tumačiti sa onim, što naš puk 
zna, i s onim, što mu se tumači: pa ćemo lahko vidjeti, da naš narod nezna ni iz daleka omnia, 
quaecunque Dominus mandavit, a to zato ne, jer mu se u po kojoj župi nikada ni negovori o 
svih istinah svete naše vjere. A tko zna, nema li po koji medju nami, koji upravo zato 
negovori de omnibus, quaecunque Dominus mandavit, jer ih ni sam nepoznaje. Zna bo se iz 
izkustva, da za vrieme, dok polaze škole, bogoslovci jedva mogu proći propisanu materiju te 
da su u velikoj pogibelji i najbolji, ako neprionu za knjigu, kada stupe u pastvu. A što istom 
biva od onih, koji jedva kada ili nikada neprimu u ruke kakovu bogoslovnu knjigu? Dokle 
god, braćo, nam knjiga bogoslovna neomili, dokle god mi i velik trud neulažemo u to, da si iz 
sv. pisma i sv. otaca pribavimo potrebito znanje, dotle neka se nečudi nitko, što mu je narod 
zaostao u vjeri i ćudorednosti. Ako je Duh sveti iste bogoduhe pisce, kojim je nadahnuo 
istine, koje je htio po njih crkvi saobćiti, pustio, neka se muče i trude: koliko se onda više od 
nas iziskuje, da se trudimo i mučimo u sabiranju potrebita nam znanja? Inače nikada nećemo 
dotle doći, te bismo mogli sa svetim Augustinom kazati puku: Codices vestri sumus. Mi smo, 
reče on svojim vjernikom, vaše knjige, vaše viekom trajne knjige, koje vam moraju biti uviek 
otvorene, da uzmognu zadovoljiti svim vašim potrebam. 

4. A koliko neznanje svećenika škodi, samo se sobom iztiče. Oni se ponajprije 
stavljaju u protuslovje sa svojim svetim zvanjem. Si sacerdos est, sciat legem Domini; si 
ignorat legem, ipse se arguit, non esse Domini sacerdotem, liepo veli sveti Jeronim (in Agg. c. 
2.); a sv. Ivan Hrisostom kaže za svećenike, koji ništa neznaju, a trebalo bi da su svjetlo 
svieta: Quomodo lucernae, si non lucent? Nadalje svećenici neznalice sramote svoj sveti 
stališ, sramote sv. crkvu; daju povod, da se sveta služba prikorava, sv. vjera prezire, 
najsvetlije tajne obezčašćuju i ruglu izvrgavaju. Ecclesiae quoddam est dedecus videre 
presbyterum inscium, sgodno veli sv. Laurencij Justinijan (de špirit, animae interitu libr. 1. n. 
15). A sv. Leo (ep. 22. ad Constant.) tvrdi: Si vix in laicis tolerabilis videtur inscitia, quanto 
magis in eis, qui preasunt, nec excusatione digna est, nec venia. Napokon neznanje u 
svećenika vrutak je svemu zlu. Nije li njihovo neznanje krivo, da su ili nestali ili se pomnožali 
i razširili krivi nauci? Nije li njihovo neznanje krivo, da su praznovjerje, zlorabe zavladale u 
narodu? Nije li njihovo neznanje krivo, da je ćudorednost kod puka pala? Dobro veli za 
svećenike neznalice sabor toletski četvrti: In sacerdotibus ignorantia mater est cunctorum 
errorum. Pa zato za takova svećenika sv. Bernardo kaže: Tantis obest, quantis praeest. 

5. Prem se svećenik, koji nezna vjerskih stvari, nemože nikako izpričati; quomodo 
enim excusari possit in eo, qui se magistrum infantium, et doctorem insipientium profitetur? 
ignorans utique ignorabitur, imo et multos ignorare faciet et ignorari (s. Bem. in declar: ecce 
nos, c. 24): mnogi se ipak izpričavaju ako ne riečmi a ono činom, time naime, što za čitanje i 
nepotrebnih stvari vremena nalaze, a za bogoslovnu nauku što nemaju nikada vremena. Punim 
pravom takovim govori sv. Jeronim (ep. 146.): Turpe est enim Sacerdotes omissis Dei 
Evangeliis et Prophetis comaedias legere, amatoria Bucolicarum versuum verba canere, 

Virgilium tenere; et id quod in pueris necessitatis est, crimen in se facere voluptatis. Ne tako, 
nego poslušajmo radje savjet istoga sv. Jeronima, koji u svojem listu na Nepocijana govori: 
Divinas Scripturas lege; imo de manibus tuis sacra lectio nunquam deponatur: disce, quod 
doceas: obtine eum, qui secundum doctrinam est fidelem sermonem, ut potens sis exhortari in 
doctrina sana, et contradicentes arguere. 

6. Poznavajući zato sv. crkva našu slaboću, a uočivši ujedno, kako je potrebna 
bogoslovna nauka svećenikom in cura animarum, odredila je, da svi župnici imaju stroge 
izpite položiti prije, nego im se povjeri koja župa. Evo ustanove crkvene izdane u saboru 
tridentskom (sess. 24. de Reform. c. 18.). “Expedit maxime animarum saluti, a dignis et 
idoneis parochis gubemari. Id ut diligentius et rectius perficiatur, statuit sancta Sinodus, ut, 

quum parochialis ecclesiae vacatio .contigerit, debeat Episcopus statim ... idoneum in ea 

vicarium ... constituere ... Porro episcopus et qui ius patronatus habet . idoneos aliquot 

clericos coram deputandis examinatoribus nominet ... ut possit postea de cuiuslibet aetate, 
moribus et sufficientia fieri diligens insquisitio ... Transacto constituto temporo omnes 
examinentur ab episcopo sive eo impedito ab eius vicario generali atque ab aliis 
examinatoribus non paucioribus quam tribus ... Peracto examine renuncientur quotcunque ab 
his idonei iudicati fuerint aetate, moribus, doctrina, prudentia et aliis rebus ad vacantem 
ecclesiam opportunis”. 

7. Koliku su važnost pape napomenutoj naredbi pripisivali, može se razabrati odatle, 
što su nastojali, da način toga izpita čim točnije oprediele. Da ne spominjem Pija V., Inocenta 
XI., Klementa XI., iztaknut ću odlučnu u tom obziru konstituciju Benedikta XIV. “Cum illud” 
(Canon, et Decr. Conc. Trid. edit. Richter et Schulte pg. 378 et pg. 578.). Prama toj 
konstituciji postupali su svi biskupi u podjeljivanju župa, a postupaju i sada. Samo u njekojih 
biskupijah vrši se napose izpit o znanju, a napose izpit o ćudorednosti i ostalih svojstvih onih 
svećenika, koji žele župnici postati. 

8. Prema toj konstituciji radili su i biskupi austrijski, sakupljeni u Beču god. 1856. 
Članci u tom pogledu od biskupa utanačeni, a kasnije od Pija IX. odobreni glase: “XLIII. 
Parochiae ... non nisi publico edicto concursu conferentur.-XLV. Tentamina a vicario generali 
et tribus ad minimum examinatoribus ... bis vel semel saltem quovis anno instituanatur. 
Inhabiles iudicati tentamen instaurent oportet. Qui bene profecerint per sex annos ad 
concurrendum pro beneficiis parochialibus admittentur-XLVI. Ad examen pro concursu 
parochiali accessus pateat sacerdotibus cunctis fide et moribus integris, postquam in 
animarum curam peragendo per triennium laboraverint vel sacramentum poenitentiae 
dispensandi facultate per quinquennium potiti fuerint.-XLVII. ... Cetera, quae praevium hoc 
scientiae tentamen attinent, concilia provincialia ordinabunt”. 

9. Prama tomu je sabor provincijalni obdržavan u Beču god. 1858. (tit. VII. cap. II.) 
odredio: “In hac provincia quaestiones et casus, de quibus scripto respondendum est, cunctis 
concurrentibus idem eodem tempore, dictentur, omnibus pariter idem eodem tempore textus 
Evangelii tradatur, super quo dicendi facultatem probaturi scribant ... Conclave clausum 
teneatur ... Quaestiones, quibus respondendum erit... proponentur ita, ut.. dogmatica positiva, 
theologia moralis et ius canonicum positivum primas partes teneant. ... Interrogationes non 
extendantur ad ea, quae parochus absque ulio muneris pastoralis preiudicio nescire potest. 
(Collect. Lac. tom. V.). 

10. Buduć da se izpiti traže u svrhu, da se dokaže dostatno znanje i usposobljenje onih, 
koji će upravljati župom, samo se po sebi razumije, da gore navedeni propisi, prem su u 
prvom redu izdani za svećenike svjetovne, valjaju mutatis mutandis i za redovnike, ako im se 

gdje uprava župa povjerava. Ali u crkvenih naredbah to se takodjer izrično iztiče. Evo što 
glede toga sabor tridentski (sess. 25. de regul. et mon. c. 11.) naredjuje: “In monasteriis ... 
quibus imminet cura personarum saecularium ..., personae ... huiusmodi curam exercentes 
subsint immediate in iis, quae ad dictam curam ... pertinent... visitationi... episcopi... Nec ibi 
aliqui etiam ad nutum amovibiles deputentur, nisi de eiusdem consensu ac praevio examine 
per eum aut eius vicarium faciendo. (Sess. XXV. de Regul. et Mon. cap. XI.). 

11. Na temelju ovoga zakona tražili su biskupi, da prave izpit i redovnici, kojim se je 
imala povjeriti pastva duhovna. S toga mogoše biskupi sakupljeni u Beču god. 1856 odrediti: 
“L. Administratorem parochiae monasterio cuidam incorporatae agere non potest, nisi qui 
examen pro concursu parochiali debito cum profectu subiit”. A sabor obdržavan u Beču 
god. 1858. naredjuje: “Regulares, qui parochias domibus religiosis incorporatas administrant, 
populo catholico omnia curae pastoralis officia exhibere debent: unde omnibus, quae in 
parocho requiranatur, dotibus instructi sint oportet; qua de re in provincia Viennensi eo 
religiosius vigilandum est, quo maiorem continet numerum parochiarum regularium domibus 
incorporatarum. Igitur regulares ad parochiae incorporatae administrationem deputandi 
scientiae requisitae tentamen, cui etiam secundum sanctiones Tridentinas subiiciendi sunt, 
in examine bis quotannis habendo eadem plane ratione ac parochiarum saecularium 
candidati faciant. (Tit. VII. cap. II.; Coll. Lac. V.). 

12. Buduć da ja kanim ovim izdati sličnu naredbu i za našu nadbiskupiju, te propisati 
način, kako će svi svećenici saeculares et regulares morati praviti izpit, ako žele, da im se 
povjeri uprava koje župe: da se ta naredba nepričini komu kao skroz nova, iztičem prije svega 
posebni dekret sacrae Congregationis de Propaganda Fide izdan za Bosnu dne 29 prosinca 
godine 1760. gdje se u 7. točki veli, da starešinstvo provincije ima predlagati župnike vikaru 
apostolskomu, qui teneatur eos examinare tam quoad mores, quam quoad scientiam, et si 
minus idoneos invenerit, ad Superiores remittat, ad hoc ut alios magis idoneos proponant”. 

Prema tomu posavjetovavši se prije sa Presv. g. Marijanom Markovićem, biskupom 
banjalučkim, u čijoj biskupiji otci franjevci iste franjevačke države upravljaju župami; 
posavjetovavši se sa mojim kapitulom kao i sa prijašnjim a i sa sadašnjim prečastnim otcem 
državnikom države franjevačke bosanske: izdajem s njimi u suglasju sliedeću naredbu za našu 
nadbiskupiju, koja vigore decreti illust. D. Mariani Marković Episcopi Danabensis et 
Administratoris Apostolici banjalucensis valja i za biskupiju banjalučku br. 43. 8. veljače 
1885.): 

1) Svi svećenici zaredjeni od 1. siečnja god. 1882., imaju se podvrći župničkom izpitu. 

2) Župnički izpit obdržavat će se u Sarajevu svake godine mjeseca lipnja. Sam dan 
opredielit će se u službenom listu svake godine već mjeseca ožujka. Izpit trajat će dva dana, 
prvi dan pismeni, a drugi ustmeni. 

3) Stavljat će se pitanja iz dogmatike po katehizmu rimskom (Catechismus Concilii 
Tridentini). Ujedno je od potrebe, da kandidati znadu dekrete sabora vatikanskoga i katehizam 
diecezanski, koji zadnji treba znati na izust onako, kako ga valja znati, kada se tumači u 
školi.-Izpitivat će se nadalje iz morala po Gurryu, iz kanoničkoga prava po Aichneru (jus 
matrimoniale može se učiti i po Veberu kako je to ženitbeno pravo otisnuto u službenom 
listu, što je dobro sbog njekih praktičkih opazaka), iz pastorala po Radlinskom ili ako tko 
hoće po drugom kojem poznatom auktoru. Zahtievat će se takodjer katehetika i pedagogika ali 
u najmanjem obsegu, kako ih je izdao velem. g. Stiglić sveučilišni profesor u Zagrebu. Te 
dvie knjižice mogu se i u njega dobiti za upravo neznatnu cienu. Napokon opredielit će se 

nedjeljni evangelij za homiliju (pismeno), te pitanje iz katehizma diecezanskoga (ustmeno), te 
će se izpitavati i diecezanske naredbe. 

4) Tko kani izpit praviti, od potrebe je, da to mjesec dana prije ordinarijatu pismeno 
prijavi, te testimonium morum priloži od starješinstva, ako je u samostanu, a od dekana, i 
dvajuh najstarijih župnika u dekaniji, ako je u pastvi. Svećenici po samostanih ponamješteni 
javljaju se za izpit prieko svojega starješinstva, a svi drugi, koji su u pastvi, treba da se prieko 
svojih dekana prijave. 

5) Dopustit će se izpit svim, koji su bar tri godine svećenici. 

6) Izpit ima vriednost na 6 godina. Tko nepostane za to vrieme župnikom, morat će se 
opet podvrći izpitu. Tko izpit načini s odlikom, oprostit će se od opetovnoga izpita, nebude li 
proti tomu kakova posebnoga razloga. Tko na izpitu dobije II red iz jednoga predmeta, mora 
izpit u vremenu od jedne godine opetovati samo iz toga predmeta; a tko propane iz dvajuh ili 
više predmeta, opetovat mu je izpit iz svih predmeta. 

13. Kako vidite, izpit stegnut je na stvari najglavnije, samo da se čim više olahkoti. 
Ako su tom naredbom mnogi stariji svećenici i izuzeti od izpita, nisu zato izuzeti od dužnosti, 
učiti se svemu bez prestanka, što god im je od potrebe za izvršivanje njihove svete službe. Od 
te dužnosti nemože ih nitko riešiti. Litteris carens sacris non potest esse aptus officiis, veli 
papa Gelasij (dist. 51. can. 1.). Zato sa saborom pražkim držanim god. 1860. opominjem sve 
svećenike, da neumorno nastoje oko naobrazbe duhovne: “Clerici in vinea Domini operantes, 
devitatis sollicite illis saecularium libris, qui inebriant curiositate non caritate, implent non 
nutrientes, inflant non aedificantes, ingurgitant non confortantes, sacram praecipue 
Scripturam continuo studio suam faciant, utpote quae divinitus inspirata utilis est ad 
docendum, ad arguendum ad corripiendum, ad erudiendum cum iustitia. Praeter istum librum 
proprie sacerdotalem, catechismum ad parochos, SS. Concilii Tridentini canones et decreta, 
libros sacrae liturgiae, positivas dogmatum et juriš canonici instructiones et theologiae 
moralis institutionem, quas inter opus S. Alphonsi de Liguori, titulo “Homo apostolicus” 
vulgatum, praeprimis commendamus, tamquam elementares libros et principales singuli 
habeant et assidue pervolvant. His imbuti necessariis continuo satagant, ut uberiorem e 
scriptis SS. Patrum, limpidisque operibus theologicis eruditionem haurientes, assiduo sacrae 
scientiae studio šibi primum, moxque concreditis eo perfectius consulere queant”. (Tit. I. cap. 
III. Coll. Lac. t. V.). 

13. Težka je, braćo, istina dužnost, koja nam je nametnuta, da nam se vazda učiti 
bogoslovnoj nauci sve do smrti; ali ona je za svjestna svećenika i veoma ugodna i sladka. Ako 
je našemu Gospodinu hrana bila, vršiti volju Otca nebeskoga, neće li i nam vršenje te presvete 
volje takodjer biti naša hrana svakdanja? A volja je Božja, da se učimo, neumorno učimo, bili 
obvezani ili ne praviti izpite. Nedajte se zato ničim odvratiti od učenja, nego se podržavajte u 
neumornu učenju i naučanju. Levate oculos vestros, et videte regiones, quia albae sunt jam ad 
messem (Toh. 4, 35). Pogledajte na siromašni naš narod i njegovo neznanje neka nas takne, da 
se i sami učimo i njih da podučavamo. Nedopustimo, da se i za nas kaže ona strašna: Parvuli 
petierunt panem, et non erat qui frangeret eis (Jer. lam 4, 4). Budimo kao angjeli Božji, puni 
znanja i vazda spremni zakon Božji narodu tumačiti: Labia sacerdotis custodient scientiam, et 
legem requirent de ore ejus (Malach. 2, 7). Budimo puni mudrosti Božje; naša usta neka budu 
kao javna vrela, gdje narod naš može crpati po volji tajne naše svete vjere; naš jezik neka 
bude samo sredstvo istine te vazda spreman kazati čistu i bistru istinu, koja razbija svaku 
dvojbu; simus verae lucemae accensae a Christo et super candelabrum commissi nobis gregis 
positi, ut luceamus omnibus, qui in domo nastrae parochiae, nostrae archidioeceseos sunt. A 

time ćemo i puk podučiti u sv. vjeri i vodit ga putem spasa, i svoju najvažniju dužnost izpuniti 
i zaslužit si dragocjenu i sjajnu krunu, koju je sam Bog u nebu pripravio svim, koji su svoje 
znanje i svoje darove i vrline upotrebili na to, da druge vode putem pravednosti: Qui docti 
fuerint, fulgebunt quasi splendor firmamenti; et qui ad justitiam erudiunt multos, quasi stellae 
inperpetuas aeternitates (Dan. 12, 3.). 

U Sarajevu, dne 2. kolovoza 1885. 

f Josip v. r. 

nadbiskup. 

1.17. Tumačenje Božjih zapovijedi 

Srce Isusovo, br. 1, siječanj 1886., str. 6.-18. 

Poslanica je upućena vjernicima, a tema joj je “obdržavanje” moralnih zakona, 
posebice deset Božjih zapovijedi. Stadler ukazuje na trajnost Božjih zakona nasuprot 
ljudskih koji su promjenjivi i vremeniti. Za njega je uzor kršćanskoga života i 
djelovanja vršenje volje Božje koju “Bog očituje osobito u svojih deset zapoviedi”. 
Razlaže pojedine zapovijedi posebno se osvrćući na treću i šestu. Naime, česta 
praksa puka, koji je većinom sa sela, da nedjeljom radije ostane na polju nego da 
odu k misi ponukala ga je da ih upozori na važnost sudjelovanja kod nedjeljnog 
euharistijskog slavlja. Sto se tiče šeste zapovijedi Stadler se ponovno vraća na govor 
o svetosti obiteljskog života. 


Broj 71. 


Josip, 

po milosti Božjoj i svete apostolske stolice nadbiskup vrhbosanski i metropolita, svim 
vjernikom, koji su u ovoj nadbiskupiji vrhbosanskoj blagodat i mir od Boga Otca naše¬ 
ga i Gospodina Isusa Krista. 

1. Naš Gospodin Isus Krist hoteć nas podučiti, zašto je na ovaj sviet došao, evo što je 
kazao: Sidjoh s neba, ne da činim volju svoju, nego volju onoga, koji me je poslao. (Iv. 6, 
38). Vršiti volju Otca nebeskoga, to mu bješe hrana svakdanja kroz sav život: Jelo je moje, 
reče u ono vrieme Isus učenikom svojim, da izvršim volju onoga, koji me je poslao, da 
svršim njegov posao (Iv. 4, 34.). A kada se već primaklo vrieme, da svoj život za nas žrtvuje, 
iztaknuo je i opet, da prima smrt najgrozniju, samo da se pokori volji svojega Otca nebeskoga. 
Jer prije nego li će ustati od zad 

nje večere, te poći u vrt Getsmani, a odanle u smrt na križu, reče učenikom svojim: Da vidi 
sviet, da ljubim Otca, i kao što mi je zapovjedio Otac onako radim. Ustanite, hajdemo 
odavde (Iv. 14, 31.). 

2. Da naš Gospodin nije ništa drugo kazao, bilo bi to već dosta, da podjemo za njim, 
jer njegov primjer za nas je zapovied. Ali on često na srce stavlja, daje od potrebe, činiti volju 
Božju, da se bez toga nemože nitko spasiti. On nepriznaje za svoga nikoga, koji nevrši Božje 
volje, sve da ga tko zazove: Gospodine, on neće da čuje, i da mu opetovno kaže: Gospodine, 
neće se na njega obazrieti, ako nije pripravan izvršiti volju Božju. Neće svaki, koji mi 
govori: Gospodine, Gospodine! ući u kraljevstvo nebesko, nego koji čini volju Otca 
mojega, koji je na nebesih, on će ući u kraljevstvo nebesko (Mat. 7, 21). Kakova je 
zasluga Gospodinu kazati: Gospodine? Zar neće on biti Gospodin, ako ga mi nenazovemo? 
Kraljevstvo Božje dakle nepostiže se riečmi, nego će ga baštiniti samo onaj, koji u istinu čini, 
što Bog hoće. 

3. A gdje očituje Bog svoju volju? Volju svoju očituje Bog osobito u svojih deset 
zapoviedi. I eto, dragi vjernici, što vam kanim na srce staviti u ovo ozbiljno korizmeno 
vrieme, koje nam Bog dao za spas naš. Pazimo i te kako, da se od mladjih obdržava, što im 
zapoviedamo, a eto sam Bog zapovieda, da obdržavamo njegovih deset zapoviedi, i nećemo, 
da ih držimo, a ipak će samo onaj ući u život vječni, koji ih obdržava: Ako hoćeš ući u život, 
drži zapoviedi, reče naš Gospodin. Tko god mišlju samo prodje, kako se Presveto ime Božje 
huli, kako se nedjelja i ostali blagdani obezčašćuju, kako se na glas poglavara duhovnih i 
svjetovnih nepazi, kako se sveta čistoća i kod oženjenih vriedja, kako malo tko laž za grih 

drži, kako se mnogo toga još čini, što Bog zabranjuje: onda čovjeku srce zazebe te se sav u 
čudu sam pita: Što 1' da se je zamjerio naš Gospodin Isus ovomu narodu, da ga nesluša, gdje 
viče: Ako hoćeš ući u život, drži zapoviedi? Krenimo natrag s toga širokoga puta, koji vodi u 
propast, pa udarimo stazom uzkom zapoviedi Božjih, koja vodi u život: Ako hoćeš ući u 
život, drži zapoviedi. 

4. Nuždno je, dragi vjernici, udariti tom stazom, od potrebe je, da sve zapoviedi Božje 
vršimo, upravo zato, što ih je sam Bog zapovjedio. Bog, jer Gospodar neba i zemlje, ima 
podpuno pravo, nam zapoviedati, a mi, jer njegovi podanici, njegovi sluge, dužni smo, te 
zapoviedi izvršiti. I zato sam Bog, gdje odvraća narod izrealski od zločina, sbog kojih je 
iztriebio sa ovoga svieta njeke narode poganske, nalaže mu, neka obdržava zapoviedi njegove, 
a za razlog, zašto je od potrebe, nenavodi ništa drugo osim ove rieči: ja sam Gospodin. Toliko 
drži sam Gospodin Bog do toga razloga, te ga iza svojih zapoviedi opetuje. Svaki neka štuje 
svojega otca i svoju majku. Obdržavajte moje praznike. Ja sam Gospodin. Neobraćajte 
se k idolom. Ja, Gospodin, sam vaš Bog. Držite moje zapoviedi! Ta nemojte činiti, što su 
(ružnih stvari) ti (narodi) učinili, koji su bili prije vas, i da se neoskvrnite time! Ja, 
Gospodin, sam vaš Bog. Neukradite. Nelažite... Nekunite se imenom mojim krivo, i 
neoskvrnite ime Boga svojega. Ja sam Gospodin. Napokon sabra Gospodin Bog sve 
zapoviedi u jedno te reče: Držite sve zapoviedi moje, i sve uredbe, i vršite ih. Ja sam 
Gospodin (3 Mojz. 18. 30. - 19, 1-37.). Ako nam dakle sam Bog toliko puta opetuje i na srce 
privezuje, da je on onaj zakonoša, onaj Gospodin, koji nam zapovieda, nekazuje li nam time 
jasno, da nas upravo to najviše mora na poslušnost poticati, što nam on sam zapovieda? Dosta 
je znati, da to Bog hoće, da on to zapovieda, pa da se odmah i izvrši. On je gospodar naš, naš 
jedini gospodar, osim njega nemamo drugih gospodara; njemu zato jedinom valja služiti 
onako, kako on to zapovieda, mi smo i dušom i tielom njegovi, skroz njegovi, valja mu se 
zato skroz pokoriti i dušom i tielom. Tko posti, tko daje milostinju, tko se Bogu za ljubav 
mrtvi, onaj nedaje Bogu sebe svega, nego samo diel, a tko mu daje svoju volju, tko se svim 
njegovim zapoviedim pokorava, onaj se Bogu svega prikazuje, onaj ga priznaje svojim 
Gospodarom, priznaje sebe štovanjem skroz ovisnim o Bogu. 

To, da su te zapoviedi Božje, da je taj zakon, što nam je sam Gospodin Bog dao, to 
upravo je ujedno razlog, zašto nemože biti u našem životu vremena, kada nebi bili dužni 
zapoviedi Božje obdržavati. Svi dani, svi časovi našega života u rukuh su Božjih, te ih uviek 
kao dar primamo od Boga; zato ove godine, svi dani, svi časovi našega života stoje pod vlašću 
Božjom, pod vlašću njegovih zapoviedi, koje ravnaju sve naše časove, dane, godine, sav život 
naš. Bog nije zakonoša kao ljudi, koji sad stvore zakone, a sad ih dokinu, sad ih promiene, a 
sad opet drugimi zamiene. Upravo zato, što su oni ljudi, kratke su pameti, te nemogu stvoriti 
zakona, koji bi valjao za sve slučajeve, za sva vremena. Zato su njihovi zakoni promjenljivi te 
ima vremena, kada nas nevežu. Ali kod Boga je to sasvim drukče. Kao što je Bog u sebi 
nepromjenljiv, nepromjenljiv u svojih odlukah, tako je nepromjenljiv u svojem zakonu. Već s 
početka stvorio je on zakon najmudriji, izdao je zapoviedi najizvrstnije, koje se protežu na sve 
ljude, i na sva vremena. Nema dakle razloga, da se iakda te zapoviedi promiene. One dakle 
moraju postojati kroz sva vremena, obvezuju svakoga čovjeka, i nemogu se nikada dokinuti: 
Zapovied je izdao i ona neće proći (pr. 148, 6). 

5. Sada ćete moći razumjeti one u prvi mah čudne rieči Duha svetoga, koje glase: Drži 
zapoviedi Božje, jer je to sav čovjek (knjig. propovj. 12, 13). Ako je to sav čovjek, onda 
izvan toga nije čovjek, veli sv. Augustin, to jest čovjek, koji neobdržaje Božjih zapoviedi, nije 
niti čovjek. Čovjek, budući slabo nejako stvorenje, brzo bi se odvratio od svojega cilja te bi 

udario stranputicom, da ga Bog nepomaže i nerukovodi svojimi zapovjedmi. Te zapoviedi 
čine, da se čovjek priznaje čovjekom, da priznaje, da je pod voljom, pod vlašću višega bića, 
da o njem ovisi te se od njega mora dati rukovoditi. A ta ovisnost traje uviek, neda se 
razdružiti od čovjeka nikada, bitno mu pripada; zato ga i zapoviedi Božje prate i ravnaju kroz 
sav život. Liepo veli zato sv. Augustin: “Nebi bilo ništa, odakle bi čovjek pomišljao, da ima 
gospodara, kad mu se nebi što god zapovjedilo, a što god zabranilo”. A prorok govori 
Gospodinu: “Postavi im. Gospodine, silnika, neka poznadu narodi, da su samo ljudi”, (pr. 9, 
21 .) 

Zakon Božji, zapoviedi Božje dakle, jer su od Boga, nepromjenljive su, vječne su, diel 
su onoga vječnoga reda, što je u samom Bogu, a po kojem se naši čini ravnaju. I zato nemože 
nikada biti dopušteno, Boga huliti, njega neštovati; nemože nikada dobro biti, blagdane 
nesvetkovati, roditelje prezirati; mora uviek biti zabranjeno, drugoga zlostavljati ili ubiti, 
ogriešit se proti svetoj čistoći, drugomu nepravdu i štetu činiti. Zakon Božji, zapoviedi Božji, 
jer su od Boga, vežu sva vremena, sve ljude. Kako onda to, dragi vjernici, da se mnogi od vas 
dadu zavesti tudjim primjerom, tudjom riečju, te neće u nedjelju i blagdane ni k svetoj misi da 
dodju, a kamo li, da ih posvete, premda Gospodin Bog glasno govori: Spomeni se, da 
svetkuješ dan Gospodnji? kako to, da ih ima, koji i težačke poslove u nedjelju i blagdane 
obavljaju, te misle, da će time privriediti što god za uzdržavanje svoje kuće, te misle, da će 
očuvati svoje sjenokoše, svoje žito od prieteće oluje, kiše, bure; prem Gospodin Bog jasno 
kazuje: “Držite moje praznike i svetinju moju poštujte. Ja sam Gospodin. Ako neizvršite 
svih mojih zapoviedi, da ako prezirete moje zapoviedi i omrznu vam moje uredbe, tako 
da nečinite, što sam ja zapovjedio ... ja ću učiniti ovo. Iz nenada pustit ću na vas nevolju 
i sušu... Zaludu ćete sijati sjeme svoje, jer će ga jesti neprijatelji vaši ... Učinit ću, da 
nebo nad vami bude kao gvoždje, a zemlja vaša kao mjed. Snaga će se vaša trošiti 
uzalud, jer zemlja neće ploda nositi, i drveta neće voćem roditi (II. Mojz. 26, 1-21). Zakon 
Božji, zapoviedi Božje, jer su od Boga, nepromjenljive su, vežu sve ljude. Kako to onda, dragi 
vjernici, da mnogi od vas nemare za šestu zapovied, već kidate vez sv. ženitbe, koji je svezao 
sam Bog te učite djecu svoju primjerom, da gorji budu od vas, i da prije reda vode kćeri vaše 
kao samodošle, da ih onda i silom od sebe otjeraju, kada Bog to zabranjuje, čim služite na 
sramotu istim nevjernikom. Mogao bih vam bolnim srcem slično sa sv. Pavlom kazati: Koji se 
hvalite zakonom, priestupom zakona sramotite Boga. Jer se ime Božje zbog vas huli medju 
neznabožci (Rimlj. 2, 23.24). Pa ako nas Gospodin Bog i nekazni odmah onako, kako smo 
zaslužili, nemojte misliti, da ćemo pobjeći od suda Božjega; jer Bog ko Bog, ko otac čeka nas 
nezahvalne sinove, nećemo li se osviestiti, te pokajati za griehe svoje i k njemu se obratiti. 
Zato sv. Pavao sav u čudu pita: Prezireš li ti bogastvo njegove dobrote i uztrpljivosti i 
dugotrpnosti? Neznaš li, da te dobrota Božja na pokajanje vodi? Nego svojom 
drvenošću i svojim nepokajanim srcem sabiraš sebi gnjev za dan gnjeva, u koji će se 
pokazati pravedni sud Boga, koji će dati svakomu po djelih njegovih (Rimlj. 2, 4-7). 

6. Ima ih, koji istina sve zapoviedi obdržavaju, ali jednoj se ili drugoj nemogu 
priljubiti; samo jedan grieh ljube i neće da ga se ostave. Oni znadu, da je to grieh, ali si 
nedadu nikakova truda, da ga se okane, nego se još u njem utvrdjuju krivom utjehom, da ih 
Bog neće kazniti sbog jednoga grieha, da ih neće kazniti sbog toga, što jedne samo njegove 
zapoviedi nevrše, pošto sve ostale vjerno izpunjuju. O kako se ti ljudi gorko varaju! Eno im 
angjela koji su i te kako sveti bili, pa su sbog jednoga grieha na uvieke bačeni u pakao; eno im 
naših praroditelja Adama i Eve, koji su sbog jednoga grieha tako strogo kažnjeni, te sav rod 
ljudski i danas još trpi pošljedice njegove. Krasno upravo razjašnjuje tu stvar sv. Bazilij; on 

veli: “Tko je svojega otca deset godina štovao, a poslie mu zadao smrtni udarac, taj neće biti 
hvaljen sbog svojih dobrih djela, nego će biti kao otcoubojica osudjen”. Idite, govori 
Gospodin, i učite sve narode, ne da jedno drže, a drugo da zanemare, neg neka sve drže, što 
sam vam zapovjedio. A apostol piše slično: Mi nismo nikomu na smutnju, da se naša služba 
nekudi, nego se u svem pokazujemo kao sluge Božje (2 Kor. 6, 3. 4). Jer da nam nisu sve 
zapoviedi nuždne za postignuće spasenja, nebi nam ih svih napisali, niti bi nam se 
zapovjedilo, da ih moramo nuždno sve obdržavati ... Sto mi koristi, da me u slobodi puste 
drugi griesi, ako me jedan drži u robstvu? Jer tko grieši, rob je grieha, veli sv. pismo (Iv. 7, 
34). Što koristi, ako nemamo puno bolesti, kada nam jedna tielo izjeda?” (Baz. uvod u 
obširn.prav.). 

Zato i sv. Jakob stavlja nam na srce one strašne rieči: Tko sav zakon održi, a sagrieši 
jednom, kriv je za sve (2,10); jer je velika drzovitost, htjeti se bogu nametnuti za sudca te 
jedne od njegovih zapoviedi odobrit i držati, a druge prezreti i zabaciti. 

7. Budući da je ta stvar veoma važna, tim važnija, što se premnogi ljudi time 
zavaravaju, da im neće biti ništa, ako samo jednu zapovied neobdržavaju, od potrebe je, da 
pobliže protumačimo, kako se svaki čovjek krivac čini svih zapoviedi, kada samo jednu 
prekrši. Onda će morati i oni priznati, da je biti osudjen sbog prekršene jedne zapoviedi 
upravo tako pravedno kao biti osudjen sbog prekršenih svih zapoviedi. Oni će istina veće 
muke podnositi u paklu, koji su mnoge ili sve zapoviedi kršili, nego li oni, koji nisu jedne 
samo zapoviedi obdržavali, ali i jedni i drugi bit će osudjeni na uvieke, ako nisu prije smrti za 
svoje griehe pokoru činili i s Bogom se u izpoviedi pomirili. 

Zašto je dakle kriv za sve zapoviedi onaj, koji sav zakon održi, a u jednom sagrieši? 
Zato, dragi vjernici, jer i jednim prekršajem zapoviedi Božje ništi se ono, što nas jedino 
savršeno potiče, da držimo sve zapoviedi. A što nas potiče na to, da držimo Božje zapoviedi? 
Potiče nas ljubav k Bogu. Kada tko Boga ljubi iz svega srca, onda nastoji, uviek činiti, što je 
Bogu milo i drago, pazi na svaki njegov mig, da izpuni njegovu svetu volju, ako bi šta 
zapovjedio, a da se okani svega, što Bog zabranjuje. Isus sam je iztaknuo, da se po tom 
razpoznaje, da li tko ljubi Boga, ako njegove zapoviedi izpunja: Tko mene ljubi, držat će 
moju rieč (Iv. 14, 23), reče Isus. Ali svakim smrtnim griehom uništuje se ljubav k Bogu, a 
time gube sve zapoviedi Božje svoju podlogu, gube ono, što nas potiče na obdržavanje 
zapoviedi Božjih. Ako je tko Boga štovao i njegove blagdane svetkovao, jer ga je ljubio: ako 
se je čuvao psovka, samo da neuvriedi dobroga otca Boga: ako je roditelje i poglavare cienio, 
jer je to Bog zapovjedio: ako se je čuvao svakoga grieha nečistoga Bogu za ljubav, koga će 
čisti srca gledati: ako nije dirao u tudje stvari, ni u tudj život, ni u tudje poštenje, jer Bog na to 
mrzi, pa na jednoć prekrši koju od zapoviedi, onda je tim već prekršajem izagnao iz srca 
svoga ljubav k Bogu te ništa nema, što bi ga uzdržalo, da neprekrši i druge zapoviedi. Tko 
dakle u jednom sagrieš, kriv je za sve zapoviedi, ne kano da je već prekršajem jedne 
zapoviedi prekršio i sve ostale, nego što je svim zapoviedim oduzeo podlogu, poticalo, bez 
kojega se nemogu ni druge zapoviedi na dugo obdržavati. 

Zašto je, pitam vas opet, kriv za sve zapoviedi onaj, koji u jednom sagrieši? Zato jer 
priestupom i jedne zapoviedi Božje gubimo milost Božju posvećujuću, ubijamo duhovni život 
duše, gubimo pravo na mnoge milosti. Ali mi bez milosti Božje nemožemo ništa za spas 
učiniti: naša je pokvarenost tako velika, te mi bez milosti nemožemo svih zapoviedi Božjih 
nikada obdržavati, da bez milosti nemožemo na dugo vrieme ni jedne zapoviedi Božje 
izpunjati. Odatle sliedi, da čovjek prekršivši jednu zapovied i izgubivši pravo na milosti 
potrebne za spasonosno djelovanje, stavlja se time svojom krivnjom u stanje, u kojem neće 

moći obdržavati ni ostalih zapoviedi Božjih. Bog istina i griešnike potiče na molitvu, na 
pokoru, na izpovied, i to mu daje snagu, da se može opet s Bogom pomiriti: ali dokle god 
griešnik toga neučini, nedaje mu Bog one jakosti, one stalnosti, one lahkoće u vršenju 
zapoviedi Božjih, koju je prije grieha imao. 

Napokon i zato se za onoga veli, da je kriv za sve zapoviedi, koji u jednom sagrieši, 
što priestupom i jedne zapoviedi duša prestaje biti onako spremna, radje sve pretrpjeti, nego li 
Boga uvriediti. Jer kada tko i jednu zapovied prekrši, onaj predpostavlja Bogu stvari stvorene, 
a po tom mu je draži grieh, nego li volja Božja, koja taj grieh zabranjuje. David bio tako svet 
čovjek te ga sv. pismo zove, da je muž prema srcu Božjemu. A1 evo na jednoć prekrši šestu 
zapovied i učini preljub. Glete samo, kako je sada postao slab. Izgubio je iz srca onu 
spremnost, koja mu je davala snage, da je Boga ljubio nada sve. Tada pače postao spreman, 
ljubiti nada sve, što mu je bilo po volji, a neobazirat se na volju Božju. Nije onda čudo, što je 
iz jednoga grieha pao u drugi, koji mu prije nebi bio ni na kraj pameti. Tako velik, ugledan i 
glasovit kralj, tako svet muž dao je ubiti čovjeka skroz nevina, za čiju nevinost je on sam 
sasvim dobro znao. Eto vidite, kako svatko postaje kriv za sve druge zapoviedi, kada jednu 
samo prekrši, jer priestupom jedne zapoviedi postaje spreman, više cieniti stvorene stavri 
nego li samoga Boga, koji takove stvari zabranjuje. 

8. Sv. Basilij proniknut tom istinom, kako čovjek biva kriv za sve zapoviedi, koji u 
jednom sagrieši, punim pravom pita: “Na koju stranu žele onda oni doći, koji veću stranu 
zapoviedi krše, koji niti Boga štuju kao Otca, niti mu vjeruju, koji im je obećao velike stvari 
niti mu služe kao gospodaru. Jer “ako sam ja Otac” reče, “gdje je čast moja? i ako sam 
gospodar, gdje je strah moj? (Malak. 1, 6.). Jer tko se Boga boji, mile mu se zapoviedi 
njegove. A “priestupom zakona sramotiš Boga” (Rimlj. 2, 23). Kako se dakle smijemo nadati, 
da ćemo mi, koji život u putenoj slasti predpostavljamo životu po zapoviedih, zadobiti vječno 
blaženstvo, da ćemo jednaki biti svetcem te uživati radosti sa angjeli? To su utvore i lude 
misli. Kako ću ja biti kod Joba, koji nikada sa zahvalnošću neprimam nevolje, koja me 
snadje? kako kod Davida, koji se prema neprijatelju nepokazujem uztrpljiv? kako kod 
Daniela, koji uztrajnom čistoćom i revnom molitvom netražim Boga? kako li kod kojega od 
svetaca, koji neidem njihovim tragom? Koji ratni sudac radi tako nepromišljeno, da 
pobjeditelja i onoga, koji se nije ni borio, drži jednako vriedne, da budu ovjenčani? Koji je 
vodja ikada one, koji se u boju nisu ni pokazali, prizvao sa pobjeditelji, da im plien jednako 
podieli? Bog je dobar, ali i pravedan. Pravednici dobivaju nagradu prema zaslugam, kao što je 
pisano: “Čini dobro, Gospodine, dobrim i onim, koji su iskrena srca. A one, koji zalaze na 
stranputice, odvest će Gospodin sa zločinci” (ps. 124, 4, 5.). On je milosrdan, ali je i sudac. 
Mi nesmijemo Boga poznavati na pol, niti se smiemo lienosti podati sbog njgove dobrote. 
Zato je bljesak, zato su gromovi, da se neprezre njegova dobrota. Koji suncem obasjava, kazni 
sliepoćom: koji daje kišu, zapovieda, neka pada vatra. Ono su znaci njegove dobrote, a ovo 
njegove uztrpljivosti i dugotrpnosti: ili ga treba sbog onoga ljubiti ili ga se valja sbog ovoga 
bojati, da se i nam nerekne: “Prezireš li ti bogatstvo njegove dobrote i uztrpljivosti i 
dugotrpnosti? neznaš li, da te dobrota Božja na pokajanje vodi? nego svojom drvenošću i 
svojim nepokajanim srcem sabireš sebi gnjev za dan gnjeva”. (Rimlj. 2, 4. 5. - Sv. Bas. u 
uvodu k velikim reg.). 

9. Sada ćete, dragi vjernici, lahko moći prosuditi i osuditi one, koji nemare za Božje 
zapoviedi pa vele: Bog je milosrdan; ja samo danas neću u crkvu; samo ću sada ovaj težački 
posao obaviti, premda je nedjelja; samo ću sada proti šestoj zapoviedi sagriešiti, samo ću sada 
štetu nanieti svojemu bližnjemu, a onda ću se izpovjediti; Bog je dobar: ja ću sada činiti, što 

me volja. Tako govore griešnici. Ali dragi vjernici, nisu li upravo tako govorili svi oni, koji su 
sada u paklu? Bog je milosrdan, to je istina, ali on je i pravedan. Pa ako se izpunja ono, što je 
milosrdni Bog obećao, izpunit će se takodjer i kazne, kojimi se je pravedni Bog zaprietio. 
Podnositi griešnike, koji se služe milosrdjem Božjim u svrhu, da ga tim vriedjaju, nebi značilo 
milosrdje, nego povreda pravde. Sgodno veli sv. Ligorij: “Milosrdje obećano je onomu, koji 
se Boga boji, a ne onomu, koji ga zlorabi: I milosrdje daje se onim, koji ga se boje, reče Božja 
mati. Opornim prieti se pravda, pa kao što Bog, to su rieči sv. Augustina, nelaže, kada što 
obećaje, nelaže ni onda, kada se prieti. Tko Boga vriedja nadajući se, da će mu oprostiti, onaj 
se Bogu ruga, nekaje se za svoje griehe. A Bog neda od sebe ruglo praviti (Gal. 6, 7.) 
“Značilo bi, veli sv. Ligorij, Bogu se rugati, koda bi tko po volji nastavio vriedjat ga, pa ipak 
htio u nebo unići; jer što čovjek sije, ono će i žeti. Tko sije griehe, onaj nema razloga, 
očekivati što drugo, nego kaznu i pakao. Mreža, kojom djavao malo ne sve kršćane, koji su 
osudjeni, u pakao povlači, jest ona nauka, kojom im govori: Griešite samo i nebojte se, jer 
ćete uzprkos svim griehom ipak se spasiti. Ali Bog proklinje onoga, koji grieši s nadom, da će 
mu se oprostiti. Proklet bio čovjek, koji grieši u nadi. Ufanje griešnikovo Bogu se mili, kada 
se za griehe kaje, ali ufanje opornih Bogu je mrzko ... Takovo ufanje nagoni Boga na kaznu, 
kao što bi onaj sluga nagnao gospodara na srčbu, koji bi ga zato vriedjao, što je gospodar 
dobar”. “Nereci”, govori Bog u sv. pismu, “nereci”, veliko je milosrdje Božje, on će se 
smilovati množini mojih grieha. “Nereci toga, jer” je njegova srčba upravo tako brza, kao i 
njegovo milosrdje, i njegova srčba gleda na griešnike” (Eccl. 5, 6.). 

10. Jedno je, što nas veoma bodri na to, da s veseljem Božje zapoviedi izpunjamo, a to 
je, daje veoma lahko obdržavat ih. Vi istina govorite, da vam je težko, držati zapoviedi Božje, 
da vas to stoji truda, da vam se je sbog njih boriti; ali nije tomu tako; jer sam Gospodin Isus 
kaže: Breme je moje lahko (Mat. 11, 25), a sv. Ivan kaže za zapoviedi Božje: Njegove 
zapoviedi nisu težke (1. Iv. 5, 3). Komu ćemo dakle vjerovati: Gospodinu Isusu i njegovu 
ljubimcu Ivanu, ili Vam? Vjerujemo i vam. Vjerujemo, da vam je težko, držati zapoviedi 
Božje. Ali koji je tomu uzrok? Svakako će taj uzrok biti sa vaše strane, jer stoji bez dvojbe, da 
je po sebi lahko ih izpunjati, kada to tvrdi Gospodin Isus, koji je sama istina. A lahko je zato, 
držati zapoviedi Božje, jer nam Gospodin Bog za svako djelo spasonosno daje svoju svetu 
milost. Zato je sv. Pavao i rekao: Sve mogu u onom, koji me jači (Filip. 4, 13). A zato se čini 
težko mnogim, držati ih, što su uviek neodlučni, te gledaju i svietu ugoditi i Isusu Kristu, i 
prema tielu živiti i duševne utjehe imati, i ovdje vremenita dobra uživati i ondje na vieke se s 
blaženimi na nebu veseliti, koji su ta dobra prezirali. Valja svietu, valja tielu, valja strastim 
odlučno suprotstavit se, te reći: zakon Božji mora se držati, mora mu se pokoriti, pa će svake 
težkoće nestati. Glete samo, kako se jako opirao zapoviedim Božjim sv. Augustin, prije nego 
se je obratio. Sv. čistoća činjaše mu se stvar nemoguća, živiti prema strastim prešlo mu u 
običaj, tako te je mislio, da neće moći nikada razkinuti okove, kojimi je bio prikovan na 
zemaljska dobra. Ali kada ga je ruka Božja taknula, kada je milost Božja i um mu razsvietlila 
i srce obuzela: onda je on sav zanesen sam sebi govorio: što su mogli nejaka djeca, slabe svete 
djevice izvršiti: zašto nebih mogao ja? onda nije ćutio više nikakova odpora, nego je 
prevladavši sve težkoće i zapreke s veseljem zavapio: Bože, tko bi mislio, da je tako sladko, 
tebi se pokoriti? onda je nemareći za nikakove napore sebe Bogu žrtvovao te se svega predao 
u njegove ruke govoreći: “Daj mi, Gospodine, što zapoviedaš, pa zapoviedaj što te je volja”. 

11. Ugledajmo se i mi u taj primjer. Nedajmo se prevariti. Tko nedrži zapoviedi 
Božjih, nemože se nikako izpričati, bile strasti i neznam kako žestoke, bile pogibelji ma kako 
velike, bili neprijatelji ma kako mogući. Kada bi mi bili sebi i svojim slabim silam pripušteni, 

onda bi se mogao tko izpričati; nu buduć da nas Božja sv. milost na toliko pomaže te nas 
običaje preteći, pratiti i takovu pomoć pružiti, da svako naše djelo po njem može se započeti, i 
po njem započeto dovršiti, naravno je, da je samo naš neposluh kriv, kada god koju zapovied 
prekršimo. Odatle dakako nesliedi, da vršeći zapoviedi Božje nećemo imati ništa pretrpjeti, s 
ničim se boriti. Ne tako; nego ako na nas te napasti i pogibelji nasrnu, dat će nam Bog svoju 
milost, dat će nam snage, da ćemo moći sve zapoviedi Božje lahko izvršivati, budemo li samo 
s njegovom milošću skupa djelovali. Jer milost Božja nečini svega, nego ju moramo upotrebiti 
i s njom djelovati: u tu svrhu nam ju Bog daje. Zato sv. pismo za Boga i veli: Bog je naš 
pomoćnik (ps. 61, 9). A to sv. Augustin ovako tumači: Pomoćnik pomaže onomu, koji nešto 
čini. Mi smo dakle dužni toliko činiti, koliko možemo. A jer su nam naše sile slabe i 
nedostatne, zato nam Bog daje jakost svoje milosti te nam omogućuje, da njegove zapoviedi 
lahko i vjerno izpunjamo. 

12. Već to, što nam Gospodin Bog daje uviek milosti, kada god nam je raditi oko 
našega spasa, velika je za nas utjeha, moćno je za nas poticalo, koje nas goni, da s veseljem 
vršimo zapoviedi njegove. Ali mnoga druga dobročinstva daje Bog onim, koji vjerno 
izpunjaju njegove zapoviedi. Čujte samo, kako sv. pismo nas nauča. Sada čitamo: Tko je 
uztrajao vjeran Božjim zapovedim i bio od njega zapušten? (Eccli 2, 12); a sad opet: 
Velik mir uživaju, koji tvoj zakon ljube, o Bože (ps. 118, 165). Taj mir i pokoj su toliki, te 
se sav raztapa u radosti svatko, koji god izpunja Božje zapoviedi. Zato je zavapio prorok: Na 
putu tvojih svjedočanstva radujem se kao za veliko bogastvo (ps. 118, 14). Što više. Tko 
obdržava zapoviedi Božje, onaj vodi život božanski; jer tko njegove zapoviedi drži, ostaje u 
Bogu, a Bog u njem, veli sv. Ivan evangjelista (I. 3, 24). Nije onda čudo, da se u svetom 
pismu za zapoviedi Božje kazuje, da one same uzdržavaju u dobru onoga, koji ih drži: Hoćeš 
li njegove zapoviedi držati i vjeran mu biti prema njegovoj volji, i ti ćeš se očuvati (Eccl. 
15, 16.). Pa ne samo da će nas očuvati od zla i uzdržati u dobru zapoviedi Božje, ako ih 
držimo, nego po njih ćemo zadobiti i vječno blaženstvo, koje je Bog pripravio svim, koji ga 
ljube: Ovo je, veli sv. pismo, zakon, koji ostaje na vieke: Svi, koji ga drže, doći će u život 
(Bar. 4, 1). I tako kao što su prokleti, koji odstupaju od zapoviedi Božjih, tako je blago onim, 
koji hode u zakonu Božjem (ps. 127, 1. 21.). 

13. Dragi vjernici, koliko ima svetaca na nebu, toliko imamo primjera za to, kako se 
jedino po zapoviedih Božjih ulazi u nebo, i opet koliko je ljudi u paklu, toliko imamo 
opomena, da se čuvamo, prekršiti i jednu strogu zapovied Božju, nećemo li se sami 
upropastiti. Sada je vrieme spasa, sada je vrieme, kada još možemo tu istinu uvažiti, da nam je 
dokle god smo na svietu, izpunjati Božje zapoviedi. I onim, koji su sada u paklu, govorilo se 
upravo tako, kako se eto i nam kazuje, da je nuždno zapoviedi Božje izvršivati, ako se 
hoćemo spasiti. Oni nisu na taj glas pazili, pa sada to oplakuju i uviek će oplakivati. Nemojte i 
vi da vam otvrdne vaše srce te prečujete glas, koji vas u ovo ozbiljno korizmeno vrieme 
poziva na pokoru, poziva na to, da počnete Božje zapoviedi svim srcem izvršivati. Ugledajte 
se na proroka, koji je rieči Božje ili zapoviedi u svoje srce sakrio te ih razmišljavao, samo da 
Boga neuvriedi: U srce svoje, reče, zatvorio sam rieč tvoju, da ti nesagriešim (ps. 118, 11.). 
Ugledajte se na sv. Josipa egipatskoga, koji je ženi svojega gospodara kazao, kada ga htjede 
na zlo navesti: Kako bih mogao to zlo učiniti te sagriešiti Bogu mojemu? (I. Mojz. 29, 9.). 
Ugledajte se na makabejsku braću, koju kralj Antiok htio na to zlo navesti, da više štuju 
njegove zapoviedi nego li Božje; ali oni prem dobom mladi svi rekoše: Mi smo spremni, prije 
umrieti, nego li prekršiti zakone Božje” (2 Mach. 7, 2). Ugledajmo se na ona tri mladića, koje 
baciše u peć, jer nehtjedoše zapoviedi Božjih nogama pogaziti, već odrešito kralju rekoše, koji 



105 


ih je na zlo silovao: da oni neće učiniti što im zapovieda, jer da se to protivi Božjim 
zapoviedim (Dan. 3, 16-19). Ugledajte se na te primjere, te odbacite od sebe onu strašnu 
bludnju, kao da služite Bogu, ako i nevršite svih zapoviedi, jer prekršite li i jednu samo, krivci 
bit ćete za sve, to ćete se izgubiti. Što vam koristi, ako na pol samo služite Bogu, a na pol ga 
vriedjate, te služite sebi, svietu i djavlu stavljajući svoju volju nad volju Božju? Pitam vas sa 
Ilijom prorokom: Dokle ćete hramati na obje strane? Ako je Gospodin Bog, idite za njim 
(III. Kralj. 18, 21.). Buduć da ste spoznali, da ste dužni pokoravati se zakonu Božjemu, držite 
ga u svem, držite ga uviek, onda će očuvati i on vas, očuvati od grieha, očuvati u dobru te će 
Bog za nagradu, što ste obdržavali njegove zapoviedi, biti uviek u vašem srcu već i na zemlji, 
dok vas nepreseli u nebo, kamo vas sve po bi. dj. Mariji uveo trojedni Bog Otac i Sin i Duh 
sveti. Amen. 

14. Ovaj na puk upravljeni pastirski list ima se po svih župah puku pročitati prve 
korizmene nedjelje. 

U Sarajevu na Presveto Ime Isusovo dne 17. siečnja 1886. 


f Josip v. r. 

nadbiskup vrhbosanski i metropolita. 

1.18. Odredbe o pučkim misijama 

Srce Isusovo, br. 2, siječanj 1886., str. 34.-38. 

Ovu poslanicu nadbiskup Stadler upravlja svećenicima Vrhbosanske nadbiskupije, a 
prigodom godine (1886) izvanrednog jubileja kojeg je proglasio papa Leon XIII. 
okružnicom “Quod Auctoritate Apostolica” od 22. prosinca 1885. godine. Papa 
otvara izvanredni jubilej zbog vrlo teške situacije u kojoj se našla Crkva krajem 19. 
stoljeća. Oslanjajući se na ovu okružnicu Stadler poziva svećenike da što bolje 
iskoriste jubilarnu godinu organizirajući i pučke misije u svakom dekanatu. Te 
misije bi trajale tri dana i sastojale bi se od dvije ili tri mise s propovijedima na 
teme koje će odrediti Ordinarijat. Važno mjesto u ovoj poslanici je poziv župnicima 
da daju jednu nedjeljnu milostinju za Gučegorsko (franjevačko) sjemenište. Na kraju 
poslanice, pozivajući se na Petrova nasljednika, traži od župnika da propagiraju 
treći (svjetovni) red sv. Franje, koji je “najbolji vid svjetovnog posvećenja”. 


Broj 155. 


Josip, 

po milosti Božjoj i svete apostolske crkve nadbiskup vrhbosanski i metropolita, svoj bra¬ 
ći svećenikom, koji su u ovoj nadbiskupiji vrhbosanskoj blagodat i mir od Boga Otca 

našega i Gospodina Isusa Krista. 

1. Naš sv. otac Leon XIII. videći gdje po raznih zemljah biesni vuci more ovce 
Kristove, gdje sveti nauk Kristov nogama gaze te ga ljudskimi zabludami zamjenjuju; želeći, 
da se sv. pokorom kršćani odvrate od tih zabluda, a prione svim srcem za Isusa Gospodina; 
hoteći slaboj volji priteći u pomoć, kojoj je težko, dostojnu pokoru činiti: razpisao je za čitavu 
ovu godinu 1886 sveti jubilej te je pozvao sve nas svećenike, da idemo medju svoj narod, da 
ga učimo, kako će se bojati Gospodina, kako će roditi dostojan plod pokore, kako će si tu 
pokoru olahkotiti radeći oko toga, da sv. jubilej zadobije. U tu svrhu preporuča on sv. misije, 
samo tko će ih držati? Vleč. Otci dekani neka se posavjetuju sa župnici svojih dekanija, kako 
bi najbolje bilo, da se drže pučke misije. Evo što ja mislim. Čini mi se, da bi dobro bilo, da 
dekan sa župnici ustanovi za svaku župu tri dana za pučke misije. Svi ti dani imali bi se po 
svoj dekaniji razglasiti te sviet pozvati, neka bi u čim većem broju k pučkim misijam došao, 
gdje je moguće processionaliter. Svaki dan bile bi dvie ili tri mise, a pod svakom propovied. 
Poslie podne bila bi večernja i blagoslov. U svaku bi župu bar dva župnika bližnja došla s 
misom i s pripoviedju. Bar dvojica sjedila bi uviek u izpovjedaonici. Večernja držala bi se u 2 
sata. Zato tako rano, da sviet može za rana kući stići. Gdje je moguće večernju kašnje držati, 
mogle bi se u jutro držati dvie propoviedi a pod večernjom treću. Materija za tih devet 
propoviedi mogla bi biti ova: 1) De uno necessario: Bogu služiti te se spasiti; kako molitva 
tomu pridonosi; 2) o smrti; 3) o strahoti grieha smrtnoga pokazanoj na palih angjclih, na 
Adamu i Evi, na premnogih osudjenih u paklu, koji su manje od nas sagriešili; 4) o Božjem 
milosrdju napram griešniku; 5) o sudu posebnom i obćenitom; 6) o paklu; 7) o čistilišću i 
kako im se može pomoći sv. jubilejem; 8) o dobroj izpoviedi i dostojnoj čestoj pričesti; 9) o 
nebu. 

Sav taj red kao i samu materiju, o kojoj da se propovieda, može dekan sa svojim 
župnici promieniti prama potrebi i mjestnim okolnostim, a i izostaviti, gdje se ne mogu pučke 
misije držati. Svakako držim za veoma shodno, da sami svećenici svojim primjerom pokažu, 
kako ozbiljno valja oko toga nastojati, da se zadobije sv. jubilej. Pa jer su i župnici dužni sva 

propisana djela točno izvršiti, hoće li se sv. jubilejem okoristiti, to im veoma na srce stavljam, 
da sbog dobra primjera propisana djela čim savjestnije izvrše. Takav primjer više će na sviet 
djelovati, nego li tko i misli. 

2. Gore priobćismo okružnicu sv. Otca pape Leona XIII. od 22. prosinca god. 1885. 
koja počima riečmi: “Quod Auctoritate Apostolica”, kojom se vanredni jubilej za čitavu 
godinu naredjuje, a i mi ga u ovoj nadbiskupiji vrhbosanskoj u smislu rečene okružnice 
proglašujemo i naredjujemo. Iz te okružnice moći će lahko svaki svećenik razabrati, koje ima 
povlastice tečajem čitave godine, dok traje vrieme sv. jubileja. 

Što se pohoda crkve tiče propisana za sv. jubilej, opredijeljujemo za te pohode: za 
grad Sarajevo župnu crkvu, i crkvu sv. Vinka kod milosrdnih sestara; za Travnik: župnu 
crkvu, kapelicu sv. Alojzija kod Isusovaca i crkvu majke Božje kod milosrdnih sestara; za sve 
pojedine župe župnu crkvu. 

Buduć da smo vjernomu puku savjetovali, neka bi milostinju, koju treba dati, da se 
zadobije sv. jubilej, dali za dječačku školu u Gučjoj Gori, naredjujemo ovim, da svaki župnik 
opredieli jednu nedjelju ili svetkovinu, te ju proglasi kao dan, kada će se sakupljati milostinja 
od onih, koji su ju voljni dati u rečenu svrhu; A drugi neka je dadu, u koju svrhu hoće i kada 
hoće. Nesmije župnik u crkvi kazati, koliko ima svaki vjernik donieti; sv. otac je to pripustio 
volji vjernika. 

3. Pokvarenost zavladala velika: sv. vjera i njezine sv istine preziraju se, na vječni spas 
se zaboravlja, prieko mjere čezne se za zemaljskimi dobri, sv. mati crkva ne sluša se, ne 
slušaju se roditelji, ne slušaju svjetski glavari. I to je sv. otca Leona XIII. potaknulo te je 
optevno preporučio, neka bi se treći red sv. Franje Asiskoga po narodu širio. Znate i sami ne 
trebam Vam istom spominjati, da taj treći red ide za tim, da narodi obdržavaju čim savjestnije 
zapoviedi Božje i crkvene te dužnosti svojega zvanja, a ono malo što se tomu pridodaje da 
nikoga ne veže pod grieh; znate dobro, da su sv. otci s timi stvarmi, koje smo i onako dužni 
izvršivati, spojio prevelike blagodati, pa zato da ta stvar zaslužuje, da ju svatko čim više 
razširi medju narod. Jedva treba kazati, da nije time sve učinjeno, da tko čim više ljudi upiše u 
taj red, nego da najviše ovisi o tom, da se vjernici u vjeri poduče te upute o dužnosti, 
izvršivati zapoviedi Božje i crkvene te dužnosti vlastitoga stališa. Onda će se istom moći 
uviditi blagodati, koje svakomu daje treći red sv. Franje, koji god se u nj upiše. Moram tu 
pripomenuti, da mnogi svećenici gledaju narodu otegotiti izvršivanje tih zapoviedi i dužnosti 
upotrebljujući u propoviedi pretjerane izraze; to ne valja. Naš Gospodin je rekao, da je jaram 
njegov sladak, a breme lahko. Treba dakle narodu izticati sve, što mu može izvršivanje 
zapoviedi i dužnosti osladiti i olahkotiti. Ima tako slabih ljudi, te ne mogu ni samih rieči 
pokora, križ, samozataja, mrtvenje samoga sebe itd. Podnositi, A zašto? zato jer neznaju, 
što se njimi veli. Mnogi pri tom pomišljaju na pokornička djela, za koja su čuli, kada se je 
govorilo o kojem svetcu, kao da se i od nas to iziskuje. Ne samo da se od nas to ne iziskuje, 
nego mi obični ljudi takovih vanrednih stvari ne smjerno ni nasliedovati. Radi se dakle tu 
samo o tom, da zapoviedi Božje i crkvene te dužnosti svojega stališa izvršavamo, da se 
čuvamo grieha smrtnih i koliko više možemo i malih grieha; u tom stoji sva naša svetost, a i 
sav naš križ, jer nije moguće sve to postojano izvršivati, a da se ne borimo sa svojimi strastmi, 
a da ne moramo nadvladati samoga sebe; i to je taj križ, koji valja nositi svaki dan. To je bilo 
od potrebe iztaknuti osobito za one, koji će širiti treći red sv. Franje, a koji iz dna srca svojega 
svakomu preporučam te sv. Franju smjerno molim, neka svojim zagovorom od Gospodina 
Isusa izposluje, da se taj red po svoj Bosni čim više i u čim boljem duhu razpostrani. U tu 
svrhu svakomu će dobro doći krasna knjižica “Uprava trećega svjetovnjeg reda sv. O. Frane” 

tiskana u Zagrebu a na svjetlo izdana od veleč.o. Blaža Marije Kulijera definitora franjevačke 
bosanske provincije, koju je on s velikim trudom preveo iz talijanskoga jezika. 

4. A tko će se od te pokvarenosti sačuvati, tko li postojano sve zapoviedi Božje i 
crkvene te dužnosti svojega stališa izvršivati bez milosti Božje? a tu milost tko će uviek 
dobivati, ako ne onaj, koji za nju uviek Boga moli? I zato sv.otac papa tom prigodom 
preporuča sv. molitvu u obće a poimence opetovno sv. krunicu. Tomu pozivu odazvat ćemo 
se najbolje, ako svoj puk podučimo o potrebi molitve. Izrazite su rieči sv. Alfonsa Ligorija: 
“Tko se Bogu moli, spasit će se bez dvojbe, a tko se ne moli, osudit će se bez dvojbe”. Bog 
“hoće, da mi od njega ištemo milosti, koje su nam za naše spasenje potrebne; jer mi s jedne 
strane bez milosti Božje ne možemo obdržavati Božjih zapoviedi, A s druge strane jer će nam 
po običnom redu stvari samo onda dati milosti, ako ga za njih zamolimo”, veli isti svetac. To 
nauča i sv. Augustin, da Bog izuzev prve milosti, to jest milosti, kojimi zove k vjeri ili k 
pokori, sve ostale milosti, osobito milost uztrajnosti samo onomu podieljuje, koji ga za njih 
moli. Puno je sv. pismo te nauke, tako te se mora tvrditi, da je molitva odraslim neobhodno 
potrebita i da se nitko bez molitve ne može spasiti. I to je, kako tvrdi učeni Lesij, nauka sv. 
vjere: “Nauka je vjere, da je molitva odraslim nuždna za spasenje, kao što se to iz sv. pisma 
vidi” (de just. 1. 2. c. 27. n. 9.). O potrebi molitve preporučam razpravu sv. Ligorija, koju sam 
uvrstio u knjigu, koja će se mjeseca ožujka razposlati na sve župnike. 

5. Da se ostvari svrha, koju je sv. otac htio postići razpisavši sv. jubilej, te se izpune 
sve njegove želje, od potrebe je bez dvojbe, da svaki od svećenika dobro prouči svu dosta 
težku nauku sv. crkve o oprostu; jer inače što će ga moći oduševiti, da i sam zadobije sv. 
jubilej i druge uputi, kako će svom dušom prionuti za to, da se tim sv. vremenom kako treba 
okoristi? 

I o tom valja podučiti puk, da se upravo sv. jubilejem može puno koristiti dušam u 
čistilišću. Mi veoma lahko zaboravljamo na svoje premile pokojne. Mi ni ne mislimo na to, da 
duše u čistilišću veće muke trpe nego li isti sveti mučenici; a kada nam na pamet dodju, onda 
se sjetimo, da ćemo i mi onamo doći; pa kao što bi nam drago bilo, da se nas drugi sjete, tako 
valja da i mi sada za njih činimo dobra djela. Buduć da nam je Gospodin Bog dao vlast u naše 
ruke, da im možemo pomoći, te ih i izbaviti iz njihovih strašnih muka, upotrebimo tu vlast, 
podpomažimo ih svojimi molitvami, sv. misom; prinesimo za njih svoje oproste i sve 
zadovoljštine naših dobrih djela. Ne bojmo se, da mi onda sami nebi odatle mogli crpiti korist; 
nije ono izgubljeno, što je za Boga i one učinjeno, koje on nježno ljubi. I sama naša korist 
zahtieva, da se za duše u čistilišću zauzimamo, jer time činimo Bogu preugodnu milostinju, te 
će se od nas oslobodjene duše za nas Bogu moliti. Evo što nas po nauku sv. Tome 
Akvinskoga (sermo I. de mortius) mora na to skloniti, da nastojimo te čim više dušam u 
čistilišću pomognemo: “Sciendium, quod tria debent nos movere ad faciendas eleemosynas 
pro mortuis. Primo, poenarum, quas patiuntur, acerbitas; libenter enim faciunt homines 
eleemosynas leprosis et his, qui partiuntur magnas poenas et infirmitates; minor autem poena 
purtagorii est major omnibus poenis praesentis vitae, sicut dicit Augustinus. Secundo magna 
eorum necessitas. Quando enim vident homines valde mendicos, libenter faciunt eis 
aleemosynas; illi autem, qui sunt in purgatorio, sunt in maxima paupertate, quia nihil possunt 
mereri, cum non sint in statu merendi. Tertio nostra utilitas. Cum enim oremus pro illis, qui 
sunt in purgatorio, eleemosynas facimus; quando libenter, et sunt in patria, libentur orant pro 
nobis”. 

6. Spasonosan je dakle sv. jubilej, jer njime možemo od sebe i od svojega puka 
odvratiti kazne Božje, razoružati njegovu pravednu srdjbu, te u sebi uzpiriti ljubav k Bogu i k 

bližnjemu. Našim samo nemarom mogao bi sv. jubilej kod nas promašiti svoju svrhu, prem je 
u sebi toli moćan, te drugdje proizvodi bezbrojne plodove dobrih djela. Početkom 17. stoljeća 
veli Bellarmin: “Ova jubilejska godina donosi sa sobom tako velik plod pokore, tako čudesna 
obraćenja, tako bezbrojna i prekrasna nabožna djela, te se može u istinu nazvati sveta. Bogu 
ugodna, bogata i plodna godina”. Isti bezbožnici su tomu svjedoci; jer d' Alembert gorko se 
tuži na jubilej od god. 1775, za koji svjedoči, da je “revoluciju za dvadeset godina natrag 
bacio” (vidi die Ablasse v. Schneider 8. Ausg. S. 45); a Voltaire se prije njega još izjavio: 
“Još jedan takav jubilej - i nestat će filozofije” (naime bezbožne, koju je on zastupao). Bog 
dao, da i kod nas sv. jubilej tim plodom urodi, te se griešnici obratili, pravednici u svetoj 
milosti učvrstili, duše iz čistilišća oslobodile, nebo se napunilo, tako da sve naše djelovanje in 
conspectu divinae majestatis pro nostra et totius Bosniae salute cum odore suavitatis ascendat. 

U Sarajevu, dne 18. veljače 1886. 

f Josip v. r. 

nadbiskup. 

1.19. Tumačenje jubilarnih oprosta 

Srce Isusovo, br. 2, veljača 1886., str. 38.-48. 

Ova poslanica, koju nadbiskup Stadler upravlja vjernicima Vrhbosanske nadbiskupije, 
tematski je povezana s prethodnom koju je uputio svećenicima i odnosi se na godinu 
izvanrednog jubileja. 


Br. 135. 


Josip, 

po milosti Božjoj i svete apostolske stolice nadbiskup vrhbosanski i metropolita, svim 
vjernikom, koji su u ovoj nadbiskupiji vrhbosanskoj blagodat i mir od Boga Otca naše¬ 
ga i Gospodina Isusa Krista. 

1. Poslao Gospodin Bog sv. Ivana Krstitelja, kao angjela, neka sav narod pripravi na 
doček spasitelja svieta, i on, da utre put spasitelju, da pripravi narod na doček njegov, znate 
što je svietu govorio? Činite pokoru (Mat. 3, 2.), govoraše, jer se približi kraljevstvo nebesko. 
A kad je sam spasitelj svietu se pokazao, kada je počeo odvraćati sviet od pokvarenosti, te ga 
privoditi k svakoj krieposti i k svetosti, što mislite, daje svim na srce stavljao? Činite pokoru, 
i on govoraše, jer se približi kraljevstvo nebesko (Mat. 4, 17.). A kada Duh sveti sadje na 
apostole, te kada je na Petrovu rieč narod Jeruzalemu sakupljen sa svih strana svieta, čudeć se 
i diveć svemu što se ondje sbilo, zavapio: Sta ćemo činiti, ljudi braćo? reče Petar: Činite 
pokoru (Djel. ap. 2, 38.). Povodeć se tim primjerom nasljednici Petrovi i nasljednici Isusovi 
sv. otci rimski pape podizali su vazda svoj glas, kada god vidješe, gdje sviet ostavlja stazu 
krieposti te udara putem, koji vodi u propast, te su svim govorili: Činite pokoru. Sasvim je 
naravno, daje i sadašnji sv. otac papa Leon XIII. ko otac zabrinut za nas djecu svoju a bolnim 
srcem motreći, gdje mnogi mehkoputno živu te se povode svojimi pohotami, poviknuo iz 
Rima svim po svietu vjernikom:Činite pokoru. A da nas na pokoru uspješnije sklone, da nam 
tu pokoru olahkoti, da naše obraćenje i izmirenje s Bogom bude podpuno, znate što je učinio? 
Razpisao je po svem svietu sveti jubilej izvan reda, jer se redovito razpisuje samo svake 
dvadeset i pete godine. 

2. A što je to sveti jubilej? zapitat će mnogi. Jubilej je obilati oprost, s kojim je sv. 
otac spojio puno povlastica. A što je taj obilati oprost? što se iziskuje od nas, kanimo li obilati 
oprost zadobiti? koji plod nam je ubrati od svetoga jubileja, koji je sv. otac razpisao u svrhu, 
da misli i želje svoje ugrezle u zemlju podignemo te ih upravimo na nebeska dobra? Eto vam 
pitanja, koja nam se sama nudjaju, da ih riešimo te vas na to potaknemo, da napregnete sve 
svoje sile te svim žarom srca svoga nastojite, da se u istinu svetim jubilejem svi onako 
okoristite, kako to želi sv. otac, kako to iziskuje spas naše duše, kako se to mili Bogu. 

3. U čem dakle stoji oprost? Oprost stoji u tom, da nam crkva izvan svetoga 
sakramenta pokore odpušća vremenite kazne grieha. To ćemo moći razumjeti, ako si u pamet 
dozovemo, da Bog u sakramentu pokore ili sv. izpoviedi istina oprašta sve griehe smrtne, sve 
griehe male, za koje se kajemo, sve kazne vječne, ali obično ne oprašta svih vremenitih kazna, 
prem nješto i od njih odpušta. Tako je Bog oprostio Adamu griehe i kaznu vječnu, ali mu nije 
oprostio kazna vremenitih; i Mojziji oprostio je Bog grieh nepouzdanja, ali za kaznu nije 
unišao u obećanu zemlju; i razkajanu Davidu je rečeno, da mu je Bog oprostio grieh, nu 
odmah mu je pridodana kazna, da će mu umrieti sin. I najbolji kralj običaje istina kad i kad 
čovjeku na smrt osudjenu oprostiti kaznu smrti, ali mu sve vremenite kazne ne odpušta, nego 

mu je zamjenjuje kaznom, koja traje koju godinu. I Gospodin Bog po zakonu svoje pravde 
zadržao si je pravo, da griešnike vremenitimi kaznami kazni i onda, kada im prašta grieh i 
kaznu vječnu. A ta vremenita kazna jest ona kazna, koja se ima pretrpiti ili ovdje u životu ili 
poslie smrti u čistilišću. Uništuje se pako vremenita kazna prvo pokorom, koju dobivamo za 
svoje griehe kod sv. izpoviedi; drugo dobrimi djeli, koja si sami za pokoru naložimo; treće 
djeli, koja nam sam Bog šalje, kao bolesti, siromaštvo, razne nevolje, ako ih za pokoru svojih 
grieha uztrpljivo podnosimo. A tko vremenite kazne nepretrpi za života svojega, onaj će 
umjesto toga morati i te kako velike muke trpiti poslie smrti u čistilištu. 

4. Rekoh, da se vremenita kazna može uništiti pokorom, koja nam se zadaje za griehe 
kod sv. izpoviedi, ali znate kada? Samo onda, kada je pokora tako velika, kako su veliki bili i 
griesi. U prvo kršćansko doba bile su pokore strašno velike te su trajale godine i godine i za 
jedan samo grieh. Promislite sad, kako dugo bi morao mnogi od vas pokoru činiti, kada bi mu 
se odkrojila po starom crkvenom običaju; a još i to pridodajte, da za svaki i mali grieh, koji se 
počinja bez broja, valja kaznu vremenitu trpiti, a po tom valja pokoru činiti. Bog se nije 
promienio; kao što se u staro vrieme strašna pokora činila, tako bi ju i danas valjalo praviti; 
isti griesi zaslužuju istu kaznu. A ni crkva se nije promienila, nego tko se je promienio? Mi 
smo se promienili; mi smo nemarni postali te neidemo rado k izpoviedi, pa se crkva boji, da bi 
još manje pristupili k izpoviedi, možda ni onda ne, kada smo dužni, ako bi nam veliku pokoru 
zadavala, pa zato da se sbog velike pokore tko ne izgubi, volila je, ukinuti teške pokore, samo 
da nas primami k izpoviedi te se s Bogom izmirimo. Ali odatle se vidi, da mi onom malom 
pokorom, što nam se za naše velike i bezbrojne male griehe na izpoviedi zadaje, nemožemo 
dostatno Bogu zadovoljiti, da nam dakle i izvan izpoviedi i one pokore valja veliku i veliku 
pokoru činiti, nećmo li se izvrći pogibelji, da u čistilišću duge i strašne muke trpimo. Kada bi 
čovjek počeo brojati sve kazne, koje za griehe zaslužujemo, od straha bi nam se koža ježila te 
bi morali doista iz dna srca zavapiti: Strašno li je pasti u ruke Boga živoga! Tko sve to 
promisli pa nam na um uzme, da mnogi godine i godine u griehu živu, da Bog za te griehe 
težku i strogu pokoru iziskuje, da mi koje od slabosti koje od nemarnosti osim one male 
pokore u izpoviedi jedva kakovu drugu pokoru činimo, da ni onih nevolja neprimamo 
uztrpljivo, koje nam Bog i proti našoj volji pošilja: onda istom možemo uvidjeti, kakovu 
strašnu pokoru morali činiti, ili ne učinimo li toga, kakove strašne nas muke čekaju u 
čistilišću. 

5. Ali, dragi vjernici, Bog ko Bog, ko naš otac pritekao nam je u svojoj očinskoj 
ljubavi i u tom u pomoć. On je crkvi dao vlast, da nam može te vremenite kazne, koje se u 
sakramentu pokore ne odpuštaju, odpustiti izvan sakramenta pokore. I kad ona to čini, onda se 
za nju kaže, da nam daje oprost. Sto god razriešiš na zemlji, bit će razriešeno i na nebu, reče 
Isus sv. Petru i njegovim nasljednikom (Mat. 16, 19.). Timi upravo riečmi dao im je Isus 
vlast, da mogu ljude izbaviti od svega, što ih prieči, da dodju u nebo, a po tom da im opraštaju 
takodjer i vremenite kazne izvan sakramentata pokore, jer nitko nemože prije doći u nebo, 
nego pretrpi tih kazna ili mu se ne odpuste. 

Oprostit se mogu ili sve kazne vremenite ili samo diel. Kada se oproste sve vremneite 
kazne, onda se taj oprost zove obilati, a kada se ne odpuste sve, nego samo diel, n. pr. 100 
dana, sedam godina i sedam kvadragena, onda se taj oprost zove neobilati. Timi riečmi 100 
dana, jedna, sedam i više godina, sedam kvadragena, ne tvrdi se, da nam crkva toliko upravo 
dana ili godina vremenite kazne odpušta, nego se time veli, da crkva onoliko vremenite kazne 
nam odpušta, koliko je u staro vrieme običavala oprostiti pokorniku, kada je po starom 

crkvenom običaju pravio pokoru kroz 100 dana, sedam i više godina, ili kada je sedam puta 
kroz četrdeset dana strogo postio, jer rieč kvadragena znači četrdesetdnevni post. 

A je li nam crkva tako oprašta te crkvene kazne, da se Bogu ništa mjesto njih ne 
prikaže? Ne. Bog je istina dobar, i zato je upravo dao crkvi pravo odpuštati i vremenite kazne 
i izvan sakramenata pokore; ali on je ujedno i pravedan, i hoće, da se toj njegovoj pravdi 
zadovolji. Što dakle crkva radi, da se toj pravdi Božjoj zadovolji? Ona praštajuć nam jednom 
rukom vremenite kazne, drugom za nas daje Bogu dobra djela našega Gospodina Isusa, bi. dj. 
Marije i drugih svetaca. A kako to može biti? Samo pazite, pa ćete odmah to shvatiti, koliko 
je moguće. 

6. Za vremenite kazne, koje mi Bogu za naše griehe dugujemo, možemo se pokorom, 
pokomičkimi djeli Bogu odužiti. Tu pokoru, ta pokornička djela su reć bi novac, kojim Bogu 
svoj dug odplaćujemo. Pomislite si sada, da ima bogatih i dobrih ljudi, koji nemaju nikakova 
duga, te živu štedljivo, i sav novac, što prištede, da predadu u ruke kojemu dobru i poštenu 
čovjeku, neka bi čuvao taj novac kao kakovo blago, i odatle neka bi davao siromašnim 
ljudem, koji su se sbog siromaštva i nevolje zadužili, koji si jedva što god mogu zaslužiti, koji 
bi morali u tamnicu ići sbog svojih dugova, kada im se ti dugovi nebi platili. Upravo tako biva 
u duhovnom smislu kod naše crkve. U njoj je uviek bilo takovih svetaca, koji nisu imali Bogu 
platiti prevelikoga duga, to jest, koji su za vlastite griehe imali trpiti veoma malo vremenitih 
kazna, a koji su ipak neizmjernu veliku pokoru činili. Osim toga naš Gospodin Isus trpio je 
više muka, nego je bilo od potrebe trpiti za griehe svega svieta; dosta bi bila i jedna kap 
njegove dragocjene krvi za odkup svih ljudi, a on ju je prolio svu do zadnje kapi. BI. dj. 
Marija nije, kako nas sv. vjera uči, kroz sav svoj život nijednoga maloga grieha učinila, i zato 
nije imala trpiti vremenitih kazna; a ipak je kroz sav život svoj a osobito pokraj križa Isusova 
neizmjerno puno trpila. Znamo za sv. Ivana Krstitelja, da je bio tako svet, te je Isus za nj 
kazao, da nijedan izmedju rodjenih od žena nije izašao veći od njega, a ipak je strašnu pokoru 
činio i istu smrt za pravdu podnio. Isto recite za sv. apostole, sv. Alojzija, sv. Franju 
Asiskoga, sv. Antuna Pad., sv. Agnjetu, za sve svete mučenike. Ti svetci nisu za se trebovali 
svih tih pokorničkih djela, toga da tako kažem duhovnoga novca, da svoje dugove izplate to 
jest da se Bogu za svoje vremenite kazne oduže; jer Isus i Marija nisu imali pretrpjeti 
nikakove kazne vremenite, jer nisu imali nikakova grijeha; a premnogi svetci imali su samo 
malo vremenitih kazna trpiti, za koje su se mogli odužiti s malo pokorničkih djela. Oni su 
dakle sakupili puno pokorničkih djela, toga duhovnoga novca ili blaga, kojega oni za svoje 
griehe netrebaju. Treba naime imati na pameti, da svako dobro djelo ima dvostruku vriednost: 
njim se postizava zasluga pred Bogom, i te zasluge nemože nitko drugomu odstupiti; za tu 
zaslugu dobiva samo on nagradu u nebu od Boga; ali svakim dobrim djelom ujedno se 
zadovoljava Bogu za griehe, odužuje se Bogu za vremenite kazne, a svetci, kako rekosmo 
nisu imali za se obično puno zadovoljavati Bogu, pa su njihova dobra djela, u koliko su 
zadovoljštine, ostala crkvi na raspolaganje; jer srni mi njihova braća, jer smo mi s njimi udi 
istoga tiela, jer mi s njimi sačinjavamo obćinstvo svetih te postajemo dionici njihovih dobrih 
djela. Ta prekomjerna njihova pokornička djela, taj duhovni novac, to duhovno blago čuva 
crkva, pa kada nam oprašta jednom rukom vremenite kazne, onda drugom izvadi od tih 
pokorničkih djela svetaca, uzme od toga duhovnoga novca pa plati za naše griehe, da se tako 
odužimo njegovoj pravdi. 

7. Ali crkva nam prašta naše vremenite kazne i plaća za njih pokorničkimi djeli Isusa i 
svetaca pod tom pogodbom, da i mi njeka dobra djela učinimo. Pa ako mi ta dobra djela 

obavimo, kako treba, onda se za nas toliko pokorničkih djela od crkvenog blaga daje, koliko 
je od potrebe, da se za svoje vremenite kazne odužimo, a Gospodin Bog tako prima ta 
pokornička djela, kao da smo ih mi sami obavili, te dobivamo oprost svih kazna. 

Sada nastaje pitanje: a koja je djela sv. otac Leon XIII. naložio kao pogodbu, pod 
kojom se može dobiti obilati oprost? Prije nego na to pitanje odgovorim, nješto ću razjasniti, 
što bi moglo komu u pamet doći. Isusove zadovoljštine su neizmjerne, pa su dostatne za sve 
ljude; kako to, da se upotrebljuju i zadovoljštine svetaca? To zato biva, jer je Isus htio dati 
svetcem prigodu, da mogu prekrasno djelo milosrdja nam izkazati, to najme, da mogu za nas 
trpiti; da se obćinstvo medju članovi crkve u istinu živo predoči; da se Isus zadovoljio 
dostatno za sve naše griehe i za sve kazne vječne i vremenite. Nije dakle od potrebe, da se 
muke svetaca pridodadu mukam Kristovim, kano da ove nisu dostatne; a ipak se pridodavaju, 
jer je pravedno, da one muke ne budu pred Bogom uzalud, osobito zato, jer je to i slavno po 
Kristu, od kojega svako dobro svetcem proizvire, i veoma častno po same svetce, koji su, 
ugledavši se na Krista, imali na umu, da ono, što Bogu za ljubav trpe i čine, bude od koristi ne 
samo njim, nego i crkvi. I tako se vidi, da zadovoljštine naše i svih svetaca imaju svoju 
vriednost i snagu samo iz zadovoljštine i milosti Isusove, tako te ni mi ni svetci nebi bez te 
milosti ništa mogli učiniti za spas, a po tom da nebi mogli učiniti ni pokorničkih djela u svrhu, 
da se njimi odužimo za vremenite kazne. 

8. Sada se pita, koja su to ona djela, koja sv. otac Leon XIII. nam stavlja za pogodbu, 
pod kojom možemo dobiti obilati oprost? Evo ih: 

>j;\ 

1. Od potrebe je župsku crkvu pohoditi šest puta i svaki put njekoliko vremena 
moliti: “za prospjeh i uzvišenje katoličke crkve i apostolske stolice, za iskorenjenje 
krivovjeraca i obraćenje svih onih, koji su u bludnji, za slogu kršćanskih vladara, i za mir i 
jedinstvo svega vjernoga puka, po namjeni sv. otaca”. Dosta je, da se kod svakoga pohoda 
izmoli pet puta otče naš, zdravo Marijo i jedan put vjerujem u Boga. Buduć da su naše 
župske crkve udaljene, savjetujem da tko izišavši iz crkve opet se natrag povrati u crkvu, da ju 
s nova pohodi, te izmoli rečene molitve. To mu se broji kao novi pohod. 

2. Od potrebe je u dva dana držati strog post, jeduć samo jedanput do sita nemrsno jelo 
(koje po dozvoli sv. otca smije biti mliečno), no takav dan ne smije da je već inače 
zapovjedan post. 

3. Valja po mogućnosti dati kakovu milostinju u kakovu pobožnu svrhu. Buduć da 
sveti otac želi, da se takova milostinja dade ili za dječačke škole ili za sjemenište: 
preporučam, da se onaj dan, kada bude veleč. o. župnik rekao, dade milostinja za dječačku 
školu u Gučjoj Gori, gdje se odgajaju vaša djeca, da danas sutra kao svećenici vašemu spasu 
koriste. No svatko je u tom slobodan, i može milostinju dati u koju svrhu hoće, samo će se 
smatrati sva milostinja one nedjelje, koju će župnik naznačiti, dana za dječačku školu u 
Gučjoj Gori, te će ju vel. o. župnik predati preč. o. provincijalu. 

4. Valja se izpovjediti i pričestiti. Tko hoće dobiti oprost obilati, nije dosta, da se u 
uzkrsno vrieme izpovjedi i pričesti, nego osim uzkrsne izpoviedi i pričesti mora se koji dan 
hoće izpovjediti i pričestiti. 

Ova je točka najglavnija. Čovjek mora biti u milosti Božjoj, koji god hoće da dobije 
oprost, a sakramentom pokore dobiva se ta nuždna milost. Da je od potrebe biti u milosti, ako 


' Vidi iznimku za sarajevsku župu, gdje je dosta pohoditi župsku crkvu triput, a triput crkvu sv. Vinka kod 
milosrdnih sestara; a u Travniku dostaje, da se po dvaput pohodi crkva župska, crkva bi. dj. Marije i kapela sv. 
Alojzija. 



114 


se hoće zadobiti oprost, sliedi već odatle, što oprostom čovjek postaje dielnikom onoga 
bogatstva, što su svetci, što je bi. dj. Marija, što je osobito Gospodin Isus ostavio crkvi na 
korist vjernikom, koji su Bogu dužni za griehe koji su im već oprošteni, zadovoljiti 
vremenitom kaznom. Ali kako će mrtvi udi biti dielnici života uda živih? To nije moguće. A 
tko god je u smrtnom griehu, onaj je u duhovnom tielu sv. crkve kao ud, koji je mrtav. Uzalud 
dakle takav očekuje, da će mu se namjeniti djela svetaca, koji su živi udi na tielu sv. crkve, ili 
djela bi. dj. Marije, koja je kao vrat na istom tielu crkve, ili djela Gospodina Isusa, koji je 
glava od crkve; zahman to očekuje, jer uplivom živih uda nemože se mrtvi ud oživiti, nego se 
može živu udu dati hrane i života, da se uzdrži. Najbolje je početi sv. izpoviedju i pričešću, da 
tako sva djela obavite u milosti Božjoj i time si velikih zasluga pred Bogom stečete. Svakako 
zadnje djelo mora se obaviti u milosti Božjoj, jer inače ne možete dobiti oprosta. Oprostom se 
opraštaju samo vremenite kazne; predpostavlja se dakle, da su oproštene kazne vječne. A 
svatko i sam uvidja, da bi mu se uzalud opraštale kazne vremenite, ako ga čekaju vječne. 
Zadnje dakle djelo mora se svakako obaviti u milosti Božjoj. 

9. Sada znamo, što je obilati oprost. Njime se opraštaju izvan sakramenta pokore sve 
kazne vremenite, koje bi morali trpiti za griehe oproštene ili ovdje ili u čistilišću, ali pod 
pogodbom, da se njeka dobra djela obave. Za ovogodišnji obilati oprost treba gore navedena 
dobra djela izvršiti. Eto sada znamo takodjer što je sv. jubilej. Sv. jubilej je obilati oprost, s 
kojim glava crkve, sv. otac papa spaja njeke vanredne povlastice. A koje je povlastice sv. otac 
Leon XIII. sa ovogodišnjim jubilejem spojio? Kada to još protumačimo, onda ćemo sve zanti, 
što je u istinu svaki jubilej. 

Koje su dakle povlastice, koje je sv. otac Leon XIII. osim obilatoga oprosta dao? Evo 
ih. 

Svatko može biti od svakoga svećenika odriešen i od onih grieha, od kojih u drugo 
vrieme može samo biskup ili samo papa odriešiti; svatko može biti odriešen i od svakoga 
svećenika, ako je pao u krivu vjeru, samo ako je se pod zakletvom odreče. Svaki svećenik 
može svakomu zavjet makar i pod zakletvom zavjetovan ili sv. otcu pridržan u drugo pobožno 
i spasonosno djelo promieniti. No zavjeta vječne čistoće, zavjet stupiti u kakav red, zavjet na 
njeku dužnost, koja je od drugoga koga prihvaćena ili gdje bi nastala za njekoga drugoga 
kakova šteta, kad bi se zavjet promienio, ne može izpovjednik promieniti, van da se kod 
ovoga posljednjega zavjeta može svrha i promjenom jednako polučiti. 

To su za nas najveće povlastice, koje se vežu jedino sa jubilejem. Tako je to istinito, 
da se obilati oprost može ove ciele godine dobiti toliko puta, koliko se puta obavi sva gore 
naznačena djela, ali ovimi povlasticami može se samo jedan put poslužiti, i to samo onaj, koji 
hoće da zadobije sv. jubilej. Tko bi se n.pr. samo izpvjedio, pa htio, da bude recimo odriešen 
od grieha, po kojem je pao u krivu vjem, a nebi htio svih djela obaviti, koja su od potrebe, da 
se sv. jubilej dobije, onaj se nebi mogao poslužiti tom povlasticom. 

Sv. jubilej mogu dobiti redovnici i redovnice, koje ne smiju iz samostana; može ga 
dobiti svatko, komu prieči zatvor, bolest ili drugi koji pravedan razlog, s kojega se ne može 
svih propisanih djela obaviti; napokon i djeca, koja nisu još puštena k prvoj sv. pričesti. Svim 
ovim može izpovjednik zamieniti propisano djelo, kojega tko ne može ovršiti, drugim djelom. 
I ta povlastica valja samo jedan put. 

Sv. jubilej traje cielu ovu godinu. Samo mornari i putnici mogu dobit ga i preko roka 
ove godine, ako, čim dodju kući, ili na stalno mjesto, ovrše sva gore spomenuta propisana 
djela. 

10. Još je jedna povlastica, a ta je, da se obilati oprost može molbeno namieniti dušam 
u čistilišću. Njeke najme oproste daje sv. otac samo živim katolikom, tako te ih oni mogu 
samo za se zadobiti; a drugih opet ima, kod kojih sv. otac izrično kaže, da se mogu molbeno 
namieniti dušam u čistilišću. A što to znači? Sv. otac ne podjeljuje tih oprosta neposredno 
dušam u čistilištu, nego nam živim. Ako mi dakle obavimo propisana djela n. p. za neobilati 
oprost od sedam godina, ili za obilati oprost, kao ove godine za sv. jubilej, onda mi dobivamo 
oprost, od sedam godina ili obilati oprost to jest nam se daju iz crkvenih dobara toliko 
pokorničkih djela, koliko ih je od potrebe, da se uništi kazna vremenita, koja bi se uništila, 
kada bi se po starom crkvenom običaju pravila pokora kroz sedam godina, ili toliko, koliko je 
od potrebe, da nam se sva vremenita kazna oprosti, ako želimo dobiti obilati oprost, kako smo 
to već prije spomenuli. Ali mi možemo ta pokornička djela nam od crkve poklonjena ili za se 
upotrebiti, tako te se nam dotična vremenita kazna oprosti; ili mi možemo taj oprost to jest ta 
pokornička djela i duši svojega pokojnoga otca, pokojne matere, svim dušam u čistilištu 
namieniti, prikazati, pokloniti. U tom slučaju prinese naša sv. crkva taj oprost od sedam 
godina ili obilati oprost (to jest odgovarajuća pokornička djela) Gospodinu Bogu kao 
zadovoljštinu za kazne, koje bi pokojni otac, pokojna majka ili druge duše u očitilišću još 
morale trpiti, te ga moli, neka bi pokojnomu našemu otcu, pokojnoj majci ili drugim dušam 
odpustio toliko kazna, koliko bi mu odpustio, da je dotični pokojnik sedam godina sam u 
životu činio pokoru ili daje toliku pokoru činio, kolika je od potrebe, da se sve kazne odpuste, 
koje ima trpiti, ako se radi o obilatom oprostu. Onda se možemo pouzdano nadati, da će Bog 
dotičnim dušam u čistilišću toliko kazne i sbilja odpustiti. Vi i onako znate, da možemo 
dušam u čistilišću pomoći svojimi molitvami, postom, milostinjom, osobito sv. misom. Ako 
dakle možemo svojimi pokomičkimi djeli Bogu odužit se za kazne duša u čistilišću, onda to 
možemo isto tako učiniti i pokomičkimi djeli Isusovimi, bi. dj. Marije i drugih svetaca, koja 
nam se daju iz crkvene blagajne, i koja onda sv. otac po našoj namjeni Gospodinu Bogu 
prinosi kao odkupninu za duše u čistilištu te ga moli, neka bi ih primio za one, kojim smo ih 
namienili. 

Sada možete razumjeti, zašto se kaže, da se ovogodišnji obilati oprost može molbeno 
namieniti dušam u čistilištu; jer crkva moli Boga, neka bi primio pokornička djela Isusova i 
svetaca za duše u čistilištu, kako to malo prije protumačismo. Sada ćete moći ujedno 
razumjeti, zašto sv. otac kaže, da se daje obilati oprost svih grieha, premda znamo, da se griesi 
poslie krsta učinjeni opraštaju samo u sakramentu pokore, a ne izvan njega. Zato se to običaje 
kazati, jer grieh je uzrok i vječnoj i vremenitoj kazni, pa dok se ne oprosti i sva kazna 
vremenita, ne može se kazati, da je podpuno oprošten grieh; buduć da se dakle prije dobivena 
oprosta predpostavlja, da je grieh i vječna kazna već oproštena u sakramentu pokore, te se 
oprostom obilatim odpušta još i sva preostala kazna vremenita, može onda sasvim dobro sv. 
otac kazati, da izvan sakramenta pokore daje oprost svih grieha. 

11. Dragi vjernici! Bog je eto pripravan oprostit vam one kazne vremenite, koje ste 
zaslužili za svoje griehe, a koje vas čekaju u čistilišću, ako ne uznastojite, da skrušenim srcem 
obavite sva propisana djela za oprost, te sam oprost u istinu zadobijete. Promislite, da Bog 
istina oprašta griehe i vječnu kaznu u sakramentu pokore, a da ne oprosti kazne vremenite; 
promislite, da on vremenitih kazna nikada nikomu ne odpušta, prije nego se čovjek skrušenim 
srcem ne izpovjedi; promislite, da Bog ne odpušta svih kazna vremenitih onomu, koji se ne 
odreče svih grieha; promislite, da oprostom uništujete kazne u čistilišću i tako pospješujete 
vrieme, kada ćete doći u nebo, promislite, da je to velika milost, i za kratko vrieme prije doći 
u nebo, jer i Gospodin Isus nas je naučio, da svaki dan molimo: odpusti nam duge naše to jest 

krivnje i kazne naše; da Gospodin Isus, premda je za nas htio trpiti na svietu sve muke, nije 
htio ipak preuzeti na se kazne u čistilišću, da nas poduči, kako nam valja na ovom svietu 
zadovoljiti za sve vremenite kazne te odmah po smrti unići u kraljevstvo nebesko; da 
Gospodin Isus premnoge svetce i ugodnike svoje poslie smrti odmah k sebi zove i uzima u 
nebo, a da ne prodju kroz čistilišće: sve to promislite pa svom dušom nastojte, da razkajanim 
srcem pristupite k sv. izpoviedi, da svoje dužnosti Bogu za ljubav točno izvršujete, da na se 
pazite te Boga neuvriedite, nego njegove zapoviedi savjestno obdržavate, da bližnjemu dobro 
tvorite, da sv. misi na blagdane i u nedjelju prisustvujete te nauku kršćansku slušate, da se 
sasvim u duhu preporodite, te sv. jubilej podpuno zadobijete. U svako vrieme moramo 
nastojati oko svojega spasa, ali nijedno nije tako sgodno kao ovo sv. jubilejsko vrieme; jer to 
je vrieme, kada Bog običaje veće milosti davati. Evo sada je prijatno vrieme, sada je dan 
spasenja (2 Cor. 6,2); sada je vrieme, kada je lahko naći Gospodina: Tražite Gospodina, 
kazuje nam Izaija, dok se može naći (55); tražite ga, dok je blizu. A sada je Gospodin blizu; 
jer nas evo sv. jubilejem poziva, da obnovimo dušu svoju; kako možemo pokazat se Bogu 
zahvalnimi za sv. jubilej, ako se nepreporodimo u duši, ako se s Bogom neizmirimo u sv. 
izpoviedi? Bog reć bi zaboravlja na tražbine svoje pravde, pa izlieva na nas blago svojega 
milosrdja; kako ćemo mu se iskazati zahvalnimi, ako ne time, da počmemo revno i svim 
srcem mu služiti? Pomoćju sv. jubileja oslobodjeni dakle od svih uza, koje su nas privezale za 
ovaj sviet, podignimo želje svoje k Bogu, udarimo novim putom, putom koji vodi u nebo, 
kamo nas sve po bi. dj. Mariji uveo trojedni Bog Otac i Sin i Duh sv. Amen. 

Ovaj na puk upravljeni pastirski list ima se po svih župah puku pročitati prve nedjelje 
poslie kako se primi. 


U Sarajevu, dne 11. veljače 1886. 


f Josip, v. r. 

nadbiskup vrhbosanski. 



